Image Credit: Shehan Gunasekara/FB
කෙසේවෙතත් භික්ෂු දේශපාලනය සම්බන්ධව සමාජය තුළ කථිකාවක් ඇතිවීමට කාලෝචිත කාලය පැමිණ ඇත. මන්ද භික්ෂූ මැදිහත්වීම දැන් දේශපාලනයේ සුලබ හෙයිනි. විශේෂයෙන් රාජපක්ෂ කදවුර සිය දේශපාලන උපක්රම අති දක්ෂිනාංශික භික්ෂු පිරිසක් හරහා එලා ඇත.
ලංකාවේ කතාවට පැමිණෙන්නට පෙර ලෝක මට්ටමින් බෞද්ධ භික්ෂු ත්රස්තවාදය අවබෝධයක් බලාගැනීම වටී.
ලෝක ත්රස්තවාදයේ ඊළග රැල්ල අන්ත දක්ෂිණාංශික බෞද්ධ මිලිටරි කණ්ඩායම්ද?
කිසිවෙකු මේ සමබ්න්ධව අවධානය යොමුකර තිබේද? දැනට දකුණු සහ ගිනිකොණ ආසියාකරය පුරා පැතිරීයන බෞද්ධ මිලිටරි කණ්ඩායම් පෙන්වන්නේ ඊලග ලෝක මට්ටමේ ත්රස්තවාදී රැල්ලද? දැනට තිබෙන තත්ත්වය අනුව එය ලෝක මට්ටමට යෑමට තවත් බොහෝ කලක් ගතවෙතත් එය කලාපීය වශයෙන් වැඩි බලපෑමක් කරන බව නම් පැහැදිලිය.
පසුගිය මැතිවරණයෙන් බලයට පත්වූ අවුන්සාන් සුකීගේ නායත්වයෙන් යුතු මියර්මා ප්රජාතන්ත්රවාදී ලීගය විසින් බලය ලබාගැනීමෙන් අනතුව මෙතෙක් එරට ඡන්ද බලය හිමිනොවූ අන්ත දක්ෂිනාංශික බෞද්ධ භික්ෂු මිලිටරි කණ්ඩායම් වල ඉලක්කය වූ රොහින්ගා ජනවර්ගයට නව රජය ඡන්ද බලය ලබාදුන් අතර එම තිරණය නැවත හකුලා ගන්නා ලෙස බලකරමින් දහස් ගණනක් භික්ෂූන් රැන්ගූන් වැටලූහ. මියන්මාරය තවමත් රොහින්ගියන් ජනවර්ගය එරට පුවැසියන් ලෙස පිළිගන්නේ නැත.
රොහින්ගියන් වරුන්ට එරෙහි අන්ත දක්ෂිණාංශික බෞද්ධ භික්ෂු ප්රහාරයන් සැලකෙන්නේ බෞද්ධ ත්රස්තවාදය ලෙසය.
මියන්මාර් බින්ලාඩන්
රොහින්ගියන් ජනවර්ගය ලෝකයේ වඩා හිංසාවට ලක්වූ ජනවර්ග අතරින් එකකි. 1980 වර්ෂයේදී බුරුම ආණ්ඩුව විසින් ඔවුන්ගේ පුරවැසි භාවය අහිමිකල අතර එතැන්පටන් ඔවුන් නිතැතින්ම වර්ගවාදී ප්රහාරයන්ගේ ඉලක්කය විය. තවමත් ඔවුන් වෙසෙන්නේ ඉතා සීමිත නීතිමය අයිතිවාසිකම් සහ වර්ගවාදී ප්රහාරයන්ගේ මූලික ඉලක්කය බවට පත්වීමෙනි.
රොහින්ගියන් වරුන්ට එරෙහි ව්යාපෘතිය මොහෙයන්නේ ආශි විරතු නම් සිවුරුධාරියා විසින් වෙයි. රාජපක්ෂ සමයේදී ලංකාවට පැමිණ බොදුබල සේනාව සමග ඊනියා සාසන චිරස්තතිය පිනිස කියා ගිවිසුම් අත්සන් කරනු ලැබුවේ එකි සිවුරුදාරිය සහ ඔහුගේ කල්ලියන ‘96‘ කල්ලිය විසිනි. එකී කල්ලිය විසින් රොහින්ගියන් වරුන් ඉලක්ක කරගෙන එල්ලකරනු ලබන ප්රහාර පැහැදිලි වර්ග සංහාරක අරමුණකින් සිදුකරන එවා බව එම ක්රියා නීරීක්ෂණය කිරීමේදී මනාව පෙනී යයි. හියුමන් රයිට් වොච් සංවිධානය ද සිය වාර්ෂික වාර්තාව මගින් පෙන්වා දී තිබුණේ රොහින්ගියන්වරු විෂයෙහි එල්ලකරනු ලැබන ප්රහාර වර්ගසංහාර අරමුණකින් යුතු බවයි.
ලංකාවේ මිලිටර් භික්ෂූන් සහ බුරුමයේ මිලිටරි භික්ෂූන් විග්රහ කිරීමට උත්සහ කරන කරුණු වල මහා පොදු සාධකය වන්නේ මුස්ලිම් හෝ අනෙක් සුලු ජනවර්ග විසින් සිය රටේ බලය අත්පත්කරගනු ඇති බවයි.
යුරෝපය දෙසින් මුස්ලිම් විරෝදී අන්ත දක්ෂිනාංශික නාසි කණ්ඩායම් සහ ආසියාකරයෙන් ගොඩනැගෙන මුස්ලිම් විරෝධී අන්ත දක්ෂිනංශික භික්ෂු කණ්ඩායම් ලෝක මට්ටමේ මුස්ලිමි විරෝධි අන්ත දක්ෂිනාංශික සංධානයක් සදහා යා නොහැකි බව කිව හැක්කේ කාටද ?
නැවත කුමාර් සහා පෙරටුගාමී භික්ෂු පෙරමුණ
ඉහත ජායාරෑපයේ පෙනෙන පරිදි අදාළ භික්ෂුව විසින් සිය මැදගිලි හස්ත මුද්රාවෙන් පොලීසියට කියන්නේ හු*ගනින් කියාය. එම ඡායාරෑපය අපට කියන්නේ පෙරටුගාමී දේශපාලනයට සහ විශේෂයෙන් කුමාර් ගුණරත්නම් දේශපාලනික සරදමක් බවයි.
අපට මේ අන්තර් සම්බන්ධතාවය වටහා ගත හැක්කේ කුමාර් ගුණරත්නම් විසින් අධිකරණය හමුවේ කළ ප්රකාශය සමගින්ය. එම ප්රකාශය තුළ කුමාර් කියන්නේ ජනතා විමුක්ති පෙරමුණ(ජවිපේ) අභ්යන්තර නායකත්වය තුළ සිටිමින් රාජපක්ෂ වැනි විු බලලෝබියෙකු බලයට ගෙන ඒමේ සිට එම බලලෝබියා උම්මත්තකයෙකු ලෙස සිදුකළ දෙමළ වර්ග සංහාරයට ජවිපේ සහය දුන් අයුරුය.(මේ චචන එම කථාවේ අන්තර් ගත නැතත් කථාව තූළ මතුවන දේශපාලනිකව නොකියන ඇත්තය)
මාවිල්ලාරුවට දහස් ගණනක් සමග ගියේ, ජවිපේ භික්ෂු පෙරමුණ, ජවිපේ දේශහිතේෂී ව්යාපාරය ඇතුලු කණ්ඩායම විසිනි. එදා ඒ භික්ෂු ගියේ ඔය හු*ගනින් කියනා පොලීසියට සහ හමුදාවට පිරිත් නූල් බැදීමටය. එම පොලීසියටම හු*ගනින් කීමට එම භික්ෂූන්ට සහ කුමාර් ට සිදුවීම දේශපාලනිකව නැවත සිතා බැලීමට බොහෝ දේ අපට ඉතුරු කරයි. දේශපාලනික නිරවද්ය ආස්ථානයේ සිටගැනීමට සියලු දෙනාට බලකරයි.
මේ සියලු අලකලංචි අතර ලංකාවේ භික්ෂු දේශපාලනය සම්බන්ධව බරපතල කථාබහක් ඇතිවීම අනිවාර්ය කාරණාවක් බවට පත්වෙමින් පවතී. මන්ද මේ භික්ෂු විසින් කරන දේශපාලන අවතාර සෙල්ලම දැන්වත් නවතා දැමිය යුතුය. මන්ද අවසානයේ මොවුන් නැවත නැවත විවිධ ස්වරෑපයන්ගෙන් මැදගිල්ල පෙන්වන්නේ අපටය.
- මෙලනි
2016-04-08


සෑම වසරකම අප්රේල් 27 වනදාට යෙදෙන කපුටන් අගය කිරීමේ අන්තර් ජාතික දිනය අදට යෙදී තිබෙනවා.
‘කොර්විඩේ’ කුරුළු පවුලට අයත් කුරුළු වර්ගයක් වන කපුටන් කෑදර පක්ෂීයෙකු ලෙස හැදින්වෙනවා.
ඔවුන් කුණු කසළ, මෘත ශරීර පවා ආහාරයට ගන්නා අතර මරණයේ පෙර නිමිත්තක් එනම් විනාශකාරී සත්වයෙක් ලෙසද සලකනවා.
ලොව පුරා සංස්කෘතික කථාවල කළු කපුටන් අශුභ ලකුණක් ලෙස හැදින්වෙන අතර යන්ත්ර මන්ත්ර හා හදිහූනියම්වලදීද කපුටු පක්ෂියා ගැන කියැවෙනවා.
සෙනසුරු අපලය වැනි අපල උපද්රවවලින් මිදීම සඳහා කිරිබත් ගුලි ගසා කපුටන් හට කෑමට ලබාදීමෙන් එම අපල උපද්රව දුරුවන බවට ජනතාව අතර විශ්වාසයක් පවතිනවා.
කෙසේවෙතත් කපුටා යනු තීක්ෂණ බුද්ධියක් ඇති පක්ෂියෙකු ලෙස පරීක්ෂණවලදීද ඔප්පුකර තිබෙනවා.
ඇතැම් පුද්ගලයින් පුහුණු කළ කපුටන් විවිධ සොරකම්වලටද යොදාගත් අවස්ථාවන් අපරාධ වාර්තාවලද දැක්වෙනවා.
මීට පෙර මෙරට තුළ ජාත්යන්තර කපුටු දිනයට එතරම් වැදගත්කමක් නොලැබුණත් හිටපු මුදල් අමාත්යවරයා හට ‘කපුටා’ යන නාමය පටබැදී ඇති නිසාවෙන් කපුටන් අගය කිරීමේ අන්තර්ජාතික දිනය මේ වන විට මෙරට කාගේත් අවධානයට යොමුව තිබෙනවා.
එමෙන්ම බැසිල් රාජපක්ෂ මහතාගේ උපන් දිනයද අද දිනට යෙදී තිබීම විශේෂත්වයක්.


Saber හමුදා පොත සඳහා ගෙවිය යුතු ස්ථානය හෝ ද හැඳින්වේ හමුදා පොත අවලංගු කරන්න ඕනෑම ආකාරයක වංචාවකට හෝ රැවටීමෙන් ඔබව වළක්වා ගත හැකිය. එබැවින්, මෙම ලේඛනය ගෙවීම සඳහා අවසර දී ඇති මාධ්යයන් දැනගැනීම වැදගත් වේ. ඒවා මොනවාදැයි දැන ගැනීමට ඔබට අවශ්යද?, එවිට ඔබ කරන්නේ කුමක්ද යන්න පසෙකට දමන්න, මන්ද මෙම ලිපියෙන් ඔබට අවශ්ය තොරතුරු සොයාගත හැකිය.
මගේ හමුදා පොත සඳහා ගෙවීම අවලංගු කිරීමට කොහෙද?
හමුදා පොතේ වටිනාකම සඳහා රිසිට්පත නිකුත් කිරීම හමුදා දිස්ත්රික්කය භාරව සිටියද, බඳවා ගැනීමේ විධානයේ අථත්ය වේදිකාව මෙම ලේඛනය සඳහා ගෙවීම් ලැබීමට බලයලත් බැංකුව හෙළි කරයි.
ඔබ රිසිට්පත ලබා ගත් පසු, අනුරූප ගෙවීම සිදු කිරීමට ඔබ මෙම පියවර අනුගමනය කළ යුතුය:
- https://www.libretamilitar.mil.co/ e iniciar sesión con los datos de acceso.
- දැන් "මාර්ගගතව ගෙවන්න" විකල්පය මත ක්ලික් කර උපදෙස් අනුගමනය කරන්න.
- ගෙවීම සිදු කිරීම සඳහා ඔබ හර හෝ ක්රෙඩිට් කාඩ්පතක් භාවිතා කළ යුතුය.
ගෙවීම සිදු කිරීමෙන් පසු, පුරවැසියන් විසින් අවලංගු කරන ලද ගෙවීමේ රිසිට්පත සහ නිල් පසුබිමක් සහිත 3 x 3.4 ඡායාරූපයක් ඉදිරිපත් කිරීම සඳහා හමුදා දිස්ත්රික්කයට යා යුතුය. දැන් ඉතිරිව ඇත්තේ හමුදා සටහන් පොත සකස් කිරීම සඳහා බලා සිටීමයි.
2020 දී හමුදා පොතේ මිල කීයද?
ජාතික හමුදාව විසින් නිකුත් කරන ලද අවසන් නිවේදනයේ නව කොලොම්බියා හමුදා පොතේ වටිනාකම, එය පෙසෝ 132.000 දක්වා ළඟා වනු ඇත. මෙම පිරිවැය ස්ථාවර වනු ඇති අතර සිදු කර ඇති පෙර ගණනය කිරීම් සමඟ කිසිදු සම්බන්ධයක් නැත. පෙන්වා දිය යුතු ඉතා වැදගත් කරුණක් වන්නේ එයයි හමුදා පොතේ ගෙවීම ගණනය කරන්න, ගෙවීම සඳහා දෙමාපියන්ගේ හෝ ඔබේම වත්කම්වල වටිනාකම ගණනය කළ යුතුය.
දැන් ඔබ දන්නවා හමුදා පොත සඳහා ගෙවිය යුතු ස්ථානය අද ඔබගේ හමුදා කාඩ්පත සඳහා අයදුම් කිරීමට ඔබ මෙම තොරතුරු වලින් ප්රයෝජන ගත යුතුය. ඔබ කොලොම්බියාවේ වැඩිවියට පත් වූ විට මෙම ලේඛනය අනිවාර්යයෙන් සැකසිය යුතු බව අමතක නොකරන්න, එබැවින් වැඩි කාලයක් ගතවීමට ඉඩ නොතබන්න සහ පුරවැසියෙකු වීම වළක්වා ගන්න.
2020 දී හමුදා පොත ගෙවීමට ඇති ආයතන
ඔව්, වෙනත් ආයතන තිබේ, නමුත් හොඳම දෙය නම්, ඔබ අන්තර්ජාලය හරහා ක්රියාවලිය අවසන් කළ පසු, ඔබට කලින් සඳහන් කළ බැංකුවල ඔබේ තැන්පතු කළ හැකි විකල්ප ඇති බැවින් ඔබට ගෙවීම් කරන ස්ථාන සොයා ගැනීමට හැකි වනු ඇත. දිස්ත්රික්කය, ඔබ සිටින තැන.
ඒ සියල්ල මතක තබා ගන්න හමුදා පොත් අවලංගු කිරීම් හෝ හමුදා පොත් ගෙවීම්, එය සැමවිටම ඔවුන් අඟවන ස්ථානවල තිබිය යුතුය, ඔවුන් ඔබව කෙලින්ම ලියාපදිංචි කරන බව හෝ එවැනි දෙයක් ඔබට පවසන පුද්ගලයින් විසින් රැගෙන නොයන්න, ඒ සඳහා ඔබට අනුරූප වන සහ පහසු වන හමුදා දිස්ත්රික්කයේ පුද්ගලික ක්රියා පටිපාටිය තිබේ. නිල වෙබ් අඩවියේ https://www.libretamilitar.mil.co/ එබැවින් ඔබට ගැටළු නොමැත.


පසුගියදා පවත්වන ලද ජනාධිපතිවරණය හා සම්බන්ධ එක් සුවිශේෂී සිදුවීමක් වූයේ ඉන් දෙවන ස්ථානයට පත් ජනරාල් සරත් ෆොන්සේකාට තම ඡන්දය ප්රකාශ කිරීමේ අවස්ථාව පවා අහිමි වීමයි. ඔහුගේ නම ඡන්දදායකයන්ගේ ලැයිස්තුවට ඇතුළත් වී නැත්තේ යම් ‘තාක්ෂණික දෝෂයක්’ (technical error) නිසා බව කියැවිණි.
මෙහි පසුබිම මම නොදනිමි. එහෙත් මේ සිද්ධිය ඉතා වැදගත් කාරණයක් හෙළි කරයි. එනම් අපේ රටේ ඡන්ද දායක ලැයිස්තුවල මේ රටේ අවශ්ය වයස සම්පූර්ණ කළ පුරවැසියන් යම් පිරිසකගේ නම් නොමැති බවය. වෙනත් විදියකින් කිව්වොත් ‘තාක්ෂණික හේතූන්’ නිසා තම නම ඡන්ද දායක ලැයිස්තුවට ඇතුළුකොට නොගැනීමට ලැබීමෙන් යම් පිරිසකට සිය මූලික අයිතියක් වන ඡන්ද බලය පවා අහිමි වන බවය. සංඛ්යාත්මකව මේ පිරිස කෙතෙක් විශාල දැයි මම නොදනිමි. එහෙත් ජනරාල් ෆොන්සේකා මුහුණ පෑ අවස්ථාව කලාතුරෙකින් කෙනකු මුහුණ දෙන අහඹු සිද්ධියක් විය නොහැකිය.
ඡන්ද ලැයිස්තුවල හා සැබෑව අතර ඇති පරස්පරය නිසා අවුල් ඇතිවූ මුල් අවස්ථාව මෙය නොවේ. 2006 දී කොළඹ නගරසභා මැතිවරණය සඳහා ඉදිරිපත් කරන ලද එක්සත් ජාතික පක්ෂ කණ්ඩායම ප්රතික්ෂේප වූයේ එහි එක් අපේක්ෂකයකුගේ නම ඡන්ද දායක ලැයිස්තුවේ නැති නිසාය. එහෙත් ඒ අපේක්ෂකයා දහ අට වන විය සපිරූ තරුණයෙකි. මෙහිදීද සිදුව ඇත්තේ ලැයිස්තු සෑදීමේ ඇති අකාර්යක්ෂමතාව විසින් සැබැවින්ම ඡන්ද අයිතිය ලැබිය යුත්තකුට එය ලබා නොදීම තුළ ඇතිවූ ව්යාකූල තත්ත්වයයි.
එසේම ජනාධිපතිවරණ ක්රියාවලිය තුළදී මේ සම්බන්ධව ඇති වූ කතා බහේදී පැහැදිළි වූයේ මැතිවරණ කොමසාරිස් දෙපාර්තමේන්තුව විසින් අදාළ මැතිවරණය සඳහා භාවිතා කරන ලද්දේ අඩු තරමින් වසරකට වත් ඉහත පිළියෙළ කරන ලද ලැයිස්තුවක් බවය. එවැන්නක් කෙතෙක් සම්පූර්ණ විය හැකිද? අදාළ වසර තුළ දහ අටවන විය සම්පූර්ණ කරන තරුණ තරුණියක් කිසිවකුගේ නම් ඊට ඇතුළත් නොවේ. එසේම එම වසර තුළ මියයන හෝ විදේශ ගතවන (එනිසා ඉවත් කළ යුතු ) පිරිසගේ නම් ඊට ඇතුළත් වේ. ශ්රී ලංකාවේ අනෙකුත් සංඛ්යාලේඛන හා සන්සන්දනය කොට බැලීමෙන් මේ තුන් පිරිස ලක්ෂ හතක් පමණ වේ යැයි උපකල්පනය කළ හැකිය.
මීට අමතරව තවත් කාරණාවක් මේ ලැයිස්තුව අසම්පූර්ණ කරයි. ඒ එකම පුද්ගලයාගේ නම තැන් දෙකක ලියා පදිංචි වී තිබීම නිසාය. දත්ත පරිගණක ගත කොට තිබියදීත් මෙසේ වන්නේ කෙසේද මම නොදනිමි. අද කෙසේවෙතත් එක් යුගයක මෙරට එකම හැඳුනුම්පත් අංකය ඇති කිහිපදෙනකු සිටි බව නම් මම වෘත්තීය අත්දැකීමෙන් දනිමි.
මේ සියල්ලෙන් බැස ගත හැකි නිගමන කිහිපයක් වේ. එනම් හුදෙක් ඡන්ද ලැයිස්තු පිළියෙළ කිරීමේ ක්රමයේ ඇති දෝෂයන් හා අකාර්යක්ෂමතාව නිසාම ඡන්ද බලය හිමිවිය යුතු යම් පිරිසකට එය හිමි නොවන බවය. අනෙක් අතට ඡන්ද බලය හිමි නොවිය යුතු පිරිසකගේ නම් ඊට ඇතුළු වීමෙන් යම් මට්ටමක ඡන්ද දූෂණවලට මඟ පාදන බවය.
අවාසනාවන්තම කාරණාව මේ රටේ තොරතුරු තාක්ෂණය මේතරම් ඉහළින් භාවිතා වන්නේය කියන යුගයක මෙවැනි දේ සිදු වීමයි.
රාජ්ය අංශය තුළ තොරතුරු තාක්ෂණය භාවිතාව ගැන කතා කිරීමේදී ඒ සම්බන්ධව කේන්ද්රීය වගකීම් හිමි තොරතුරු තාක්ෂණ හා සන්නිවේදන නියෝජිතායතනයේ (ICTA) කාර්යභාරය සාකච්ඡාවට ලක්වීම නොවැළක්විය හැකිය. තම ආයතන තුළ කටයුතු පරිගණකකරණය කිරීම ඒ ඒ රාජ්ය ආයතනයේ වගකීම මුත් සමස්ත රාජ්ය අංශය ඒ මට්ටමට ඔසවා තබන දැක්ම තීරණය කිරීම එම ආයතනයේ වගකීම නිසාය.
ශ්රී ලංකාවේ ඉලෙක්ට්රොනික ආණ්ඩු හා ආණ්ඩු ප්රතිනිර්මාණය (Re-engineering Government) පිළිබඳ දැක්ම පිළිබඳව කතා කිරීමේදී ප්රධාන වූ පුද්ගලයන් දෙදෙනෙක් වෙති. දැනට ජනාධිපති ලේකම් ලලිත් වීරතුංග හා තොරතුරු තාක්ෂණ නියෝජිතායතනයේ ආණ්ඩු ප්රතිනිර්මාණය පිළිබඳ අධ්යක්ෂක වසන්ත දේශප්රියයි. මේ දෙදෙනාම දීර්ඝ කාලයක් ආණ්ඩුවේ පරිපාලන සේවයේ නිරතවූ පළපුරුදු නිලධරයන්ය. එසේම දැනට ජනාධිපති ලේකම්වරයා පරිපාලන සේවයේ උසස් නිලධරයකු හැටියට පූර්ව-පරිගණක යුගයන්හීදී පවා රජයේ ආයතන වල කටයුතු පුරවැසියන්ට පහසුවෙන් කරගත හැකිවනසේ කරන ලද ප්රගතිශීලී වෙනස්කම් රාශියකට මුල් වූවෙකි. (උදා: දශක කිහිපයකට ඉහත ආගමන විගමන දෙපාර්තමේන්තුවේ විදේශ ගමන් බලපත්ර ලබා ගැනීමේ ක්රියා පිළිවෙල ප්රතිනිර්මාණය කිරීම) ඔවුන් රටට සේවය කිරීමේ පැහැදිළි උවමනාවක් හෙවත් ‘උණක්’ ඇති, නම්යශීලී, හැමවිටම අනුන්ට කන්දෙන නිලධරයන් බවටද සැක නැත. මේ දෙදෙනා සමඟම මම රාජකාරි කොට ඇත්තෙමි. පුරවැසියකු හැටියට ආණ්ඩුවේ සේවාවන් ලබා ගැනීමේදී මට මුහුණ දෙන්නට සිදුවූ යම් යම් මෙහෙයුම් ගැටළු (Operational issues) පිළිබඳව පුද්ගලිකව මා නැඟූ අඳෝනා වලට කන් දීමට පමණක් නොව මගේ නිරීක්ෂණ මත ගත යුතු ක්රියා මාර්ග ගත් බවද මෙහිදී සඳහන් කරන්නේ කෘතඥපූර්වකවය.
එහෙත් අවාසනාවකට මෙන් ආණ්ඩු සේවයේ ඔවුන් ලද දීර්ඝකාලීන අත්දැකීම් ඉලෙක්ට්රොනික ආණ්ඩු දැක්ම පුළුල් කිරීමට මෙන්ම එය සීමා වීමටද හේතුවී ඇත්තේය. ආණ්ඩුවේ නිලධර දැක්ම අනිවාර්යයෙන්ම පුරවැසි අවශ්යතා සමඟ සම්පාත විය යුතු නොවේ. සමහරවිට මේ දෙක අතර විශාල හිඩැසක් තිබිය හැකිය. පුරවැසියකු හැටියට රාජ්ය පාලනය කිරීමේ ක්රියාවලියන්ට තොරතුරු තාක්ෂණය නිසිසේ බද්ධ නොවීමෙන් විශ්ලේෂණය කිරීම මේ ලිපියේ අරමුණයි. මෙහෙයුම් ගැටළු නොව ඊට ඉහළ තලයක දැක්ම ගැන කතාකරන හෙයින් එය රටේ අනෙකුත් පුරවැසියන් සමඟ බෙදාහදා ගැනීමේ අවශ්යතාවය මම දකිමි. මේ නිර්මාණාත්මක විවේචනයට මා යම් දවසක මේ වැඩ සටහනේම කොටස්කරුවකු වී සිටීම බාධාවක් සේ මම නොදකිමි.
ඊ-ශ්රී ලංකා වැඩ සටහන ආරම්භ වන්නේ එවක අගමැති රනිල් වික්රමසිංහගේ උත්ප්රේරණයෙන් ලෝක බැංකු ව්යාපෘතියක් සේ 2002දීය. ඉලෙක්ට්රොනික ආණ්ඩු සංකල්පය මත ආණ්ඩු සේවා ප්රතිනිර්මාණය කිරීම තුළින් වඩා පහසු, ඉක්මන් සේවාවන් පුරවසියාට ලබා දීම තුළින් පුරවැසියා සවිබල ගැන්වීම මෙහි එක් සංරචකයක ප්රධාන අරමුණ වේ. මගේ මතකය නිවැරදිනම් සම්පූර්ණ ඊ-ශ්රී ලංකා වැඩ සටහන සඳහා වෙන් කරන ලද ලෝක බැංකු ණය මුදල ඩොලර් මිලියන 50 (රුපියල් කෝටි 500) වන අතර ඉන් ඩොලර් මිලියන 11ක් ඉලෙක්ට්රොනික ආණ්ඩු සංරචකය සඳහාය. පසුව ආණ්ඩුවේ අමාත්යාංශ, දෙපාර්තමේන්තු, දිස්ත්රික් ලේකම් කාර්යාල, ප්රාදේශීය ලේකම් කාර්යාල යනාදිය සම්බන්ධ කරන දීප ව්යාප්ත පරිගණක ජාලයක් ගොඩ නැඟීම සඳහා තවත් ඩොලර් මිලියන 15ක කොරියානු ආධාරයක් ලැබේ.
ඊ-ශ්රී ලංකා වැඩසටහන යටතේ කරන ලද පළමු කාර්යයක් වන්නේ ප්රතිනිර්මාණය කිරීම සඳහා ආණ්ඩු සේවාවන් හඳුනා ගැනීම සඳහා වන උපදේශක ව්යාපෘතියකි. අද පවා ඉලෙක්ට්රොනික ආණ්ඩු දැක්ම බොහෝ දුරට ගොඩ නැඟී ඇත්තේ (සුළු වෙනස් කිරීම් කිහිපයක් සහිතව) රනිල් වික්රමසිංහ යුගයේ ආරම්භ කරන ලද මේ ව්යාපෘතියේ උපදෙස් අනුවය. ඉලෙක්ට්රොනික ආණ්ඩුකිරීම පිළිබඳ මගේ අත්දැකීම් වලට අනුව, මේ ව්යාපෘතිය සිදුකරන ලද ආකාරයේ මූලික ලුහුඬුතාවක් මම දකිමි. මතකය නිවැරදි නම්, රුපියල් මිලියන විස්සක වියදමින් කරන ලද මෙහි එක් ප්රධාන භූමිකාවක් සම්පූර්ණයෙන් අමතකකොට දමා තිබේ. ඒ ඉලෙක්ට්රොනික ආණ්ඩු ක්රමයක අවසාන ප්රතිලාභියා විය යුතු පුරවැසියාය. මේ උපදේශක කණ්ඩායම මොනම අවස්ථාවකවත් පුරවැසි අදහස් ලබා නොගනී. අනෙක් අතට එය දිගින් දිගටම අවධානය යොමු කරන්නේ නිලධර අදහස් කෙරෙහිය. මේ නිසා පුරවැසියා වෙනුවට නිලධරයා සවිබල ගැන්වෙන දැක්මක් නිර්මාණය වේ. මේ දැක්ම අනුව ගොඩ නැඟෙන ඉලෙක්ට්රොනික ආණ්ඩුව නිලධරයකුට ජීවිතය බෙහෙවින් සැපපහසු එකක් කරයි. එහි වරදක් නැත. නමුත් අනෙක් අතට නිලධරයාට තම ජීවිතය සුව පහසු කර ගැනීමට අවකාශය ලැබෙන්නේ පුරවැසියා මත පටවන ලද අමතර බරක් නිසා නම් එය අපේ අවධානයට බඳුන් විය යුතුය.
ඡන්ද ලැයිස්තු සකස් කිරීමේදී සිදුවන ව්යාකූල තත්වයන්ටද මෙය අදාළය. කොයිතරම් පරිගණක සන්නිවේදන තාක්ෂණය භාවිතාකළද තවමත් ඡන්ද ලැයිස්තු පිළියෙළ කිරීමේ කාර්යය වන්නේ නිලධරයාට පහසු විදියටය. නැතිව පුරවැසියාට ඕනෑ ආකාරයට නොවේ.
ඡන්ද හිමියන්ගේ නාම ලේඛනය තවමත් ග්රාම නිලධාරින් හරහා ලබා ගැනෙන්නේ පුරවැසියන් සපයා දෙන දත්ත මත පදනම්වය. මේ ක්රමය යටත්විජිත යුගයේ සිටම පැහැදිළිව වෙනස් වී නැතැයි සිතමි. මේ දත්තයන්ගේ සම්භවය පුරවැසියා වන නිසා ඒ සැකසීමේදී වන වැරදි වලින් නිලධරයන්ට අත සෝදා ගැනීමට හැකිය. උදාහරණයක් හැටියට වැරදීමකින් යම් ඡන්දදායකයකුගේ නම ඇතුළත් කිරීම මඟ හැරුනොත් එය යළි ඇතුළත් කිරීමක් සිදු නොවේ. (ස්ථාන දෙකක වසන්නන් සම්බන්ධයෙන් මෙය සුලබව සිදු විය හැකි වරදකි.) එසේම පදිංචිය මාරු කිරීමේදී නව පදිංචි ස්ථානයට අදාළ ග්රාම නිලධරයා අතින් පෝර්මයක් නොලැබුණේ නම්ද ඡන්ද ලැයිස්තුවට නම ඇතුළත් නොවීමේ ඉඩක් පවතී. අතරමැදි ක්රියාවලියේ වැරදි කා අතින් සිදුවුවද අවසානයේ සියළු වැරදිවල පව් ගෙවීමට සිදුවන්නේ පුරවැසියාටය. නිලධරයෝ ඒ සම්බන්ධව කිසිම වගකීමක් නොගනිති.
මෙහිදී අනිවාර්යයෙන්ම ඇසිය යුතු ප්රශ්නය මේ පරිගණක යුගයේ පවා මේ කාර්යය වඩා කාර්යක්ෂ්ම ලෙස, පුරවැසියාට වඩා ඵලදායක ලෙස සිදුකළ නොහැකිද යන්නය. කළ හැක්කේ කෙසේද කියා දීර්ඝ ලෙස සාකච්ඡා කිරීමට අදහස් නොකළත් අනිවාර්යයෙන්ම මෙය පරිගණක සන්නිවේදන තාක්ෂණය භාවිතා කොට ඉතා පහසුවෙන් කළ හැකි බව පමණක් කිව යුතුය. ලෝකයේ වෙනත් බොහෝ රටවලින් ඒ සඳහා උදාහරණ සැපයිය හැකිය.
2010 නොව 2005 ජනාධිපතිවරණයට නිකුත්කළ මහින්ද චින්තන වැඩ පිළිවෙලෙහි තොරතුරු තාක්ෂණය රාජ්ය පාලනය ක්රමවත් කිරීමට යොදා ගැනීම ගැන මෙසේ සඳහන් වේ.
විදුලි සංදේශ සේවා සහ තොරතුරු සන්නිවේදන සේවා දිවයින පුරා ප්රචලිත කිරීමට අවශ්ය වන දීප ව්යාප්ත යටිතල පහසුකම් ජාලයක් ඇරඹීමට කටයුතු සලසනු ඇත.
විදුලි සංදේශ හා තොරතුරු තාක්ෂණය උපයෝගීකර ගනිමින් ශ්රී ලංකාවේ රාජ්ය පරිපාලන ව්යුහය මඟින් සපයනු ලබන සේවාවන් කාර්යක්ෂම අයුරින් හා කඩිනමින් ජනතාවට ලබා දීමට අවශ්ය පහසුකම් යොදනු ඇත.
කාලයක් තිස්සේ අඩුවක්ව පවතින සංඛ්යාන දත්ත පද්ධති, හදිසි ආපදා සේවා පද්ධති, හා භූ විෂමතා සේවා පද්ධති ගොඩ නැඟීම සඳහා නොපමාව ක්රියා කරමි.
මින් සමහරක් සාර්ථකව ඉටුවී ඇත. විශේෂයෙන්ම දිස්ත්රික් හා ප්රාදේශීය ලේකම් කාර්යාලද ඇතුළත්ව රාජ්ය ආයතන ගණනකට පරිගණක හා සන්නිවේදන උපකරණ සපයා තිබේ. සන්නිවේදන ජාලද ගොඩ නැඟී ඇත. නමුත් මේ පද්ධති කිසිවක් තවම පුරවැසියා වෙනුවෙන් සේවය කරන බවක් නොපෙනේ. මේ පද්ධතීන් පුරවැසියා වෙනුවෙන් සේවය කරන්නේ නම් මෙවැනි සරල වැරදි සිදු විය නොහැකිය. තාක්ෂණය හා පුරවැසියා අතර යා කළ නොහැකි පරතරයක් ඇති බව පමණි අපට පෙනෙන්නේ.
මෙය ඉටු නොවීමේ ප්රධාන ගැටළුව සේ මා දකින්නේ තාක්ෂණය නොමැති වීමවත් (නැතොත් ඒ සඳහා මුදල් නොමැති වීමවත්) තෝරාගනු ලැබූ තාක්ෂණයේ ඇති වරදක් වත් නොව මේ විසඳුම් තුළින් තවමත් පුරවැසියා සවිබල නොගැන්වීමය. ඊට අවශ්ය වන්නේ අළුතින් පරිගණකකරණයක් නොව ක්රියාවලිය වෙනස් කිරීමකි. (Process change) නිලධරයා සවිබල ගැන්වීම යහපති. එහෙත් ඒ සිදුකිරීමේ මූලික අරමුණ විය යුත්තේ පුරවැසියාට අවශ්ය සේවාවන් ලබා දීම පිණිසය. මෙහිදී කේන්ද්ර විය යුත්තේ නිලධරයා නොව පුරවැසියාය. පද්ධති සකස් විය යුත්තේ නිලධරයන්ට නිදහසට කාරණා ඉදිරිපත් කිරීම පහසු කිරීමට නොව පුරවැසියාට අවශ්ය සේවාවන් සැපයීම පිණිසය. එසේ නැතිව නිලධරයා පමණක් සවිබල ගැන්වෙන දැක්මක් තුළින් සිදුවනු ඇත්තේ කොටිතරම් පරිගණක භාවිතාවන පරිසරයක් තුළ වුවද පුරවැසියාට ඉන් ප්රතිලාභයක් අත් නොවීමයි.
සැකසීම
චානුක වත්තේගම


කැබිනට් ඇමතිවරුන් කැබිනට් මණ්ඩල හමුවට එද්දී ඔවුනගේ රුධිර පරීක්ෂාවක් කල යුතු බවට යෝජනාවක් සන්ධාන පාර්ලිමේන්ත මන්ත්රී කනක හේරත් මහතා ඉදිරිපත් කර ඇත.
එම පරීක්ෂණ මගින් කැබිනට් මණ්ඩලයට මත්ද්රව්ය භාවිත කර එන ඇමතිවරුන් හදුනාගත හැකි යයිද ඔහු කියයි.
එමෙන්ම කැබිනට් හමුව සදහා ජනාධිපති කාර්යාලයට එන ඇමතිවරුන්ගේ වාහනද පූර්ණ වශයෙන් සෝදිසියකට ලක් කර ඒවායේ මත්ද්රව්ය ඇත්දැයි සොයා බැලිය යුතු බවටත් ඔහු යෝජනා කරයි.
කැබිනය් ඇමතිවරුන් මත්කුඩු භාවිත කරන්නේ යයි රාජ්ය ඇමති රන්ජන් රාමනායක මහතා විසින් කරන ලද හෙලිදරවුව මත මෙම පරීක්ෂණ කල යුතු යයිද මන්ත්රීවරයා යෝජනා කරයි.


රෝද පුටුවට සීමාව සිටි අසූ අට හැවිරිදි චාලි චැප්ලින් සිය බිරින්දෑ වූ ඌනා සමගින් අවසානම වතාවට කෙටි සැදෑ සවාරියක නියැලී ගෙට වන්හ. 1977 හි සීතල දෙසැම්බරයේ නත්තල උදා වී තිබුණු අතර අළුයම් පළමු හෝරාවේදී සිය දරුවන් හත් දෙනෙකුගේ උණුසුම් ආදරය මධ්යයේ ප්රිය බිරිදගේ කදුළු පිරි දෙනෙතෙහි දුටු උතුරා පිටාර ගැලූ සෙනේහය දකිමින් චැප්ලින් සිය විඩාබර හෘත් පේශීන් සදාකාලයටම විරාම ගන්වා තිබිණි!
එලෙස සාමකාමී මරණයකින් නිශ්චලව ගිය දේහයට සාමයක් උදා නොකරමින් කිසිවෙකු සොහොන බිද, පොළෝ කැන, චාලි චැප්ලින් ගේ මළ දේහය සොරාගෙන ගොස් තිබිණි. තොරතෝන්චියක් නැති දුරකතන ඇමතුම් විසි හතකින් සිදුකළ බිගැන්වීම්, කරදරකිරීම් හා අපහාසයෙන් පසු මළ දේහය සදහා පවුම් 40,000ක කප්පමක් ඉල්ලා තරුණ කටහඩක් පාරම් පා තිබිණි.
සිනාමුසු මුහුණින් සියල්ල පිළිකෙව් කොට තිබූ ඌනා මහත්මිය කුණ ලග තබා ගන්නා ලෙසත්, චාලි හදවතෙහි ජීවත්වන බවත් උන්ට දන්වා තිබිණි.
අන්තර්ජාලය ඇසුරිනි


වර්තමානය වන විට ආණ්ඩුවේ මැති ඇමතිවරුන් ප්රසිද්ධියේ රණ්ඩු වීමට පටන් ගෙන ඇති බවත් ආණ්ඩුවේ වැරදි තීරණ නිසා අහිංසක අසරණ ගොවියාගේ වී මිල රුපියල් 10ක් 12 ත් අතර ප්රමාණයකින් පහල වැටී ඇති බවත් සමගි ජනබලවේගයේ පොලොන්නරුව දිස්ත්රික් පාර්ලිමේන්තු මන්ත්රී කිංස් කුමාර නෙල්සන් මහතා පවසයි.
ඒ මහතා මේ බව පැවසුවේ ඊයේ (12) පොලොන්නරුවේ දී විශේෂ මාධ්ය හමුවක් කැදවමිනි.එහි දී වැඩි දුරටත් අදහස් දැක්වූ පාර්ලිමේන්තු මන්ත්රීවරයා මෙසේ ද කීය.
“රජයේ වගකීම තමයි රටේ ගොවි ජනතාවත් පාරිභෝගිකයාත් ව්යාපාරිකයාත් ආරක්ෂා කර ගන්න එක. අද ඒ එකක්වත් මේ ආණ්ඩුවෙන් වෙලා නෑ. අද වැඩියෙන් ම බැට කන්නේ මේ රටේ අහිංසක අසරණ ගොවියා. පොලොන්නරුව දිස්ත්රික්කයේ අසරණ ගොවි ජනතාව අද වී ටික විකුණා ගන්න බැරුව අන්ත අසරන වෙලා තියෙණවා.
අපි කුඩා කාලේ පොලොන්නරුව හැම ගමකම හැම හන්දියකම තරාදි තියාගෙන වී කිරන මුදලාලිලා හිටියා. මීට අවුරුදු 10 කට පෙර පොලොන්නරුව දිස්ත්රික්කයේ කුඩා මෝල් 578 කට වෙඩි සංක්යාවක් කුඩා මෝල් තිබුණා. අර අපි පොඩිකාලේ ගමේ වී ටික ගන්න හිටිය මුදලාලි කුඩා මෝල් අද නෑ,අද වෙනකොට පුංචි මෝල් ටික වැහිලා ගිහින් තියෙනවා. කුඩා ව්යාපාරිකයා වැඩිලා තියෙනවා.
අද රජයේ ඇමතිවරු ඊයේ දවසේ පොලොන්නරුවේ දී තමන්ගේ ව්යාපාර බේරා ගන්න තමන්ගේ ඕනෑ එපාකම් පිරිමහ ගන්න දැන් ඒගොල්ලෝ ඒ ගොල්ලො ප්රසිද්ධියේ රණ්ඩුවෙන තත්ත්වයට පත් වෙලා. අද පොලොන්නරුවේ ඇවිදින මං තීරු හදන්න ඒකට රණ්ඩු වෙනවා. අද පොලොන්නරුවේ ගොවියාගේ ප්රශ්න කිසි දේකට උත්තර නැති වෙලා තියෙනවා. ගිය කන්නයේ නාඩු වී කිලෝ එක රුපියල් 62ට රුපියල් 60 ට වික්ක ගොවියාට අද සිද්ධ වෙලා තියෙන්නේ 48 ට 50 ට වී ටික කුණු කොල්ලෙට රුපියල් 10ක් 12ක් පාඩුවට විකුණන්න.
හැට ට තිබුණු වී ටික අද රුපියල් 10කින් වැටිලා තියෙනවා.මේ අහිංසක ගොවියාගේ බඩට තමයි මේ ගහලා තියෙන්නේ. මම දැක්කා අද රොෂාන් ඇමතිවරයාත් සිරිපාල ගමලත් ඇමතිවරයාත් මේ වී මිල ගැන ප්රශ්නය ඒ අයගේ පෞද්ගලික ප්රශ්නයක් වගේ අරගෙන ඒ ගොල්ල ඒ ගොල්ල රණ්ඩු වෙන තැනට පත් වෙලා තියෙනවා. මේක මේ රටේ ගොවි ජනතාවගේ ප්රශ්නයක් .
මම අභියෝග කරනවා පුළුවන් නම් ගොවියාගේ වී ටික රුපියල් 60 ට අරගෙන පෙන්වන්න කියලා. දැන් අපි දන්නේ නෑ රජයෙන් මේ පොලොන්නරුවට ඇවිල්ලා කොච්චර හාල් තොග ගෙනිච්චාද කියලා. ඒක අනිත් එක කුමන්ත්රණයක්. රජයේට අපි කියනවා මේ රටේ ගොවි ජනතාව ආරක්ෂා කර ගැනීමේ වගකීම තියෙන්නේ ඔබට .ඒ වගේම මේ රටේ ව්යාපාරිකයා ආරක්ෂා කර ගැනීමේ වගකීම තියෙන්නේ ආණ්ඩුවට. මේ රටේ පාරිභෝගිකයා ආරක්ෂා කිරීමේ වගකීම තියෙන්නේත් ඔබට. විශේෂයෙන් ම මම කියන්න කැමතියි අසරණ ගොවි ජනතාවගේ ජීවිතත් එක්ක සෙල්ලම් කරන්න එපා.
දැන් ඔක්තෝම්බර් මාසේ අග වෙනකොට මහ වැහි එනවා මහ කන්නය එළඹෙනවා.ගොවියාට විශ්වාසයක් නෑ ගොවිතැන් කරන්න ඕනද නැද්ද කියලා. කෘෂි කර්ම ඇමතිවරයාට අපි කියන්න කැමතියි මේ රටේම ගොවි ජනතාවගේ වී ටික රුපියල් 60 ට ගන්න ඔවුන්ට ඊළග කන්නය කරගන්න මුදල් නෑ. පොහොර නෑ. ණය ගෙවා ගන්න විදිහක් නෑ. දැන් සති 3 කට කලින් පොලොන්නරුවේ වී මිල තිබ්බේ රුපියල් 60 ට වැඩි මිලක. ඒ නිසා අපි රජයට කියන්න කැමතියි වහාම ගොවියාගේ වී ටික රුපියල් 60 ට ගන්න කියලා.” යැයි ද ඒ මහතා වැඩි දුරටත් පැවසීය.
ඊෂා මුදියන්සේ පොලොන්නරුව


අධිකරණ හා බන්ධනාගාර ප්රතිංස්කරණ අමාත්ය නීතිඥ තලතා අතුකෝරළ මහත්මිය සහ ශ්රී ලංකාවේ ඇෆ්ගනිස්ථාන තානාපති Munir Ghiosy මහතා අතර හමුවක් අධිකරණ අමාත්යාංශයේදී ඊයේ (30) පෙරවරුවේ සිදු විය.
එහිදී දෙරට අතර අධිකරණ පද්ධතියේ සංවර්ධනය නීතිමය දැනුම හුවමාරු කර ගැනීම පිළිබදව අදහස් හුවමාරු විය.
වත්මන් රජය අධිකරණ යටිතල පහසුකම් සංවර්ධනය හා ස්වාධීන අධිකරණ පද්ධතියක් ස්ථාපිත කිරීම සදහා ගෙන ඇති පියවර පිළිබදව අමාත්යවරිය විසින් තානාපතිවරයා දැනුවත් කරනු ලැබීය.
ශ්රී ලංකාව සහ ඇෆ්ගනිස්ථානය අතර රාජ්ය තාන්ත්රික සම්බන්ධතා දිර්ඝ කාලයක සිට පැවත එන බවත් එය තවදුරටත් වැඩි දියුණු කර ගැනීම සදහා කටයුතු කළ යුතු බවත් මෙහිදී අවධාරණ විය.
ස්වාධීන අධිකරණ පද්ධතියක් ස්ථාපිත කිරීම සදහා ශ්රී ලංකා රජය ගෙන ඇති පියවර පිළිබදව අගය කරන බවත් තම රටේ උපරිම සහයෝගය ඒ සදහා ලබා දෙන බවත් තානාපතිවරයා එහිදී සදහන් කළේය.
ශ්රී ලංකා රජය අධිකරණ පද්ධතිය ස්වාධින කර නීතියේ ආධිපත්යය සුරක්ෂිත කිරීම සදහා ගෙන ඇති පියවර තම රටට ද ආදර්ශයක් බව ද තානාපතිවරයා පැවසීය.


‘කිලිං ඊව්’ ( Killing Eve ) නම් බි්රතාන්ය ත්රාසජනක ටෙලිකථා මාලාවේ රඟපෑ ෂියෝනා ෂෝ, මීට වසර ගණනාවකට පෙර දෙසැම්බර් 26 වැනිදාවක සිය පවුලම මුහුදට බිලිවීම හේතුවෙන් අතිශය වේදනාකාරී අත්දැකීමකට මුහුණ දුන් ආර්ථික විද්යාඥවරියක් හා පෙමින් බැඳී සිටියි. හැරී පොටර් චිත්රපට මාලාවේද රඟපෑ ෂියෝනා සිය සහකාරිය වන ආචාර්ය සොනාලි දැරණියගල සමග ප්රීතිමත් ගෘහ ජීවිතයක් ගත කරන බවත් එම ජීවිතයට ඇය බෙහෙවින් ඇලුම් කරන බවත් මෑතකදී පවසා තිබුණා. තම තෘප්තිමත් දිවිය ගැන වැඩිදුර කතා කරමින් සැට වියැති කීර්තිමත් වේදිකා නාට්ය නිළිය මෙසේ පැවසුවා. “මම විවාහ වුණා. විවාහය ඔබව සන්සුන් කරනවා. නිතරම වැඩ කළ නිසා මට ගෘහස්ත ජීවිතයක් තිබුණේ නැති තරම්. ඒත් දැන් මට එහෙම දෙයක් තිබෙනවා. මා එයට කැමතියි.” කෙසේ වුවත් ඇගේ සහකාරියට විවාහ දිවියේ සතුට ළඟාවූයේ සිය ජීවිතය වියවුල් කළ, කිසිසේත්ම සිතාගත නොහැකි ඛේදවාචකයකින් සිය සැමියා, දෙමව්පියන් හා කුඩා පුතුන් දෙදෙනා ඉන්දියන් සාගරයට බිලිවූ පසුවයි.
ආචාර්ය දැරණියගල ආර්ථික විද්යාඥයකු වූ ස්ටීවන් ලෙසෙන්බර්ග් නම් සිය සැමියාද තුන්වූ නිකිල් (7) හා වික්රම් (5) තම දෙමව්පියන් වූ ජෙමිනි හා එඞ්වඞ් සමග තමාගේ උපන් රට වූ ශ්රී ලංකාවේ නත්තල් නිවාඩුවක් ගත කරමින් සිටියා. ඔවුන් නවාතැන් ගෙන සිටියේ ශ්රී ලංකාවේ දක්ෂිණ ප්රදේශයට වන්නට හරියටම සුනාමිය පැමිණි මාර්ගයේ පිහිටි යාල සෆාරි බීච් හෝටලය තුළයි. තම දෑස් ඉදිරියේම යෝධ රළ තමා වෙත එනු දුටු ආචාර්ය දැරණියගල හා ඇගේ සැමියා සිය දරුවන් හනි හනිකට එක්කාසු කර ගනිමින්, හෝටලයෙන් වහා එළියට බැස ජීප් රථයකින් පැන යාමට උත්සාහ කළත් ඒ වනවිටත් හෝටලයේ කාමරයක සිටි සිය දෙමව්පියන් එක්කාසු කරගන්නට වත් ඔවුන්ට කාලයක් නොවීය. මෙසේ දැරණියගල පවුල පලා යාමට උත්සාහ කරද්දී අඩි 30ක පමණ ජල තාප්පයකින් ඔවුන් වටකොට ගත්තේය. “මම හිතන්නෙ එයා (ස්ටීවන්) රළ උස්වී අපේ පැත්තට එන බව දැක්කා.” තම සැමියා ජීවමානව දුටු අවසාන අවස්ථාව මතක් කරමින් ඇය පැවසුවා.
“මම අවසන් වතාවට ස්ටීව් දකින කොට මා නොදුටු දෙයක් දැකීම නිසා ඔහුගේ මුහුණේ තිබුණේ ඉමහත් භීතියක්. පිටුපස හැරී බලන්නට තරම් වෙලාවක් මට තිබුණේ නැහැ. මොකද එතකොටම වගේ තමයි ජීප් එක අනෙක් පැත්ත පෙරළිලා අපි හැමදෙනාම විසිරිලා ගියේ.”
පසුව ආචාර්ය දැරණියගල ගසක් බදාගෙන, අඩනිරුවතින්, සිහිසුන්ව කළපුවක සිටියදී සොයා ගනු ලැබුවා. ඇය රෝහල් ගත කළ පසු තම සැමියා, පුතුන් දෙදෙනා සහ දෙමාපියන් සිටින ස්ථානයන් තහවුරු කරගැනීමට ඇය දැඩි උත්සාහයක නිරත වුණා.
අවාසනාවකට ජීවතුන් අතර සිටියේ ඇය පමණයි. වික්රම් සහ ඇගේ දෙමව්පියන්ගේ මෘත දේහයන් සුනාමියෙන් දින ගණනාවකට පසු සොයා ගැනුණත් ස්ටීවන් හා නිකිල් මාස ගණනාවකට පසු සමූහ සොහොනකදී සොයා ගැනුණේ DNA පරීක්ෂණයක්ද සිදුකිරීමෙන් අනතුරුවයි.
2013 වසරේ ඇය විසින් රචිත හද සසල කරවන සුළු මතකයන් ඇතුළත් වන ‘වේව්’ (Wave) නම් ග්රන්ථය ඇගේ ජීවිතයේ සිදුවූ ඛේදවාචකය සමග එකඟවීම පිළිබඳ සිය අරගලයේ පාපෝච්චාරණයකි. එහි සඳහන් වන අන්දමට ඒ සියලුම අහිමිවීම් නිසා ආචාර්ය දැරණියගල අවුරුදු ගණනාවක් මානසික අවපීඩනයෙන් පෙලුණා. මේ කාලය තුළ ඇය සියදිවි නසා ගැනීමට බොහෝ වර උත්සාහ කරමින් බෙහෙත් හා මත්පැන් අනිසි ලෙස භාවිත කරන්නට වුණා. රෝහලෙන් පිටමං වූ ඇය කොළඹ පිහිටි තම නැන්දනියගේ නිවසේ දිවි ගෙව්වා. ඇගේ ඥාතීන් හා මිතුරන් පැය 24 පුරාම ඇය ගැන සෝදිසියෙන් සිටිමින් ඈ සියදිවි හානිකර ගැනීම වළකාලීමට කටයුතු කළා.
“මාස ගණනක් යනකල් මට කාමරයෙන් එළියට එන්න පුළුවන් වුණේ නැහැ.” ඇය වරක් සම්මුඛ සාකච්ඡාවකදී පවසා තිබුණා. මම හැම දෙයක් ගැනම බයවුණා. ඉර දිහා, තණකොළ දිහා, කිසිම දෙයක් දිහා බලන්න මට ඕන වුණේ නැහැ. ඒ කිසිම දෙයක් නිසා අපේ අතීත ජීවිතය. ඔවුන් කිසිවෙකුවත් නැවත සිහිවෙනවාට මම කැමති වුණේ නැහැ.”
පවුලේ අය නැතිව ජීවිතයේ යථාර්ථයට මුහුණදීමේදී ඇයට විඳින්නට සිදුවූ වද වේදනා පිළිබඳව එම පොතෙහි ඇය ලියා තිබෙනවා. “ඔවුන් කොහිද? ඔවුන්ව නැවත අරන් එන්න” යැයි මම අන්ධකාරයේ ඉඳිමින් ආයාචනා කළා. මම ඉක්මනින්ම මගේ ජීවිතය, නැතිකර ගන්නවා, ඒත් ඒ වෙනකල් මේ වේදනාව තුනී කරගන්නෙ කොහොමද?”
“මම අපේ ඇඳේ වැතිරිලා ඉන්නා විට ඔවුන් නැති අඩුව මට පහර දෙන්නාක් මෙන් දැනෙනවා. ස්ටීව්වුයි, මමයි අවසන් වතාවට ඇඳේ නිදාගත් පසු ඇඳ ඇතිරිලි කොයිම වෙලාවකවත් මාරු කළේ නැහැ. ඇඳ රෙදි හෝදන්න මගේ හිත එකඟ කරගන්න මට බැරිවුණා. ඒ නිසාම මට මුළු රෑ පුරාම කිවිසුම් ගියා.”
මෙසේ මාස ගණනාවක් කොළඹ හුදකලාවෙන් මෙන් ගත කළ ඇය නිව්යෝක් බලා පිටත් වුණා. එහිදී විපත්තිදායක අත්දැකීම් පිළිබඳ විශේෂඥ ප්රවීණ මනෝචිකිත්සක මාක් එප්ස්ටීන්ගෙන් ප්රතිකාර ලැබුවා.
පසුකාලීනව සම්මානනීය ග්රන්ථයක් වූ ‘වේව්’ නම් මතක සටහන් ග්රන්ථයේ ඇගේ සිතුවිලි ලියා තබන්නැයි ආචාර්ය දැරණියගලට යෝජනා කරන ලද්දේ මෙම මනෝ චිකිත්සකවරයායි.
‘මේ පොත ලිවීම ඉතා වේදනාකාරී දෙයක් වුණා” යැයි ඇය වරක් පවසා තිබුණා. සිදුවීමෙන් ඇතිවූ කම්පනය, ඇගේ ජීවිතයේ තිබුණු සතුට, ඒ හැම දෙයක්ම එහි ඇතුළත්. මේ දේවල් එකක් නැතිව අනෙක පවතින්නේ නැහැ.
ඛේදවාචකයෙන් පසු සිව් වසරක් තිස්සේ ඇය තම පවුලේ නිවසින් බැහැරව සිටියා. එහි තිබූ සිය පුතුන් දෙදෙනාගේ බඩුබාහිරාදිය ඔවුන් නත්තල් නිවාඩුවට ලංකාවට බලා පිටත්ව යනදා මෙන් එලෙසම තිබුණා. සිදුවීමෙන් වසර 4කට පසු වේව් සම්මාන රාශියක් දිනා ගත්තා. ඛේදවාචක හා පවුලේ අහිමිවීම් සම්බන්ධව සාර්ථකව මුහුණදීම ගැන ලියැවුණු ඉතා අග්රගණ්ය කෘතියක් ලෙස සමහර විචාරකයන් ඇගේ කෘතිය හඳුන්වාදී තිබුණා. ඇගේ ශෝකය මෙන්ම ආචාර්ය දැරණියගල සිය පවුල සමග විනෝදයෙන් ගත කළ ප්රීතිමත් පවුල් ජීවිතය, සිය පුතු ක්රිකට්වලට හා වන ජීවීන්ට තිබුණු තදබල කැමැත්ත, සිය සැමියා සමග ගත කළ කාලය මෙන්ම ලංකාවේදී ගත කළ නිවාඩු කාලයන් පිළිබඳවත් එහි සඳහන් වනවා.
2013 වසරේදී ‘ටෙස්ට්මන්ට් ඔෆ් මේරි’ නම් බ්රෝඞ්වේ වේදිකා නිෂ්පාදනය රඟපෑමේ නියැලෙන අතරතුර මේ කතාව කියවූ ෆියෝනා ෂෝගේ හදවත සසල වී තිබුණා. ඇයට පොතේ කතුවරිය හමුවීමට අවශ්ය වී තිබුණා. දෙදෙනාගේ අන්යොන්ය මිතුරන් මාර්ගයෙන් මුණ ගැසුණු ඔවුන් හමුවූ මුල් අවස්ථාවේ සිටම එකිනෙකා කෙරෙහි දැඩි ඇඟෑලුම්කමක් දැක්වූවා.
“2004 සිදුවූ සුනාමියෙන් සොනාලිට සිය සැමියා, දෙමව්පියන් හා දරුවන් අහිමිවීම පිළිබඳ මතක සටහන් පොත විස්මයදනවන සුලුයි.
ඇය ගසක අත්තක රැඳී ජීවිතය බේරාගෙන තිබුණා. ඉන්පසුව එහි ඔවුන්ගේ ප්රීතිමත් ලන්ඩන් ජීවිතය සහ ශ්රී ලංකාගමනය පිළිබඳව ඉතා සතුටුදායක ලෙස විස්තර කර තිබුණා. එයින් මා විස්මයට පත්වුණා.” ෂියෝනා වරක් මාධ්යයට පැවසුවා. අද වන විට මේ යුවළට ඉස්ලින්ටන්, උතුරු ලන්ඩනයේ හා චෙල්සිහි නිවෙස් කිහිපයක් තිබෙනවා. වයස අවුරුදු 54ක් වන ආචාර්ය දැරණියගල ලන්ඩනයේ පෙරදිග හා අප්රිකානු පාසලේ ආර්ථික විද්යා මහාචාර්යවරියක මෙන්ම නිව්යෝක් කොලොම්බියා විශ්වවිද්යාලයේ ජාත්යන්තර හා මහජන සබඳතා පිළිබඳ පාසලේ මහාචාර්යවරියක ලෙසද කටයුතු කරනවා.
ඔවුන් දෙදෙනා සිය ප්රේම සම්බන්ධය පටන් ගත් පසු, ආචාර්ය දැරණියගල සමග ෂියෝනා ෂෝ කිහිප වතාවක්ම ශ්රී ලංකාවේ සංචාරය කරමින් ඇගේ කොළඹ සිටින ඥාතීන් සමග රැඳෙමින් කල්ගත කළා. ලොව පුරා ප්රමුඛ පෙළේ සාහිත්යකරුවන් හා නළු නිළියන්ගේ සහභාගිත්වයෙන් සෑම වසරකම ශ්රී ලංකාව තුළ පවත්වන ඉහළ පෙළේ ගාලු සාහිත්ය උළෙලටද මේ දෙදෙනා එක්ව සහභාගි වුණා.
කොළඹ හැදී වැඩුණු ආචාර්ය දැරණියගලට කේම්බි්රජ් විශ්වවිද්යාලයේදී ඔවුන් දෙදෙනාම ආර්ථික විද්යාව උගෙනමින් සිටින කාලයේදී ස්ටීවන් මුණ ගැසුණා. 1990 වසරේ කොළඹදී විවාපත් වන ඔවුන් දෙදෙනා උතුරු ලන්ඩනයට ගොස් පවුලක් ලෙස ජීවිතය අරඹන්නට පෙර කොළඹ නගරයේ වසර දෙකක් ජීවත් වුණා.
සුනාමියෙන් පසු, අවුරුදු 4ක් තිස්සේ ඇය තම ලන්ඩනයේ පිහිටි පවුලේ නිවසට ගියේ නැහැ. එම නිවසේ තිබූ සියලුම දේවල් ඇය දරුවන් හා සැමියා සමග නත්තල් නිවාඩුවට ලංකාවට යෑමට පෙර තබා තිබූ ආකාරයටම එම අවුරුදු 4 පුරාවට එක ලෙසම තිබුණා.
ආචාර්ය දැරණියගල සිය ජීවිතය තුළ නැවතත් ආදරය සොයා ගැනීම පිළිබඳව ඇගේ මාමණ්ඩිය වන පීටර් ලිසෙන්බර්ග් ඬේලි ඔන් ලයින් වෙත සතුට පළකර තිබුණා.
“සොනාලි සහ ප්රසිද්ධ නිළියක් අතර සිදුවෙමින් පවතින දෙය ගැන මට මගේ දුවත් පැවසුවා. මම කවරදාකවත් ෂියෝනා ෂෝ ගැන අසා තිබුණේ නැහැ. ඒත් මට ගොඩක් ටෙලිවිෂන් එක බලන නිසා ඇය රඟපෑ කිලිං ඊව් වැඩසටහන බලා තිබුණා.
“සොනාලි නව සහකාරියක සොයා ගැනීම ගැනත්, ඇයට නැවත ආදරය හමුවීම ගැනත් මා සතුටු වනවා.”
“ඇය වෙනත් කාන්තාවක් සමග තම ජීවිතය යළි සොයා ගැනීම මා පුදුමයට පත් කළා. ඒත් එය මට කම්පනයක් ඇති කළේ නැහැ. ඇයට බොහෝ දේ අහිමි වුණා. බොහෝ සිත් රිදීම්වලට මුහුණ දෙන්නට සිදුවුණා. දැන් ඇය සතුට සොයාගෙන තිබෙනවා. මට වැදගත් වන්නේ එපමණයි.” ලන්ඩනයේ එසෙක්ස්හි විශ්රාමික ලොරි රියදුරකු වන 82 හැවිරිදි ලෙසෙන්බර්ග් මහතා එසේ පැවසුවා.
| වින්ද්යා ගමගේ | Ravaya.lk |


සංචාර වැනි කෙටිකාලීන කටයුතු සඳහා නවසීලන්ත තාවකාලික වීසා අයදුම්කරන ශ්රී ලාංකිකයන්ට කොළඹ පිහිටි නවසීලන්ත තානාපති කාර්යාලය විසින් විශේෂ දැනුම්දීමක් සිදුකර තිබෙනවා.
ඒ අනුව වීසා මුද්රා තැබීම සඳහා විදේශ ගමන් බලපත්රයම එවීම අවශ්ය නොවන අතර එහි ස්කෑන් කරන ලද පිටපතක් එවීම පමණක් ප්රමාණවත් වනු ඇති.
කෙසේවෙතත් අයදුම්පත තවදුරටත් සළකා බැලීමේදී අවශ්ය යැයි හැගී ගියහොත් වීසා නිලධාරීන් විසින් විදේශ ගමන් බලපත්රය ඉල්ලා සිටිය හැකි බවද නවසීලන්ත මහ කොමසාරිස් කාර්යාලය සඳහන් කලා.
මෙය වීසා අයදුම්පත් සළකා බැලීම වේගවත් කිරීම සඳහා ගනු ලැබූ තාවකාලික පියවරක් පමණක් බවයි නවසීලන්ත ආගමන විගමන අංශ පවසන්නේ.
ශිෂ්ය වීසා ඇතුලු අනෙකුත් දිගුකාලීන වීසා අයදුම් කිරීමේදී මෙම සහනය අදාළ වන්නේ නැහැ.
මේ පිළිබඳ වැඩිදුර විස්තර පහතින් :


වාස්තු දෝස නිවැරදිකිරීමෙන් පසු එම නිවාස පිලිබදව ආශ්රමයෙන් පසු විපරමක් සිදුකරනු ලබනවා. ඒ කියන්නේ වාස්තු නිසිලෙස නිවැරදි කිරීමෙන් පසු කාර්ය සිද්ධි අගය ස්ථාවරව පැවතීම හෝ වර්ධනය වීම සිදුවිය යුතුයි. යම් නිවසක එසේ නොවනවානම් නිවැසියන් යම් අලූත් දෝසයක් ඇතිකරගෙන බව අත්දැකීමෙන් මා දන්නවා.
ඊයේ මා මෙතෙක් ආශ්රමයෙන් වාස්තු නිවැරදි කල අයගේ නිවාස වල ශක්තිය පිරික්සමින් සිටියා.
සියල්ලම ඉතා සුභ මට්ටමේ පැවතියා. නමුත් එක් ස්ථානයක පමණක් කාර්ය සිද්දිය ධණ 10 දක්වා පහල බැස තිබුණා.
එය සංගීත පංතියක්. . . . එහි කොටස් දෙකක් පවතිනවා. . . මම ඒ ඒ ආයතනය අසුභ වීමට හේතුව එම ආයතනයේ එක් එක් ස්ථානය වෙන වෙනම පරික්ෂා කරමින් සොයන්නට වුණා.
සියල්ල සුභයි. නමුත් බුදු පහණ තියෙන තැනත් සරස්වති මැණියන්ගේ රූපය තියෙන තැනත් පමණක් අසුභයි.
ආශ්රමයේ අම්මා මෙම ආයතනයේ හිමිකාරියට දුරකථන ඇමතුමක් ගෙන මේ ස්ථාන දෙකට අලූතින් එක්කලේ මොනවාද කියා විමසා සිටියා.
බුදු පහන ලග ඵීදුරු පිරමීඩයක් තියලා.
එය එලියෙන් තබන්න කියා උපදෙස් දී යලි බුදු පහණ තැබු තැන ශක්තිය මැණ බැලූවා. දැන් ඒ ස්ථානය සුභ වෙලා.
ඒ එක්කම යලි දේව රූපය පැවති ස්ථානයේ ශක්තිය මැන බැදුවම ඒ ස්ථානයත් සුභ වෙලා. . .
ආශ්රමයේ අම්මා යලි විමසුවා මේ දේව පිලිමය අසල තිබිලා මොනවද දැන් අයින් කලේ කියලා. . .
අම්මේ උදේ පන්ති ඉවර වෙලා අයිත් හවස පන්ති පටන් ගන්නේ එතකන් මම එතන ටිකක් ඇල වෙලා හිටියා. . . .
නිදාගෙන සිටි ඇය දැන් අවදි වී පැමිණ දුරකථනයට පිලිතුරු දෙයි.
එසේනම් ගැටලූව වී ඇත්තේ දෙවියන් ඉදිරියේ නිදාගැනීමය. . . .
එසේනම් නිදන කාමරවල දෙවියන් වැදීම හා දෙවියන්ගේ රූප තබා ගැනීම ඉතා අසුභ බව අමුතුවෙන් කිව යුතු නැත .
ගණ දෙවියන් වදින ගැහැණු දරුවන් තම නිදන කාමරවල ගණදෙවියන්ට වන්දනා කරන අවස්ථා මාද ැක ඇත .
එය සමස්ත නිවස අසුභ වීමට කරුණකි.
නිවසක් අසුභ වෙන්න ලොකු ලොකු වැරදි වගේම නොහිතා කරන පුංචි දේවලූත් හේතු වෙනවා.
දීක්ෂා ගුරු
කාංචන ගීත් මනමේන්ද්ර
0777 96 44 74


ඇමරිකානු ඩොලරයට සාපේක්ෂව රුපියලේ අගය ශක්තිමත් වෙමින් පවතින අතර එහි පල විපාක සම්බන්ධයෙන් අභ්යින්තර විවාදයක් පැන නැගී තිබේ. අපනයනය වෙළඳාමෙන් ව්යාපාර මෙහෙයවන ආයෝජකයන්ගේ ඒකමතික අදහස වී ඇත්තේ එහි දැන් පවතින ස්ථාවර අගය රටේ ආර්ථිකයට හානිකර බවය. රුපියලේ අගය අවපරවරනමාණය කළ යුතු අතර එයින් මෙරට අපනයන භාණ්ඩ වලට වැඩි ඉල්ලූමක් ලැබෙනු ඇතැයි ඔවුන්ගේ අදහසයි. ආනයන කෙරෙහි වැඩි බරක් තබා කරිේ යා කරන ව්යාඑපාරිකයන් දැන් පවතින විනිමය අනුපාතිකය කෙරෙහි තෘප්තිමත්ය. රුපියලේ අගය ශක්තිමත්වීම සමග භාණ්ඩ ආනයනයේ දී ගෙවන්නට සිදුවන වියදම අඩු වී තිබේ. විදේශ වෙළඳාමෙන් වාසි දායක තත්ත්වයක් පමණක් නොව මෙරට විදේශ ණය සම්බන්ධයෙන් ද යම් වාසියක් ලබන හෙයින් පවතින රුපියලේ අගය ස්ථාවරව තබා ගත යුතු බව ඔවුන් ගේ තර්කයයි.
මේ වසරේ ජනවාරි මාසයේ දී ඇමරිකානු ඩොලරයක් මිළදී ගැනීමට රුපියල් 114.38 ගෙවන්නට සිදුවීය. දැන් ඇමරිකානු ඩොලරයක වටිනාකම රුපියල් 111.60 කි. විදේශ වෙළඳාමේ දී මෙහි වෙනස දැනෙන්නේ සියුම් අන්දමටය. රුපියල් 150.00 වටිනා තේ කිලෝවකට විදේශික ගැනුම්කරුවෙකු අවුරුද්ද මුල ගෙවූයේ ඩොලර් 1.31 කි. එම තේ කිලෝවට ඔවුන් දැන් ඩොලර් 1.34 ක් ගෙවිය යුතුය. ශීරා. ලංකාව මිළදී ගත් ඇමරිකානු ඩොලර් 75 ක් වටිනා බොරතෙල් බැරලයකට වසර ආරම්භයේ ගෙවන ලද්දේ රුපියල් වලින් නම් 8578.50 කි. නමුත් දැන් රුපියලේ අගය ශක්තිමත්වීම මත වැය වන්නේ රු. 8370.00 ක් පමණකි. මේ අනුව විදේශ වෙළඳාමේ දී රටට මිළදී ගැනීම් මත වාසි සිදුවන අතර මෙරටින් භාණ්ඩ මිළදී ගැනීමේ දී වැඩි වැයක් දරන්නට ගැනුම් කරුවන්ට සිදුවෙයි. විදේශ වෙළඳාම සිදුවන්නේ ඉතාමත් තරගකාරීවය. ශරීව ලංකාවේ නිෂ්පාදන වලට වඩා මිළ ගණන් අඩු හා ඉක්මනින් සේවාව ලබා ගත හැකි ඕනෑම රටකින් භාණ්ඩ මිළදී ගන්නට ගැනුම්කරුවෝ සූදානම්ය. මේ නිසා අපනයනයේ දී මෙරට රුපියලේ අගය ශක්තිමත්වීම අවාසියකි. ආනයනයේ දී යම් වාසියක් තිබෙන බව ඇත්තකි. එනමුත් මහජනතාවට පරාල යෝගිකව එය දැනෙන්නේ නැත. ආනයනය කරන තෙල් මිළ අඩු වීමෙන් ඉන්ධන මිළ ගණන් පහත වැටීමක්, සීනි, පරිප්පු හෝ වෙනත් අත්ය වශ්යි භාණ්ඩයක මිළ අඩුවීමක් අද වෙළඳ පොළ නිරීක්ෂණයෙන් දැක ගත නොහැකිය. අඩු උද්ධමන අනුපාතිකයක්, වානිජ බැංකු පොලී අඩුවීමක් හා රුපියලේ අගය ශක්තිමත් වීමක් පෙන්වන නමුත් භාණ්ඩ මිළ දිනපතා ඉහල යයි. රක්ෂණ අධි භාරය ද නැත. ආරක්ෂක හේතුමත අතරමගදී නතර කර පර්ෂ මාද කිරීම් නිසා වකර්ආරව බඩු මිළ වැඩි වන්නට ද හේතුවක් නැත. එවැනි අවස්ථාවක මහජනතාවට නැගෙන සාධාරණ පරණ් ශ්නය, රුපියලේ අගය ශක්තිමත්වීම මත ලැබෙන වාසිය කුමක්ද යන්න පමණකි.
1950 වසරේ දී ඇමරිකානු ඩොලරයක් වෙනුවෙන් ශරීක ලංකාවට ගෙවන්ට සිදුවූයේ රුපියල් 4.76 ක් පමණකි. 1960 වන විටත් එහි වෙනසක් නොවූ අතර එයට හේතුව වූයේ විදේශ විනිමය සම්බන්ධයෙන් දැඩි පාලනයක් පැවතීමයි. 1977 වසර එනම් මෙරටට විවෘත ආර්ථීක කරරත මය හඳුන්වා දුන් අවධිය වන විට ඇමරිකානු ඩොලරයක් රු. 8.87 ක සීමාවේ පැවතිණ. ආනයන අපනයන සීමා ලිහිල් වීම හා මහවැලි සංවර්ධන යෝජනා කරමක මය ඇතුලූ සංවර්ධන ව්යාලපෘති වෙනුවෙන් උපයා ගත යුතු විදේශ විනිමය වෙනුවෙන් විටින් විට වෙනස් කරන ලද විනිමය අනුපාත, රුපියලේ අගය අවපරූිටමාණය වීමට බෙහෙවින් බලපෑවේය. 2000 වසර වන විට ඇමරිකානු ඩොලරය රු. 75.78 ක් වූ බව ශරීේ ලංකා මහ බැංකුවේ වාර්තා දක්වයි. 2005 වසරේ දී එය රු.100.49 ක් බවට පත්වූ අතර 2006 වසරේ දෙවන කාර්තුවේ දී අනපේක්ෂිත අයුරින් ඩොලරයේ වටිනාකම රු. 116.39 දක්වා ඉහල ගියේය. මෙම රුපියලේ අගය අවපර ත්මාණයවීම අනුව මෙරට ආනයනික ද්රේව්යම මිල ගණන් ඉහල ගිය අතර ආර්ථිකය දුෂ්කරතා ගණනාවකට මුහුණ දුන්නේය. නැවත ශක්තිමත් වූ රුපියලේ අගය 2008 වසරේ දී රු. 114.55 බවටත් පසුව 2009 මැයි වන විට රු. 116.92 ක හා දෙසැම්බර් වන විට යළි රු. 114.34 ක් වශයෙන් උච්ඡවචනය වීමත් කැපී පෙනෙයි. එවැනි ඉහල අගයක සිට ගෙවී ගිය දින කිහිපය තුළ ඇමරිකානු ඩොලරයක ගැනුම් මිළ රුපියල් 111.60 දක්වා අඩුවන අන්දමට රුපියලේ අගය ශක්තිමත්වීම විශේෂ අවධානයට ලක්විය යුත්තකි.
දියුණු වන රටක් වශයෙන් අපනයන ආදායම නංවා ගැනීම වැදගත් බව රටට ආධාර සපයන ආයතන නිතර කළ අවවාදයකි. ඒ දැනුමිදීම් අනුව කළ රුපියලේ අගය අවපර පනමාණය කිරීම වේගයෙන් වර්ධනය වූ රටේ ණය සේවා ගෙවීම් සමග සමපාත වූයේ නැත. පරදග තිඵලය වූයේ කොතරම් දුරට රුපියලේ අගය අවපර ිතමාණය වුවත් ඒ හා සමානව අපනයන වැඩි වුවත් ණය බර සහ දේශීයව භාණ්ඩ හා සේවා මිළ වැඩිවීම පමණකි. මෑත කාලය තුළ චීනය ජාත්යිව්තර පරදග ජාව අපේක්ෂා නොකළ මට්ටමකින් ඔවුන්ගේ මුදල් අගය අවපරදේශමාණය කරන ලදී. එහි බලපෑමක් වශයෙන් චීන නිෂ්පාදන ලෝක වෙළඳ පොළේ මිළ අඩු වූ අතර විශාල ඉල්ලූමක් හිමිවිය. අද චීනය ආර්ථීක අතින් ඉදිරියට යන්නට එම තීන්දුව බලපෑවේය.
මේ වසරේ ගතවූ මුල් මාස අට ඇතුලත වෙළඳ පරතරය සියයට 103.7 කින් වැඩි වී තිබේ. අපනයන ආදායම සියයට 10.8 ක අඩු වර්ධනයක් පෙන්වන අතර ආනයන වියදම් සියයට 36.9 කින් වැඩි වී ඇත. ශරීක ලංකාවේ ආර්ථික වර්ධනය උදෙසා විදේශ විනිමය වැදගත්ය. විදේශ රුකියාවන්හි නිරත ශරීධ ලාංකිකයන් වසරකට එවන පිරිස මෙරටට එවන ඇමරිකානු ඩොලර් මිලියන හතරක පමණ මුදල නොවේ නම් රටට විනිමය සම්බන්ධව බරපතල පරරක ශ්නයකට මුහුණ දෙන්නට සිදුවනු ඇත. දැනට ගෙවුම්ශෙෂ පරතරය පියවාගෙන ඇත්තේ ජාත්යනන්තර මූල්යම අරමුදලේ ලැබුණ සහාය මතය. මේ වන විට ඇමරිකානු ඩොලර් බිලියන හතක පමණ වත්කම් රටට ඇතත් එහි ඇති උපයාගත් ශුුද්ධ ආදායම සීමිත එකකි. අපනයන නංවාගෙන එහි පිබිදීමක් මගින් රටේ විනිමය සංචිතය ඉහල මට්ටමකට ගෙන යා හැකි නම් වැදගත්ය. ඒ වෙනුවෙන් විය යුත්තේ සියයට 30කින් අපනයන නැංවෙන විට සියයට 10 ක පමණ ආනායන වියදම් විඩිවීමක් බව පෙන්වා දිය යුතුය. එවිට රටේ සමස්ථ ආර්ථීකයම දියුණුවක් කරා ගමන් කරයි.
එනමුත් දැන් පවතින විනිමය අනුපාතිකය එයට ඉඩ දෙන්නේ නැත. අඩුම තරමින් මෙරට පැමිණෙන සංචාරකයෙකු පවා රුපියලේ අගය ශක්තිමත් වීම ඉදිරියේ අවාසියට පත්වෙන බව සිතන්නට පටන් ගනී. මෙම තත්ත්වය වලකා විනිමය අනුපාතිකය පාලනය යුක්ති සහගත මට්ටමක් දක්වාගෙන ඒම වැදගත්ය. රටේ ආර්ථීකය පුබුදුවන සමබර විනිමය අනුපාතිකයක් කරා ගමන් කිරීම පරලන තිපත්ති සම්පාදකයන්ගේ වගකීමකි.
මිණිසර -


(කොළඹ, ලංකාපුවත්) – දිවයිනේ බොහෝ පළාත්වලට අද(16) සවස 2.00න් පසු වැසි හෝ ගිගුරුම් සහිත වැසි ඇතිවිය හැකි බවට කාලගුණ විද්යා දෙපාර්තමේන්තුව අනාවැකි පළ කරයි.
විශේෂයෙන් බස්නාහිර, සබරගමුව, දකුණු, මධ්යම, වයඹ සහ ඌව පළාත්වලට වැසි අපේක්ෂිතය.
ඇතැම් ස්ථානවල මි. මී. 75ට වැඩි සාමාන්යයෙන් තද වැසි බලාපොරොත්තු වේ.
ගිගුරුම් සහිත වැසි ඇතිවන විට එම ප්රදේහවල තාවකාලිකව තද සුළං ඇති විය හැකිය. එසේම අකුණු මගින් සිදුවන අනතුරු අවම කර ගැනීමට අවශ්ය පියවර ගන්නා ලෙස කාලගුණ විද්යා දෙපාර්තමේන්තුව ජනතාවට දැනුම් දෙනු ලැබේ.
එසේම ගාල්ල සිට හම්බන්තොට හරහා පොතුවිල් දක්වා වෙරළට ඔබ්බෙන් වන මුහුදු ප්රදේශවල තැනින් තැන වැසි හෝ ගිගුරුම් සහිත වැසි ඇතිවිය හැකිය.


ත්රස්තවාදය වැළැක්වීමේ පනත(Prevention of Terrorism Act -PTA) වසර 40කට වැඩි කාලයක් තිස්සේ වද හිංසා පැමිණවීම, ලිංගික හිංසනය, බලහත්කාරයෙන් අතුරුදහන් කිරීම සහ දීර්ඝ කාලීන ලෙස රැඳවුම් භාරයේ තබා ගැනීම සඳහා අවසර පත්රයක් ලෙස භාවිතා වී ඇත. ත්රස්තවාදී සැකකරුවන් පමණක් නොව ජනමාධ්යවේදීන්, සමාජ ක්රියාකාරීන් මේ යටතේ අත්අඩංගුවට ගත් අතර, රජයට එරෙහි විවේචනාත්මක අදහස් මර්දනය කිරීම උදෙසා මේ පනත දැඩි සේ භාවිතා වී ඇත. විශේෂයෙන්ම දෙමළ ජනතාවට එරෙහිව මෙය බොහෝ අවස්ථාවලදී වැරදි ලෙස භාවිතා විය.
වත්මන් රජය බලයට පැමිණිමෙන් පසු, මේ මර්දනකාරී ත්රස්තවාදය වැළැක්වීමේ පනත ඉවත් කරන බවට සහ අන්තර්ජාතික යහපත් ව්යවහාරයනට අනුකූල වන ත්රස්ත විරෝධී පනතක් ගෙන එන බවට විවිධ අවස්ථාවල පොරොන්දු ලබා දෙන ලදී. පසුගිය වසරේ සැප්තැම්බර් මාසයේ දී නව ත්රස්තවාදය වැළැක්වීමේ පනතේ කෙටුම්පතක් ඉදිරිපත් කරන ලද්දේ මෙහි ප්රතිඵලයක් ලෙසය. මෙම කෙටුම්පත ඉංග්රීසි භාෂාවෙන් ත්රස්ත විරෝධී පනත (Counter Terrorism Act – CTA) ලෙස නම් කර තිබුනත්, සිංහල බසින් පැරණි පනත හැඳින්වූ ත්රස්තවාදය වැළැක්වීමේ පනත ලෙසම ගැසට් කර තිබීම එක්තරා ආකාරයක සරදමකි.
ත්රස්තවාදය යැයි හැඳින්විය හැකි වැරදි සම්බන්ධයෙන් අදාළ වන පනත් 14ක් ද, දණ්ඩ නීති සංග්රහයේ වගන්ති 6 ක් ද ඇතුළුව නීති 20ක් පමණ ශ්රී ලංකා නීතිය තුළ පවතී. එසේම හදිසි තත්ත්ව තුළ දී කටයුතු කිරීමට ජනපතිවරයාට හදිසි නීතිය පැනවීමේ හැකියාව ඇත. මෙවැනි තත්වයක් තුළ ත්රස්තවාදය සම්බන්ධයෙන් වෙනම විශේෂ නීතියක අවශ්යතාවය හුදෙක් සුළුතරයන් සහ රජයට එරෙහි විවේචනාත්මක අදහස් මර්දනය කිරීමක් වන අතර, ත්රස්තවාදය මැඩලීමට පවතින නීති ප්රමාණවත් වන බව අපගේ මතයයි. පෙර ත්රස්තවාදය වැළැක්වීමේ පනත භාවිතා වූ පරිද්දෙන්ම, මෙම නව පනත විසින් ද සාමාන්ය ජනතාවට, ජනමාධ්යවේදීන්ට, සහ සමාජ ක්රියාකාරීන්ට හිරිහැර කිරීමට අවශ්ය ඉඩකඩ විධිමත්ව සපයා ඇත.
මේ පනත තුළ පුළුල්, අපැහැදිලි නිර්වචනයක් ත්රස්තවාදය ලෙස නම් කළ හැකි වැරැදි සම්බන්ධයෙන් ලබා දී ඇත. මේ හේතුව නිසා මේ නීතිය යොදා ගනිමින් ව්යවස්ථාව විසින් ලබා දී ඇති ප්රකාශනයේ නිදහස, එක්රැස්වීමේ සහ සමාගමයේ නිදහස සීමාවනට ලක් කිරීමට ඉඩ ඇත. මූලික මිනිස් අයිතිවාසිකමක් පවා “සද්භාවයෙන් ඉටු කළේ නම්” පමණක් ත්රස්තවාදී ක්රියාවක් ලෙස නොසැලකේ.
මෙම නීතිය යටතේ අත්අඩංගුවට ගත් පුද්ගලයා ශාරීරික හානියකට ලක් වීමෙන් ආරක්ෂා කර ගැනීම අනිවාර්ය නොවේ. අත්අඩංගුවට පත් වෙන පුද්ගලයාට අත්අඩංගුවට ගැනීමට හේතුව සහ ඊට අදාළ අනෙකුත් තොරතුරු දැනුම් දීම අනිවාර්ය නොවන අතර, පසුව එසේ කළ යුතු කාලරාමුවක් සපයාද නැත. පවුලේ අය අත්අඩංගුවට පත් වෙන අවස්ථාවේ එතැන සිටියද අත්අඩංගුවට පත් වීම ගැන විස්තර ඔවුන්ට දැනුම් දීමට පවා පැය 24ක කාලයක් ලබා දී ඇත. පවුලේ අය අත්අඩංගුවට පත් වෙන අවස්ථාවේ එතැන සිටියේ නැත්නම් ඔවුනට අත්අඩංගුවට පත්වීම සම්බන්ධයෙන් දැනුම් දීම අනිවාර්ය නොවේ. එසේම කාන්තා සැකකරුවන් කාන්තා නිලධාරීන් විසින් අත්අඩංගුවට ගැනීමට ප්රශ්න කරනු ලැබීමට හෝ කාන්තා නිලධාරිනියක් එතැන සිටීම අත්යවශ්ය නොවේ.
පොලිසිය විසින් නිකුත් කළ වලංගු රඳවා ගැනීම් නියෝගයකට අනුමැතිය මහේස්ත්රාත් විසින් ලබා දිය යුතු අතර, පුද්ගලයා සති දෙකක් දක්වා රඳවා තබා ගැනීම තීරණය කරන්නේ පොලිස් නිලධාරියාය. මේ රඳවා තබා ගැනීම් නියෝගයක්, සති 8ක් දක්වා මහේස්ත්රාත් අනුමැතිය ඇතිව කාලය දිගු කළ හැකිය. පොලිසිය විසින් අත්අඩංගුවට ගැනීම සම්බන්ධයෙන් මානව හිමිකම් කොමිසමට දැනුම් දීමට පැය 72ක කාලයක් ලබා දී ඇත. සැකකරුවාට ඇප ලැබෙන්නේ ඔහුගේ නඩුව වසරකට වඩා වැඩි කාලයක් ඇදි ඇදී ගිය හොත් පමණි. රැඳවියාගේ නීතිඥයාට සහ පවුලේ අයට රැඳවුම් ස්ථානයට පිවිසිය හැකි වන්නේ ස්ථානභාර නිලධාරියාගේ පූර්ව අවසරය සහිතවය. පුද්ගලයා රඳවා තබා ගන්නේ අමාත්යවරයකු විසින් තීරණය කරන ස්ථාන සහ තත්වයන් යටතේ ය. රඳවා තබා ගැනීම්වලට විරුද්ධව “සමාලෝචන මණ්ඩලය” වෙත අභියාචනය කළ හැකි නමුත් එම මණ්ඩලය සමන්විත වන්නේ ද අමාත්යවරයා, අමාත්යාංශ ලේකම්, සහ අමාත්යවරයා විසින් පත් කළ තවත් දෙදෙනෙකු ය. දේශපාලනඥයන් සහ පොලිසිය විසින් සමාජ ක්රියාකාරීන්ට, ජනමාධ්යවේදීන්ට සහ විරුද්ධ දේශපාලනඥයන්ට එරෙහිව ත්රස්තවාදය වැළැක්වීමේ පනත භාවිතා කිරීමේ ඉතිහාසය දෙස බලන විට, මේ පනත විසින් ඇමැතිවරයාට සහ පොලිසියට ලබා දී ඇති මේ බලතල නරියාට කුකුළු කොටුව භාර දීමක් ද යන සැකය අප වෙත නැගෙන්නේය.
පනත විසින් රැඳවියාගේ දැකිය හැකි තුවාල තිබේදැයි පරීක්ෂා කිරීමට ස්ථාන භාර නිලධාරීයා(OIC) වෙත බලය පවරන අතර, ඔහු විසින් එසේ දුටුවේ නම්, ඔහුට ඇත්තේ අධිකරණ වෛද්ය නිලධාරියකු වෙත රැඳවියා ඉදිරිපත් කර වාර්තාවක් ලබා ගැනීම පමණි. මහේස්ත්රාත්වරයකු හෝ මානව හිමිකම් කොමිසමේ නිලධාරියකු විසින් රැඳවුම් ස්ථානයට පැමිණි අවස්ථාවක රැඳවියා රඳවා ඇත්තේ මානුෂීය සැලකීමට ගැලපෙන පරිදි නොවන බව නිරීක්ෂණය කළේ නම්, ඔවුන්ට කළ හැක්කේ බන්ධනාගාර අධිකාරී වෙත හෝ පොලිස්පති වෙත හෝ දැනුම් දීම පමණකි. ඒ සම්බන්ධයෙන් ක්රියාමාර්ග ගෙන අදාළ ‘මානුෂික තත්වයන්’ සැපයීමට කටයුතු කිරීමට බල කිරීමට ඔවුනට හැකියාවක් නැත.
සැකකරුවන් රැඳවුම් භාරයේ සිටිය දී වද හිංසා පැමිණවීමට, සහ ලිංගික අතවර ආදියට ලක් වීම් ගැන සිදු වීම් ගණනාවක් පෙර ත්රස්තවාදය වැළැක්වීමේ පනත යටතේ වාර්තා වී ඇති අතර, මේ පනතේ ඉහත වගන්ති තුළින් එම තත්වය තවදුරටත් වැඩි විය හැකිය.
දැනට පවතින ත්රස්තවාදය වැළැක්වීමේ පනත යටතේ පොලිස් නිලධාරීන් විසින් පමණක් අත්අඩංගුවට ගැනීම, ස්ථානවලට ඇතුළු වීම, සහ භාණ්ඩ භාරයට ගැනීම ආදිය කළ යුතු වුවත්, නව පනත යටතේ ත්රිවිධ හමුදාවලට සහ වෙරළාරක්ෂකයන්ට ද මෙකී බලතල ලැබේ. එසේම පොලීසියට, වින්දිත පාර්ශ්වයට කරුණු දැක්වීමට අවස්ථාවක් නොදී, රැස්වීමක්, රැළියක්, හෝ ක්රියාකාරකමක් නැවැත්වීමට මහේස්ත්රාත්වරයාගෙන් ඉල්ලීමක් කළ හැකිය. එසේම ඇමැතිවරයකුට කිසියම් සංවිධානයක්, පොදු ස්ථානයක්, හෝ වෙනත් ස්ථානයක් තහනම් ස්ථානයක් බවට කාල නියමයක් රහිතව නියම කළ හැකි අතර, එසේ නියෝගයක් නිකුත් කිරීමට පෙර මෙය අභියෝගයට ලක් කිරීමට අනෙක් පාර්ශවයට අවස්ථාවක් ලැබෙන්නේ නැත. එසේම සංවිධානවල රැස්වීම්, ක්රියාකාරකම් සහ වැඩසටහන් පැවැත්වීම තහනම් කිරීම, බැංකු ගිණුම් සහ වෙනත් මූල්ය තැන්පතු භාවිතය හෝ යෙදවීම තහනම් කිරීම, ගිවිසුම්වලට එළඹීම තහනම් කිරීම, අරමුදල් රැස්කිරීම සහ ප්රදාන සහ දේපල පැවරීම් ලබා ගැනීම තහනම් කිරීම, අරමුදල් සහ වත්කම් පැවරීම තහනම් කිරීම, සහ සංවිධානයක් වෙනුවෙන් බලපෑම් කිරීම, ඉල්ලීම් සිදු කිරීම ආදිය සිදු කිරීම තහනම් කිරීමට ද ඇමැතිවරයාට බලය ලැබේ.
පවතින ත්රස්තවාදය වැළැක්වීමේ පනතින් ලබා නොදෙන මේ පනත හරහා පැවරෙන අනෙකුත් අමතර බලතල වන්නේ ජනපතිට ඇඳිරි නීතිය පැනවීමටත්, මහජන සාමය පවත්වා ගැනීමට ත්රිවිධ හමුදා කැඳවීමටත් ලබා දෙන බලයයි.
එසේම නව නීතිය ඔස්සේ ප්රසිද්ධියේ සමාව ගැනීමත්, පුනරුත්ථාපනයට ලක් වීම, සහ ප්රජා සේවයේ යෙදීම වැනි දෑ හරහා වරදට වන්දි ගෙවීමත් පිළි ගැනේ. මේ තත්වය තුළ නඩුවලට දීර්ඝ කාලයක් ගත වෙන නිසාත්, නීතිඥ ගාස්තු ආදිය දරා ගැනීමට නොහැකි වීම නිසාත් බොහෝ දෙනෙක් අධිකරණ ක්රියාවලියක් තුළ තමන්ගේ නිරවද්යතාවය ඔප්පු කිරීමට මහන්සි වීම වෙනුවට වරද පිළි ගැනීමට බොහෝ දුරට ඉඩ ඇත. මෙවැනි අවස්ථාවල අභිචෝදකයා වන නීතිපතිවරයාට චෝදනා අස්කර ගැනීමේ දී දඩුවම් සඳහා අධිකරණ අනුමැතිය ඉල්ලීමේ අමතර බලයක් ද ලබා දී ඇත.
මේ නීතිය කෙටුම්පත් කර ගැසට් කිරීමෙන් අනතුරුව සිවිල් ක්රියාකාරීහු මෙම නීතිය විසින් ව්යවස්ථාවේ මූලික අයිතිවාසිකම් කඩ කරන බවට ප්රකාශ කරමින් ශ්රේෂ්ඨාධිකරණයේ පෙත්සම් ගොනු කරන ලද අතර, ශ්රේෂ්ඨාධිකරණය විසින් ඒ කිසිවක් සැලකිල්ලකට නොගෙන මරණ දඬුවම ද ගෙන ඒමෙන් සියල්ල තිබුණාට ද වඩා නරක තත්වයකට පත් කරන ලදී.
නව ත්රස්තවාදය වැළැක්වීමේ පනත සම්බන්ධයෙන් දිවයිනේ විවිධ පළාත්වල පැවැත්වුනු සාකච්ඡාවලට ආගමික නායකයෝ, ජනමාධ්යවේදීහු සහ සමාජ ක්රියාකාරීහු ගණනාවක් පැමිණියහ. මේවා බොහොමයක් සංවිධානය කළේ කාන්තා කණ්ඩායම් ය. මෙම සාකච්ඡාවල මතු වූ ප්රධාන මතය සහ ඉල්ලීම වූයේ, පවතින ත්රස්තවාදය වැළැක්වීමේ පනත අහෝසි කළ යුතු අතර නව පනතක් අවශ්ය නැති බවයි. මඩකලපුවේ පැවැති එක් සාකච්ඡාවකට සහභාගි වූ දමිළ පාර්ලිමේන්තු මන්ත්රීන් තිදෙනෙකුම ප්රකාශ කළේ මෙම කෙටුම්පතට ඔවුන් විරෝධය දක්වන බවයි.
එහෙත් දමිළ ජාතික සන්ධානය (TNA) මේ පිළිබඳ පැහැදිලි ස්ථාවරයක් ප්රකාශ කර නොමැත. පැරැණි සහ නව ත්රස්තවාදය වැළැක්වීමේ පනත් දෙකටම පැහැදිලි විරෝධයක් පළ කර ඇති එකම දේශපාලන පක්ෂය වන්නේ ජනතා විමුක්ති පෙරමුණයි.
පසුගිය 6 වැනිදා මෙම නීතිය සම්බන්ධයෙන් පාර්ලිමේන්තු මන්ත්රීවරු 20 දෙනෙකුගෙන් යුක්ත ආංශික අධීක්ෂණ කාරක සභාවේ රැස්වීම පැවැත්වුනි. එහිදී සිවිල් ක්රියාධරයන්, සහ ස්වාධීන නීතිඥයන් සමග මේ පිළිබඳව සාකච්ඡා වුනි. මීලඟ රැස්වීම පෙබරවාරි 20 වැනි දින පැවැත්වීමට එකඟ වී ඇති අතර, එදිනට පෙර මෙය පිළිබඳව ලිඛිත ඉදිරිපත් කිරීම් ලබා දෙන ලෙස පැමිණි සිටි අයගෙන් ඉල්ලා සිටින ලදී. පෙබරවාරි 11 වැනි දින මේ පිළිබඳව පැවැති සාකච්ඡාවක දී විදේශ කටයුතු ඇමැතිවරයා ත්රස්තවාදය වැළැක්වීමේ පනත ක්රියාත්මක කිරීම තුළ මානව හිමිකම් උල්ලංඝණය වීම් සිදු වූ බව පිළිගත්තත්, එවැනිම නව පනතක් අවශ්යය යන දැඩි ස්ථාවරයේ සිටියේය. රජයේ පාර්ශ්වයේ සිටි නීතිඥවරුන්ගේ සහ නීතිපති දෙපාර්තමේන්තුවේ මතය වී ඇත්තේ ද නව පනතක් අත්යවශ්ය බව සහ දැනට කළ හැක්කේ අවම වෙනස්කම් පමණක් බවත්ය.
පවතින ත්රස්තවාදය වැළැක්වීමේ පනත(PTA) සහ අලුත් කෙටුම්පත(CTA) යන දෙකින්ම රැඳවියන්ගේ ජීවිත ආරක්ෂාව, නිදහස, ශාරීරික හා මානසික යහපැවැත්මට තර්ජනයක් වන අතර, මූලික මිනිස් අයිතිවාසිකම් සීමා කරයි. එසේම පුළුල්, සහ අපැහැදිලි නිර්වචන තුළින්, නීත්යනුකූල ලෙස වෙනස් අදහස් ප්රකාශ කිරීමට, මූලික මිනිස් අයිතිවාසිකම් අත්විඳීම සහ ප්රජාතන්ත්රවාදී පුරවැසියන් ලෙස කටයුතු කිරීම ත්රස්තවාදී ක්රියා බවට පත් කරයි. එසේම එයින් අධිකරණමය අධීක්ෂණය සහ අභිමතිය අඩු කරන අතර, අමාත්යවරයාගේ, පොලිසියේ, හමුදාවේ, සහ වෙරළාරක්ෂකයන්ගේ අභිමතයට කටයුතු කිරීමට සුවිසල් බලතල සපයයි. මූලික වශයෙන් පොලිසිය සහ අමාත්යවරයා විසින් විමර්ශකයාගේ සහ විනිසුරුගේ යන දෙදෙනාගේම භූමිකාවන් ඉටු කරයි.
‘ජාතික ආරක්ෂාව’ සහ ‘ත්රස්තවාදී” යන වචන භාවිතා කරමින්, අධිකරණය අධීක්ෂණයන් නොකර සිටීමට මේ පනත තුළ ප්රතිපාදන ඇත. මේ හරහා සිවිල් ජීවිතය හමුදාකරණය විය හැකි අතර, නීතියේ ආධිපත්යය හරහා පාලනය වන ප්රජාතන්ත්රවාදී සමාජයක පවතින රටක් වෙනුවට ජාතික ආරක්ෂාව ප්රමුඛත්වය ගත් බලාධිකාරී රෙජීමයක් බවට පරිවර්තනය විය හැකිය.
මෙය සංහිඳියාවට හානි කර වනු ඇත්තේ, එය විසින් බලයේ සිටින අයට ජනවාර්ගිකත්වය, භාෂාව, ආගම, සහ දේශපාලනික අදහස් අනුව තමන් සමග එකඟ නොවන කණ්ඩායම් මර්දනය කිරීමට ඉඩ ලැබෙනු ඇති නිසාය. එය අනාගත අර්බුදයකට (ත්රස්තවාදය වැළැක්වීමේ පනතේ ඉතිහාසය දෙස බලන කල සිදුවූවාක් මෙන්) හේතු සාධක විය හැකිය. ත්රස්තවාදය වැළැක්වීමේ පනත ඉවත් කිරීම එහා සමාන තවත් නීතියක් සමග සම්බන්ධ කිරීමේ කිසිදු අවශ්යතාවයක් ඇත්තේ නැත. පාර්ලිමේන්තුව විසින් අනිවාර්යෙන්ම ත්රස්තවාදය වැළැක්වීමේ පනත ඉවත් කළ යුතු අතර, එය කළ හැක්කකි. කැබිනට් මණ්ඩලය විසින් නව පනත් කෙටුම්පත අකුලා ගැනීම හෝ පාර්ලිමේන්තුව විසින් එය පරාජය කිරීම අනිවාර්යයෙන්ම සිදු විය යුත්තකි. දැනට පවතින නීතින් හරහා ත්රස්තවාදය යැයි හඳුන්වන වැරදි සම්බන්ධයෙන් කටයුතු කළ හැකිය.
දමිත් චන්දිමාල් | Damith Chandimal සහ රුකී ප්රනාන්දු | Ruki Fernando


මිනි හෝම් හි දවසක්
මිනි හෝම් හි දවසක්
ශ්රී ලංකාවේ
MINI සහ
BMW බලයලත් බෙදාහරින්නා වන ප්රෙස්ටිජ් ඔටෝමෝබයිල්
කොළඹ 8, කාසල් වීදියේ, අංක 5 දරන ස්ථානයේ පිහිටා ඇති සිය
MINI ප්රදර්ශනාගාරය
පසුගිය 25 වනදා සහ 26 වනදා සහ නොවැම්බර් 2 වනදා මහජනතාව වෙනුවෙන්
ප්රදර්ශනාගාරය විවෘත කර තිබිණි. මෙහි අරමුණ වූයේ ප්රදර්ශනාගාරයට
පැමිණෙන පිරිස සඳහා විනෝදාත්මක MINI අත්දැකීමක් ලබා දීමය. කොළඹ නගරය මධ්යයේ
ස්ථාපිත කර ඇති මෙම ප්රදර්ශනාගාරයට වඩාත් පහසුවෙන් ළඟා විය හැකි අතර එය MINI රසිකයින්ට එක්රැස් වීමට කදිම ස්ථානයකි.
මෙම MINI ප්රදර්ශනාගාරය කුඩා දරුවන් සඳහා මුහුණු පින්තාරු කිරීම, ටැටූ කෝනර්,
විකට රූප ඇඳීම් මෙන්ම පවුලේ සැමට එක්වී විනෝද විය හැකි බොහෝ තරග අවස්ථාවන්ගෙන්
යුක්තය. මෙම අවස්ථාවට තවත් වර්ණවත් බවක් එක් කරමින් පැමිණෙන අමුත්තන්ට ආහාර
පාන, අයිස් ක්රීම් ආදිය පවා පිළිගැන්වේ. එසේම සහභාගි වූවන් සඳහා අලුතෙන්ම
හඳුන්වා දුන් MINI Cooper සහ
MINI Countryman මෝටර් රථයන් පැදවීමේ අවස්ථාව ද
මෙහිදී සිදුවන සුවිශේෂී අවස්ථාවකි.
නවතම මිනි කූපර් රථය හොඳින් ඉඩ පහසුකම් ඇති පරිදි වඩාත් හොඳ රියදුරු සුව
පහසුවක් සමඟ නිමැවී ඇත්තේ වැඩි තාක්ෂණික නවෝත්පාදනයන් උපයෝගී කරගනිමිනි.
මෙම නව මෝටර් රථය ප්රිමියම් කුඩා මෝටර් රථ අංශයේ ප්රමුඛ පෙළේ මෝටර් රථයක් බවට
පත් වෙමින් පවතී. මෙහිදී පළමු වරට ටුවින්පවර් තාක්ෂණයත් සමඟ සිලින්ඩර තුනක
එන්ජිම හඳුන්වා දී ඇත. මෙම පෙට්රල් එන්ජිම, ටර්බෝ චාර්ජින්, සෘජු ඉන්ධන විදීමේ
හැකියාව සහ ඇතුළු කිරීමේ සහ පිට කිරීමේ පැති දෙකෙහිම පවතින වෙනස් වන කැම්ෂාෆ්ට්
පාලක ආදියෙන් සමන්විතය.


1956 අපේ රටේ දේශපාලනයේ මායිම් ඉරකින් යුග දෙකක් වෙන් කලේය. 1956දී ඉන් පෙර පාර්ලිමේන්තුවේ සිටි ප්රභූ පන්තියයේ නියෝජිතයෝ අභිබවා පාර්ලිමේන්තුවට නිර් ප්රභූ පන්තිය අභිනිෂ්ක්රණය කිරීම සර් ජෝන් වැනි අහංකාර ප්රභු වරුන් දුටුවේ ගස් ගද ඇති එවුන් පාර්ලිමේන්තුවට පැමිණිමක් ලෙසය. මේ නියෝජිතයෝ අතර රටට ආදරය කල මහජන නියෝජිතයෝ සිටි අතර ගෙල රන්දම් බැද ගත් කටුස්සෝද සිටියේය.
අද කඩුල්ල විවර කරන් නේ මෙවැනි කටුසු චරිතයක් වටා ගෙතුන කතාවකටය.
ගිය සිංහල අවුරුද්දට ලේලියත් පුතනුවනුත් සමග නිවසට ගොඩ වැදුන පුත්රයා තමන්ට බොහෝ වැඩ කටයුතු ඇතැයි පවසමින් බත් කටක්වත් නොකා කිසියම් මුදලක් මංගෝ නැන්දාගේ අතමිට මොළවා ගිය බව ඈ පවසන් නේ පුත්රයා කෙරෙහි අනුකම්පාවත් ඇති කරගෙනය. මොනවා කරන්නද පුතාට වැඩ රාජකාරි බහුලයි. කන්න වත් වෙලාවක් තියෙයිද ? ඇය සුසුමක් හෙලන් නේ දාරක සෙනෙහසින් යුතුවය.
මංගෝ නැන්දා අවුරුද්දෙන් පසු මග බලා සිට මාස ගනනක් ගෙවී ඉවසීම බිංදුව වු දිනක අල්ලපු වත් තේ සෝමාවතීගේ පොඩි එකා ලවා මංත්රී පුතාට ලියුම් කරදහියක් ලියා ගෙන තැපෑලට දැමුවාය. ඈ ලියුම් කරදහිය තැපැලට දැමු දින සිට පිළිතුරක් රැගෙන එන තැපැල් පියුන් මහතා ඉදිකඩ ලගට විත් බයිසිකලයේ සීනුව හඩවන තෙක් මග බලා ගෙන සිටියේය. මෙසේ පෙරුම් පුර පුරා මාස දෙක තුනක් ඉක්මවු එක් දිනක් පියුන් මහතාගේ සීනු හඩට ඉදිකඩ ලගට බොහෝ බලාපෙරොත්තු ඇතිව දිව ගිය මංගෝ නැන්දාට “රාසේපි“ කවරයක බහා ලූ ලිපියක් දී පියුන් මහතා තම බයිසකලයෙන් ඉගිල ගියේය. පුතාගෙන් ලියුම් කරදහියක් ලැබුනායි පස්වනක් ප්රීතියෙන් පිනා ගිය ඇ සෝමාවතීගේ පොඩි එකී සොයා ගියේ ලිපිය කියවා ගන්නය.
කියවපන් කෝ කෙල් ලේ මේ ලියුම් කරදහිය – යාන්තම් පුතා ලියුමක් එවලා – මේ අවුරුද්දටවත් එනවා කියලා තියනවද බලපන් කෝ !.
පුංචි එකී ලිපිය කියවන්න පටන් ගත්තේය.
ඔබතුමිය එවන ලද ලිපිය ගරු මන්ත්රීතුමාගේ දැඩි අවධාණයට ලක්වු අතර ඒ ගැන සොයා බලා කටයුතු කිරීමට සමාජ සේවා ඇමති තුමා වෙත යොමු කලෙමි.
මෙයට
ගරු මන්ත්රීතුමාගේ පෞද්ගලික ලේකම්.
මංගෝ නැන්දට මේ හරුපය නොතේරුන අතර පුතාගෙන් ලියුමක් බලාපොරොත්තුව සිටි ඇගේ හදවත කඩා හැලෙන හඩ පුංචි එකීට භූමි කම්පාවක ලෙස අහන්න හැකිවිය.
කාලය ගෙවී ගියේය. බක්මාසේ කොහා මිදුලට විත් හඩා වැටී වෙසක් මස ගෙවෙන්නත් කලින් වෙනත් පියසක් සොයා පියාඹා ගියේය.මන්ත්රී පුතාගේ කතාබහ අර පත්රයේ තිබුනා මේ පත්රයේ තිබුනායි අසල් වාසින් කියන විට “පුතාට හරියට වැඩ හුගක් දවසකින් එන්න බැරිත් වුනා කියලා එවලා තිබුනා කියා පුතා නිදහස් කර හිත සැහැල්ලු කරගන්නට මංගෝ නැන්දා පුරුදු වී සිටියේය.
අවුරුද් දෙන් පසුත් මංගෝ නැන්දාගේ ලිපියට පුතාගෙන් පිලිතුරක් ලැබේ යයි සිතිවිල් ලේ කිමි දෙමින් හිටිනා විට තවත් දවසක පියුන් මහතා ලියුම් කරදහියක් මංගෝ නැන්දාට දී ගියේය. “රාසේපි“ කවරයක බහා තිබු එම ලියුමත් රැගෙන ඈ පුංචි එකී සොයා ගෙන ලියුම් කරදහිය කියවා බලන්න සෝමාවතීගේ ගෙදරට ගොඩ වැදී නි.
කෝ සෝමාවතියේ කෙලී ? මෙන්න මේක කියවා ගන්න.
කෙලී ලියුම කියවා ගෙන ගියේ ය.
ගරු මංත්රීතුමා විසින් අමාත්යතුමා වෙත යොමුකරන ලද ඔබතුමියගේ…………… දාතම ලිපිය අනුව අවශ්ය කටයුතු කිරීමට ගරු අමාත්යතුමාගේ නියමය පරිදි සමාජ සේවා අමාත්යංශයේ ස්ථීර ලේකම්ට උපදෙස් දුනිමි.
මෙයට
ගරු සමාජ සේවා අමාත්යතුමාගේ පෞද්ගලික ලේකම්.
මේ හරුපයද නොතේරුන මංගෝ නැන්දා ලියුම් කරදහිය උන්ඩිකරගෙන නිවසට පැමිණියේ මංත්රී පුතා තම ලියුමට පිලිතුරු ලියුමක් නොඑවු දුක දරා ගෙනය. මෙසේ තව මාසයක් හමාරක් ගෙවෙන විට ඇයට තවත් ලියුමක් ලැබුනේය .
ඒ ලිපිය සෝමාවතීගේ පුංචි කෙලි මංගෝ නැන්දාට ඇසෙන්න කියෙව්වේ මෙලෙසය.
ප්රධාන ලේකම්,
ර……………
ගරු සමාජ සේවා අමාත්යතුමා විසින් යොමු කරන ලද ………..දාතම මහත්මියගේ ලිපිය මේ සමග එවමි. මෙම ලිපියේ සදහන් කරුණ පිලිබදව දෙසතියක් ඇතුලත මාවෙත වාර්තාවක් සපයන්න.
……………ස්ථීරලේකම්.
පිටපත.
මගෝ නෝනා මහත්මිය.
කාලය ගෙවී ගියේ. එක් දිනක ලොකු ලිපි ගොනුවක්ද රැගෙන ප්රදේශයේ ග්රාමසේවක මහත්තයා ඇගේ නිවසට ගොඩවිය. ඇගේ තොරතුරුත් නිවස අළුත්වැඩියා කල යුතුද යන්නත් වැසිකිලියේ අබලන් තත්වයත් විමසා සිටි ග්රාමසේවක මහතා කොලේක මොන මොනවාද ලියා ගන්නවා මංගෝ නැන්දා බලා සිටියේය.
“යනවා නැන් දේ“ මංගෝ නැන්දාගෙන් සමු ගත් ග්රාමසේවක මහතා කඩදාසි ගොන්නත් කුඩයත් කිහිලි ගන්නාගෙන ඉදිකඩෙන් පියමන්වනවා මංගෝ නැන්දා උදාසීනව බලා සිටියේ මේ මොන වින්නැහියකද කියා හිතන ගමන්ය.
පුතාට ඇති වැඩකන්දරාවත් ලේලියට දරුව්න් ලොකු පාසල්වල යවන්න ගෙවන කාලයත් පුතාගේ වැඩ කටයුතු වලට අමතරව පුතාට මග හැරෙන උත්සව වලට සහභාගී වන්න තියෙන ලේලියගේ උජාරුවත් ගැන සිතමින් අවුරුදු දෙක තුනකින් තමන් බලන්නට නො ආ මංත්රී පුතා සියළු චෝදනා වලින් නිදහස් කරමින් සිතිවිලි සයුරේ සිතිජය අත ගාමින් සිටින මංගෝ නැන්දාට තවත් ලියුම් කරදහියක් ලැබුනේය.
ලේකම්,
සමාජ සේවා අමාත්යාංශය.
මංගොනෝනා මහත්මිය,
………………………..
………………
මහත්මියනි,
මගේ අංක …………..ඔබගේ ……………දාතම ලිපිය සම්බන්ධවයි.
අඩු ආදායම්ලාභියෙකු නොවන බැවින් ඔබගේ ඉල්ලීම ඉටුකිරීමට නොහැකි බව කාරුණිකව දැනුම් දෙමි.
ලේකම්
සමාජ සේවා අමාත්යංශය.
සෝමාවතීගේ කෙලී කියවා “මෙන්න ආච්චියේ “ කියා අතට දුන් ලියුම ගුලි කර ගත් මංගෝ නැන්දා මේ ප්රහේලිකාව විසදා ගන්නට නොහැකිව ස් කෝලේ මහත්තයා සොයා යාමට තීරණය කරගත්තාය.


ජාතිය කියන වචනෙට ඉංගී්රසියෙන් කියන්නේ Nation කියලා. ඒක හැදිලා තියෙන්නේ ලතින් භාෂාවේ Nation කියන වචනය මුල්කරගෙන. ඒකෙ තේරුම උත්පත්තිය යන්නයි. ඒ අර්ථයෙන් ගත්තහම ජාතියක් කියලා කියන්නේ රටක උපදින සියලුම දෙනා කියලා කියන්න පුළුවන්. ඒ වුණාට දේශපාලන විද්යාත්මකව ජාතිය කියන්නේ 'නිශ්චිත දේශ සීමාවක් තුළ දේශපාලන වශයෙන් සංවිධාන වූ ජන කොටසට.' දේශපාලන වශයෙන් සංවිධානය වීම කියන එකේ අර්ථ දෙකක් තියෙනවා.
1. දේශපාලන වශයෙන් සංවිධානය වූ සහ රාජ්යයක් ලෙස සංවිධානය වූ නිදහස් ජන කොටස
2. දේශපාලන නිදහස නැති ඒත් දේශපාලන නිදහස දිනා ගැනීමට රාජ්යයක් වශයෙන් සංවිධානය වීමට ආශාවෙන් සිටින ජන කොටස
ජාතියක් වෙන්න නම් දේශපාලන වශයෙන් සංවිධාන ගත වීම අනිවාර්යයෙන් වෙන්න ඕන. ඉන්දියාවේ ජාතිය ගොඩනැඟීම සිද්ධ වුණේ ඉන්දියානු නිදහස් සටනත් එක්ක. සොළොස් මහා ජනපදවල එකිනෙකට වෙනස් පාලනයත් බුද්ධ කාලයේදීත් තිබ්බ කියල අපි අහල තියෙනවා. ඒ විතරක් නෙවෙයි ඉංගී්රසීන් ඉන්දියාවට එනකොට ඉන්දියාවේ තිබුණෙත් මහා රාජාවරුන්ගේ ප්රාදේශීය පාලනයන්. ඒ පාලනයක් එකට එකතු කරලා මේ තරම් භූමියෙන් විශාල රටක් ජාතියක් වශයෙන් එකතු කරපු ජාතික නායකයෝ ඉන්දියාවට හිටියා. ඒ ජාතික නායකයා මොහන් දාස් කරම්චන්ද්ර මහත්මා ගාන්ධි, ලගාන් ෆිල්ම් එකේ අමීර් ඛාන් අඩු කුලයේ මනුස්සයාගේ ඉඳලා එකට එකතු කරලා සුද්දන්ට විරුද්ධව ක්රිකට් මැච් එක දින්න වගේ ගාන්ධි මුළු ඉන්දියාවම එකතු කරලා නිදහස ගත්තා. ඒ හින්දා ඉන්දියාවේ ජාතිය නිර්මාණය වුණේ නිදහස් අරගලය වෙනුවෙන්. නිදහස ගත්තට පස්සේ මොහොමඩ් අලිජින්නා පාකිස්තානය බිහි කළාට එතැනින් පස්සේ ඉන්දියාව එකට එකතු කරලා තියාගන්න ඉන්දියානුවන්ට හැකි වුණා.
නිදහසින් පස්සේ වුණත් ඉන්දියාව ශ්රී ලංකාව වගේ වරද්ද ගත්තේ නෑ. ඒ රටේ ජාතික නායකයා ගාන්ධි. ගාන්ධි දේශපාලනයට ආවේ නෑ. දේශපාලන නායකයා වුණේ ජවහර්ලාල් නේරු. ඒ වගේම ඉන්දියාවේ ශාස්ත්රීය නායකයා රවීන්ද්රනාත් තාගෝර්. තාගෝර් දේශපාලන බලය ඉල්ලුවෙත් නෑ. ඉන්දියාවේ ව්යවස්ථාව නිර්මාණය කිරීමේ පුරෝගාමියා අම්බෙඩ්කාර්. දේශපාලනය නොකරපු අම්බෙඩ්කාර් ඉන්දියාවේ එවකට සිටි බුද්ධිමතුන්ගෙන් එක් කෙනෙක්. ඒ බුද්ධිමතුන් බුද්ධිමත්ව හිතල හදපු ව්යවස්ථාව තවමත් ඉන්දියාවේ ක්රියාත්මක වෙනවා. හින්දූන් බහුතරයක් ඉන්න රටේත් ව්යවස්ථාවට ආගමික වගන්ති ඇතුළත් නොකිරීමට තරම් ඉන්දියාව බුද්ධිමත් වුණා. ඒ හින්දා භූමියෙන් කුඩා ශ්රී ලංකාවට වඩා භූමියෙන් අති විශාල ඉන්දියාව ප්රබලයි. එහෙම වෙන්න එක හේතුවක් වුණේ ජාතියක් ලෙස ඉන්දියාව ගොඩනැඟීමයි.
යටත්විජිත ශ්රී ලංකාවේ ඉඳලම තිබුණේ වාර්ගික, ආගමික, කුල භේදයන්. මිනිස්සු මනසින් නොදියුණු සමයක එවැනි සංකල්ප හිතට ගන්න පුළුවන්. නමුත් අද ලෝකය කොච්චර දියුණුද? එහෙම පසුබිමකත් ශ්රී ලංකාවේ ජාතිය ගොඩනැඟීම සිදු වෙන්නේ නෑ. 'මේ සිංහල අපගෙ රටයි' කියන සංකල්පයම වැරැදියි. මේක සිංහල රට කියලා කියනව නම් දෙමළා වෙනම රටක් ඉල්ලීම සාධාරණයි. අවුරුදු 30ක් ජාතියක් හැටියට පරාධීන වෙනකම්ම අපි ඇතුළෙම ගහ ගත්තා. ඒ අතර වේලාසනින්ම වර්ණ භේද වාදය ඉවර කරපු ඇමෙරිකාවේ කල්ලෙක් ජනාධිපති වුණා. ඉන්දියාවේ සික් ජාතිකයෙක් වෙච්ච මන්මෝහන් සිං අගමැති වුණා. ඒ හින්දා ශ්රී ලංකාව සිංහල රටක්ය යන සංකල්පය මතම තවත් ඉදිරියට යන්න උත්සාහ කළොත් අපිට ජාතියක් හැටියට යන්න වෙන්නෙ පස්සට. හැමෝම තමන්ගේ අනන්යතා ඒ විදියටම තියා ගමු. විවිධත්වය ආශීර්වාදයක් කරගමු. ගව මස් කෑමට විරුද්ධව ගෙන යන මතවාද වාර්ගික හා ආගමික විරෝධයක් මත පදනම් වුවහොත් හරක් මැරෙනවාට වඩා මිනිස්සු මැරෙන්න ඉඩ තියෙනවා. මිනිසුන්ගේ ආහාර සංස්කෘතියක් වෙනස් කරන එක පහසු නෑ. හරියට සිංහලයන්ට අවුරුද්දට කැවුම් උයන්න එපා කිව්වොත් මොකක්ද වෙන්නේ කියලත් හිතල බලන්න ඕන. ඒ හින්දා මේ නිමේෂය තියෙන්නෙ බිඳවැටුණු ජාතිය නැවත ගොඩගැනීමට. ලෝකෙ ගොඩාක් රටවල් විවිධත්වය ඛේදවාචකයක් කරගන්නවා වෙනුවට විවිධත්වය ආශීර්වාදයක් කරගෙන දියුණුව කරා ගමන් කරපු හැටි චුට්ටක් හැරිල බලන්න පුළුවන්නම් ලොකු ජයග්රහණයක් අත්පත් කරගන්න පුළුවන්.
-හේමප්රිය කවිරත්න
Mawbima Young


පසුගියදා පැවති ඇමරිකානු ජනාධිපතිවරණයේ ප්රතිපලය එරට ඡන්ද විද්යාල සාමාජිකයින් අනුමත කර තිබේ.
මේ සමග ලබන ජනවාරි මාසයේදී නව ජනපති ලෙස ජෝ බයිඩ්න් දිවුරුම් දීම තහවුරු වනු ඇත.
මෙම නිවේදනයෙන් අනතුරුව අදහස් දැක්වූ ජෝ බයිඩ්න් පවසා ඇත්තේ පීඩනය, තර්ජනය හා පරීක්ෂා කිරීම් හමුවේ එක්සත් ජනපද ප්රජාතන්ත්රවාදය සත්ය මෙන්ම ශක්තිමත් බව තහවුරු වී ඇති බවයි.
කෙසේ වෙතත් ජනාධිපති ඩොනල්ඩ් ට්රම්ප් මෙම ප්රතිපලය පිලිගෙන නැත.ෙ
පසුගිය ජනාධිපතිවරණයේදී ඩිමොක්රටික් පක්ෂ අපේක්ෂක ජෝ බයිඩ්න්ට ඡන්ද විද්යාල 306 ක බලය හිමිවූ අතර, රිපබ්ලිකන් පක්ෂ අපේක්ෂක ජනපති ට්රම්ප් හිමිකරගත්තේ 232 ක් පමනි.


අද දින පාර්ලිමේන්තුවේ තැන් ඇති වූ උණුසුම්කාරී තත්වය අතරතුර දී එක්සත් ජාතික පක්ෂ පාර්ලිමේන්තු මන්ත්රී පාලිත තෙවරප්පෙරුම මහතා පිහියක් වැනි යමක් ගෙන ආණ්ඩුපක්ෂ මන්ත්රීවරුන්ට පහර දීමට තැත් කරන ආකාරය දැක්වෙන ඡායාරූප කිහිපයක් සමාජ මාධ්ය ඔස්සේ නිකුත් උනා..
මෙම ඡායාරූපවල ඔහුගේ ප්රහාරයෙන් වැලකීමට ඇතැම් මන්ත්රීවරුන් උත්සහ ගන්නා ආකාරය දැක්වෙන අතර මන්ත්රීවරයා අත තිබුණු පිහියක් වැනි ආයුධයෙන් ප්රහාරයක් එල්ල වුවහොත් තත්වය තවත් දරුණු විය හැකිව තිබූ බව ආණ්ඩු පක්ෂ මන්ත්රීවරුන් පැවසුවා.


ඔන්න එහෙනම් පොරොන්දු වුණා වගේම The Rain කතාමාලාවේ හතරවන කොටසයි මේ අරගෙන එන්නෙ. පස්වන කොටස හෙට ලබාදෙන්න උත්සහ කරන්නම්. එහෙනම් අපි කතාව පැත්තට හැරෙමුකෝ. අන්තිමේදී දකින්න ඇතිනෙ බොරුව නිසා හැමෝම වෙන් වෙනවා. ඒකෙන් වෙන්නෙ සිමෝන් තනිවෙන එකයි. අනික් හැමෝම වගේ රස්මුස්ගෙ බයානක කම නිසාම එයාව ඇපලෝන්ලාට බාරදෙන්න උත්සහ කරනවා. හැබැයි …Read More »
Chernobyl 2019 [S01 : E01] with Sinhala Subtitles | සෝවියට් හවුලේ න්යෂ්ටික ව්යවසනය… [සිංහල උපසිරසි සමඟ]
දැනට IMDb එකට අනූව අංක එකේ කතාව මොකක් කියලද හිතන් ඉන්නේ? Games of Thrones නැත්තන් Breaking Bad? එක්කෝ Planet Earth II හරි Band of Brothers? එහෙමනම් හිතන් ඉන්නේ පොඩ්ඩක් මෙතනට ගිහින් බලන්න ටොප් රේටඩ් ටීවී ශෝ එක මොකද්ද කියල. බැලුවද? පුදුමද? ඔව් වැඩි හැල හොල්මනක් නැතුව HBO ආයතනයෙන් මීට සති තුනකට …Read More »
මතකනේ පසුගිය කොටසේ මොකද්ද වුනේ කියලා. රෙඩින්ටන්ට එරෙහිව තිබුණු පළවෙනි නඩුවෙන් ඔහු නිවැරදිකරු ලෙස නම් කලා. රෙඩින්ටන් කියන්නේ එයා මොන වරද කලත් රටට ද්රෝහී වුනේ නැහැ කියලා නේ. ඉතිං ඒ කතාව ඇත්ත වෙන්නත් ඇති. තමන්ට එරෙහිව තියන පළමු චෝදනාව සදහා එයාට නිදහස් වෙන්න තැබුවත් ඔහුට තියන අනිකුත් චෝදනා වලින් නිදහස් …Read More »
ජස්ටිස් ලීග් එක හෙවත් යුක්තියේ ලීගය කිව්වම DC කොමික් රසිකයෙක්නම් කවුරුන් ගැනද මේ කියන්නේ කියල දන්නවා. ජස්ටිස් ලීග් කියන්නේ DC කොමික් ආයතනය විසින් හඳුන්වලා දීපු සුපිරි වීර එකමුතුවක්. DC වල රචකයෙක් වෙච්චි Gardner Fox හේ හිතේ මැවුණු අදහසකට අනුව Justice League of America (JLA) නමින් 1960 මාර්තු වල The Brave …Read More »
ඔන්න එහෙනම් Cloak and Dagger අටවෙනි කොටසේ උපසිරසිය අරගෙන ආවා.. බලමු ඊට කලින්, පෙර කොටසේ මොකද උනේ කියලා.. අන්ඩ්රේ, ටැන්ඩිගේ මනසත් එක්ක සෙල්ලම් කරලා ටයි මැරුණා කියලා පෙන්නලා ටැන්ඩිව තමන්ගේ යටතට ගත්තත් ඒක සාර්ථක උනේ නෑ. මොකද අන්තිමේදී ටැන්ඩිට පුළුවන් වෙනවා තානායමෙන් පැනගන්න. ඒත් අවසානයේ අපි දැක්කා ටයි සිහි නැති …Read More »
රාත්රී දහයත් පහුවෙලා තියෙන වෙලාවේ ඔන්න එහෙමනම් කතාව ඉවරයක් කරගත්තා. හැබැයි මුලින්ම මේක කියලා ඉන්න ඕන. THE 100 විකාශය වෙන්නෙ අගහරුවාදා ඒ කියන්නෙ මේ කොටස විකාශය උනේ 21වැනිදා. හැබැයි එහෙම විකාශය උනාට ඒ ඇමෙරිකාවේ වෙලාව මිසක් ලංකාවේ වෙලාව නෙවේ. ලංකාවේ වෙලාවෙන් අපිට මේක විකාශය වෙන්නෙ ඊළග දවසේ උදේ ඒ කියන්නෙ …Read More »
ආයුබෝවන් යාළුවනේ..! ඔන්න මේ අරගෙන ආවෙ Warrior කතා මාලාවෙ පළමු කතා සමයේ හත්වැනි කතාංගය. GOT, Into the Badlands කතා මාලාවන් දෙකත් ඉවර වුණු එකේ, තව ඒ වගේ කතා මාලාවක් එනකල් ඔන්න මේක ඒ වගේ ආසාවෙන් බලන්න පුළුවන් කතා මාලාවක් බව කියන්න පුළුවන්. එහෙනම් බලමු අද මොනවද වෙන්නෙ කියල. කලින් කොටස් …Read More »
“ කොහොමද යාලුවනේ මම අද අරගෙන ආවේ The X-Files හයවන කතාමාලාවේ 14 වෙනි කොටස. මේ කොටස විකාශය වුණේ 1999 පෙබරවාරි 28 වෙනිදා. මේ කොටසට IMDB දර්ශක අගය 9 ක් ලැබිලා තියෙනවා .” “ සඳුදා ” සඳුදා කියන දවසට කවුද කැමති සහ අකමැති…. කියන්න බලන්න. මොකද සෙනසුරාදයි ඉරිදයි නිදහසේ ඉඳලා ආපහු ඉස්කෝලේ හරි …Read More »
න්න එහෙනම් The Rain කතාමාලාවේ තෙවන කොටසයි මේ අරගෙන එන්නෙ. ඕන්න කියන්න ඕන හතරවෙනි එපිය නම් දවස් දෙකක් විතර පරක්කු වෙයි. එහෙනම් අපි කතාව පැත්තට හැරෙමුකො. කලින් කොටසේදී දකින්න ඇතිනෙ සිමෝන් සහ මාර්ටින් යනවා සිමෝන්ගෙ තාත්තගෙ පරිගණකය හොයාගෙන. ඒ යනකොටත් ලොකු දේවල් මුහුණ දෙන්න සිද්ධ වෙනවා. මොකද ඇපලෝන්ලා මෙයාලව අල්ලගන්න …Read More »
වැඩි ප්රමාදයක් නැතිවම ඔන්න නමවෙනි කොටස් අරගෙන ඇවිත් තියෙනවා. පසුගිය කොටස් වල රෙඩින්ටන්ගේ සැබෑ අතීතය හොයාගන්න ලිස් සහ ජෙනී උත්සහ කලත්, ජෙනී ඒ ගමන අතරමඟ නවතා දැම්මේ ඇයත් රෙඩින්ටන්ගේ තත්ත්වයට පත් වෙයි කියන බව නිසා කියලා මතක් ඇතිනේ. ඉතිං ඔන්න අද කතාවේ දී රෙඩ්ගේ නඩුව පටන් ගන්නවා. ඔහුට විරුද්ධව තියන …Read More »
“ කොහොමද යාලුවනේ මම අද අරගෙන ආවේ The X-Files හයවන කතාමාලාවේ 13 වෙනි කොටස. මේ කොටස විකාශය වුණේ 1999 පෙබරවාරි 21 වෙනිදා. මේ කොටසට IMDB දර්ශක අගය 7.6ක් ලැබිලා තියෙනවා .” “ අපි එහෙනම් කතාව දිහාවට හැරෙමු. ෆ්ලොරිඩා වල ගුඩ්ලන්ඩ් කියන ගමට විශාල සුලිකුණාටුවක් එනවා. මේ ගමේ ජීවත්වෙනවා ශිප්ලේ කියලා පවුලක්. ඒ …Read More »
ඔන්න එහෙනම් හැකි ඉක්මනින්ම වගේ දෙවැනි කොටසත් අරගෙන ආවා. හැබැයි ගිය පාරට වඩා මේ පාර කට්ටිය ගොඩක් හැලිලා තියෙන පාටයි. මොකද ඒක ඩවුන්ලෝඩ් කවුන්ට් එක බැලුවම කියන්න පුළුවන්. හරි එහෙනම්, අපි බලමුකෝ අද කුමක්ද සිද්ධ වෙන්නෙ කියලා. කලින් කොටසේදී දකින්න ඇතිනෙ අන්තිමේදී සිමෝන්ගෙ සහ රස්මුස්ගෙ තාත්තට මැරෙන්න සිද්ධ වෙනවා තම …Read More »
ඔන්න ඉතින් අද සෑහෙන කාලයකට පසුව කළු ලැයිස්තුව අරගෙන ඇවිත් ඉන්නවා. ප්රමාද වීම ගැන කණගාටුව පල කරන ගමන්ම කතාව පැත්තට හැරෙමු නේද…. අද කතාවේ ලිස් සහ ජෙනිෆර් දෙන්නා රෙඩින්ටන් කියන්නේ කවුද කියලා හොයාගන්න අලුත් හෝඩුවාවක් පස්සේ යනවා. මතකනේ පසුගිය කොටසේ රෙඩින්ටන්ගේ මුහුණ වෙනස් කරපු සැත්කම් කණ්ඩායම හිටිය හෙදියන් ගැන ලිස්ලාට …Read More »
Game of Thrones [S8E06 – The Iron Throne] Sinhala Subtitle (18+) | අවසානයේ මෙසේ සිදුවිය….[සිංහල උපසිරැසි සමඟ]
පාන්දර 2 ඉඳන් නැඟිටගෙන ගහපු ගේම අදින් ඉවරයි ඔන්න. මෙහෙම කියද්දි ඔයාල බලනවා ඇති මේ මොකක් කියවනවද කියලා. ඇමරිකාවේ ඉරිදා රෑ 9 වෙද්දි හෙවත් ලංකාවෙ වෙලාවෙන් සඳුදා පාන්දර 6.30 ට Game of Thrones කොටස සජීව විකාශය වෙන්න ගන්නකොට මම ඉන්න දිහා වෙලාව පාන්දර 3 යි. උදේ 8 නැත්තම් ලංකාවෙන් උදේ …Read More »
“ කොහොමද යාලුවනේ මම අද අරගෙන ආවේ The X-Files හයවන කතාමාලාවේ 12 වෙනි කොටස. මේ කොටස විකාශය වුණේ 1999 පෙබරවාරි 14 වෙනිදා. මේ කොටසට IMDB දර්ශක අගය 9.0 . ඒ කියන්නේ යාලුවනේ මේ කොටස ගොඩක් ජනප්රිය කොටසක්.නැත්නම් මේ වගේ IMDB දර්ශක අගයක් ලැබෙන්නේ නැහැ.” පසුගිය කොටසින් …….. ස්කලීවයි කැසන්ද්රා ස්පෙන්ඩවයි මරන්න එයාලව කලින් …Read More »
හරියටම අවුරුද්දට පෙර මතකද Netflix අපූරු කතාමලාවක් ලබාදුන්නා සමීර කරුණාරත්න අයිය. කට්ටියකට මතකත් ඇති සමහරුක්ට අමතකත් ඇති. ඔන්න ඉතින් එම ලබාදුන්නු කතාමාලාවේ දෙවැනි සමය තමයි මේ රැගෙන එන්නෙ. ඔව්, සුපුරුදු කෙනා නම් නෙමේ. සමීර කරුණාරත්න අයිය කාලෙකට මිසින් වෙලා ගිහින්. ඉතින් කතාමාලාව මග නොහිට්ටව මේ ලබාදෙන්නැයි හදන්නෙ. කොහොමහරි මට පුළුවන් …Read More »
ඔන්න එහෙනම් නැවතත් DC’s Legend Of Tomorrow කතාමාලාව සමග එකතු වෙන්න හම්බුණා. කලින් කොටස් නම මම බැලුවේ නෑ අන්තිමට උපසිරැස ගන්වපු එකෙන් පසුව. ඇත්තම කියනවා නම් මම මේ කතාව බලන්නෙත් නෑ උපසිරැස කරාට. ඒ නිසා අද සිද්ධ වෙන දෙයින් පටන්ගන්නම්. කොහොමහරි රේ යක්ෂයෙක් එක්ක ගණුදෙනුවක් ගහල දැන් ඉන්නෙ අපායේ. ඒවගේම …Read More »
කැසැන්ඩ්රා ස්පෙන්ඩ කියන්නේ CGB ස්පෙන්ඩගේ බිරිඳ සහ නියෝජිත ජෙෆ්රි ස්පෙන්ඩගේ මව. ඔයාලා දැනටමත් දන්නවා ඇතිනේ මේ CGB ස්පෙන්ඩ නැත්නම් දුම්බොන මිනිහා තමාගේම බිරිඳව පිටසක්වලයින්ට එරෙහිව කරන අත්හදාබැලීමකට බිලිදුන්න කියලා. ඉතින් මේ වැඩේ ඉවරවෙලා. හැබැයි මේ වැඩ වලට බාධා කරන කට්ටියක් ඉන්නවා, ඒ තමයි පිටසක්වල කැරලිකාරයෝ. මේ එක කරලිකාරයෙක් ඇවිත් මේ …Read More »
කොහොමද කස්ටියට. ඔන්න එහෙනම් දහවන කොටහත් ඇන්න ආවා. එහෙමනම් අපි කෙටියෙන් වගේ කතාව ගැන බලමු. කවුද අකමැති නොමැරී ඉන්න. හැමෝම කැමතියිනේ. අද කතාවේ ඉන්නේ එහෙම කෙනෙක්. වසර ගානකට පෙර මාරයා ඔහුව ගෙනියන්න එද්දී ඔහු මාරයාව ප්රතික්ෂේප කරනවා. දැන් මාරයා ඔහුව ප්රතික්ෂේප කරනවා. වැඩේ කියන්නේ මේ හාදයට පුළුවන්නේ කෙනෙක් මැරෙන්න යනබව …Read More »
ආයුබෝවන් හැමෝටම.. ඔන්න එහෙමනම් Cloak and Dagger කතා මාලාවේ දෙවනි කොටසේ හත්වෙනි කතාංගයේ උපසිරැසිය අරගෙන මම ආවා. සේරටම කලියෙන් කලින් කොටස ගැන පොඩ්ඩක් මතක් කරගෙන ඉමු. ටැඩිව, අන්ඩ්රේ අල්ලගත්තට පස්සේ ඔහු උත්සාහා කරනවා ටැන්ඩිගේ මනසත් එක්ක විවිධ විවිධ විදිහේ සෙල්ලම් කරලා ටැන්ඩිව බිඳවට්ටන්න.. නමුත් ඒ එක ක්රමයක් වත් සාර්ථක වෙන්නේ …Read More »


ජංගම දුරකථන බ්රෝඩ්බෑන්ඩ් සේවාවන් සඳහා ශ්රී ලාංකේය පාරිභෝගිකයින් අතර වඩාත් ප්රියතම තේරීම වන හච්, පසුගිය දා පැවති SLIM DIGIS 2.1 වාර්ෂික සම්මාන උළලෙහි රිදී සම්මාන දෙකක් සහ ලෝකඩ සම්මානයක් දිනා ගැනීමට සමත් විය. හච්, විදුලි සංදේශ ක්ෂේත්රයේ ඩිජිටල් නවෝත්පාදනවල ප්රමුඛයා බවට පත්කිරීමට ඔවුන්ගේ නවීනතම ඩිජිටල් අලෙවිකරණ ව්යාපාර ඉමහත් ශක්තියක් වී ඇත.
මෙම ජයග්රහණය පිළිබඳව අදහස් දක්වමින් හච් හි ප්රධාන විධායක නිලධාරී තිරුකුමාර් නඩරාසා මහතා සඳහන් කළේ මෙවැන්නකි. ” SLIM DIGIS 2.1 සම්මාන උළෙලේ මෙම කීර්තිමත් සම්මාන දිනා ගැනීමට ලැබීම අපට ගෞරවයක් වගේම, ඉතාමත් ආඩම්බරයක්. මෙය ශ්රී ලංකාව තුළ අපගේ ඩිජිටල් ව්යාපාරවල ඉහළ ගුණාත්මකභාවය නිර්වචනය කළ ජයග්රහණයක්. ඒ වගේම අපගේ සමස්ත කණ්ඩායම සහ ඩිජිටල් සහකරු වන Digibrush එක්ව කළ කැපවීම සහ උනන්දුව නිසාම අපට මෙම සම්මාන දිනා ගැනීමට හැකියාව ලැබුණා. මෙම ජයග්රහණය වෙනුවෙන් මම ඔවුන්ට සුබ පතනවා.”
Digital Excellence සඳහා වූ ටෙලිකොම් අංශයේ කාණ්ඩ දෙකක් යටතේ, “Unlimited YouTube” සහ “100% Anytime Data” පැකේජයන් වෙනුවෙන් සිදු කළ අලෙවිකරණ ව්යාපාර සඳහා පිළිවෙළින් රිදී සහ ලෝකඩ ජයග්රහණයන් හිමිකර ගැනීමට හච් සමත් විය.
සියලු කර්මාන්ත සඳහා පොදුවේ පිරිනැමෙන කාර්ය සාධන අලෙවිකරණ සම්මානයක් වන “Cross Speciality Award” රිදී සම්මානය ද හච් හිමි කරගත් අතර එය අලෙවිකරණ ආයෝඡනවල ආදායම සහ ප්රතිලාභ උත්පාදනය කිරීම සඳහා අලෙවිකරණ අරමුදල් කෙතරම් හොඳින් භාවිත කර තිබේ ද යන්න මත පදනම්ව විනිශ්චය කරනු ලැබේ.
Digibrush හි සම නිර්මාතෘ හිෂාම් සුල්ෆිකර් මහතා පැවසුවේ “හච් සමඟ අපගේ අපූරු හවුල්කාරිත්වය පිළිබඳව අපි ආඩම්බර වන අතර, මෙම කීර්තිමත් සම්මාන සමඟින් අප සමරන සාර්ථකත්වය, වර්ධනය, නවෝත්පාදනයන් සහ නිර්මාණශීලීත්වය හච් සහ අප අතර ඇති සහයෝගීතාවයේ ප්රතිඵලයකි.”
මෙම සම්මානයන් හච් සිය පාරිභෝගික සන්නිවේදන නවෝත්පාදනයන් කෙරෙහි දක්වන අවධානයට ප්රබල සාක්ෂියකි. වසංගත කාලය පුරාවට, හච් සිය සන්නිවේදන කටයුතු පාරිභෝගිකයින්ට ඉතා පහසුවෙන් ළඟ විය හැකි ලෙස පරිවර්තනය කළ අතර SLIM DIGIS 2.1 විසින් පිළිගත් නවතම ඩිජිටල් යටිතල පහසුකම් ක්රියාවට නංවමින් ඔවුන්ගේ අලෙවිකරණ ව්යාපාර විශාල ප්රේක්ෂක පිරිසක් වෙත ළඟා වීම සහතික කිරීම සඳහා ඔවුන් ඩිජිටල් අලෙවිකරණ ප්රයත්නයන් පුළුල් ලෙස භාවිතා කළහ. හච් හි අලෙවිකරණ ප්රයත්නයන්ගේ ඇති අනන්යතාවය නිසා සියලු කර්මාන්ත අභිබවමින් මෙම රිදී ජයග්රහණය තමන් සතු කර ගැනීමට හච් සමත් විය. SLIM DIGIS 2.1 සඳහා ප්රවේශය ලබාගත් 140 කට අධික බහු ජාතික, දේශීය සන්නාම, දේශීය සහ ජාත්යන්තර නියෝජිතායතන අතරින් හච් මෙම රිදී සම්මානය හිමිකර ගැනීම අති විශිෂ්ට කැපීපෙනෙන ජයග්රහණයකි.
ශ්රී ලංකා අලෙවිකරණ ආයතනය (SLIM) විසින් පවත්වනු ලබන SLIM DIGIS 2.0, අලෙවිකරණ ක්ෂේත්රයේ ඉමහත් පැසසුමට ලක්වන සම්මාන උළෙලකි. එමගින් ඩිජිටල් අලෙවිකරණ ක්ෂේත්රයේ නවෝත්පාදනයන් හඳුනා ගනිමින් ඒවා සවිබල ගන්වයි. බැංකු හා මූල්ය, රක්ෂණ, විදුලි සංදේශ, තොරතුරු තාක්ෂණ, අන්තර්ජාල, ආගන්තුක සත්කාර, සංචාරක වැනි ක්ෂේත්ර ගණනාවක හොඳම ඩිජිටල් ව්යාපාරයන් SLIM DIGIS විසින් වාර්ෂිකව අගයයි.
ඡායාරූප විස්තරය:
(වමේ සිට දකුණට) හච් හි අලෙවිකරණ සන්නිවේදන ප්රධානී රජීව් ඩේවිඩ්, හච් හි ඩිජිටල් ප්රධානී නිශාදි හේරත්, හච් හි ප්රධාන අලෙවිකරණ නිලධාරි, හම්ඩි හසන්, හච් හි ප්රධාන විධායක නිලධාරි තිරුකුමාර් නඩරාසා, Digibrush හි සම නිර්මාතෘ හිෂාම් සුල්ෆිකර්, Digibrush හි ප්රධාන විධායක නිලධාරි ජිෆ්රි ජමීල්, Digibrush හි ඩිජිටල් අලෙවිකරණ කළමනාකරු අඛිල් නිසාම් සහ හච් හි වෙබ් සොලුෂන් ප්රධානී ජෙහාන් මන්නන්


Fast and Furious කතා මාලාවේ ප්රධාන චරිතයට පණ පෙවූ සුපිරි කඩවසම් නළු පෝල් වෝකර්ව ඔබට අමතක වෙන්න විදිහක් නැහැ.
2013 වසරේ නොවැම්බර් මාසයේ ඔහු රිය අනතුරකින් මිය ගියේ ඔහුගේ සියළු ප්රේක්ෂකයන් දුකට පත් කරමිනුයි.
ලොවක් ආදරය කළ මේ සුපිරි නළුවාගේ මරණය සිදු වී වසර හතක් එළඹෙද්දි ඔහුගේ දියණිය විසින් අපූරු ඡායාරූපයක් අන්තර්ජාලයට එක් කර තිබුණා.
ඒ ඇය කුඩා කාලයේ පියාගේ තුරුළට වී සිටිනා ආදරණීය ඡායාරූපයක්.
“ඔහු මගේ දේවදූතයා. ඔහු නිතරම අපිත් එක්ක ඉන්නවා. ඔහු මගේ තාත්තා මෙන්ම හොඳම මිතුරා…!!” යනුවෙන් ඇය ඇගේ ඉන්ස්ට්ග්රෑම් පිටුවේ සටහන් කර තිබුණා.
මේ වන 22 වන වියේ පසු වන පෝල් වෝකර්ගේ දියණිය මීඩෝ නිරූපණ ශිල්පිනියක් ලෙස කටයුතු කරනවා.
Dailymail ඇසුරිනි.


විකුණුම් බලකාය පරීක්ෂා කිරීම මඟින් ඔබේ අභිරුචිකරණය කරන ලද විකුණුම් බලකායේ අනුකලනයන් සහ අනෙකුත් ව්යවසාය යෙදුම් සමඟ ක්රියාකාරීත්වය වලංගු කිරීමට උපකාරී වේ. හොඳ පරීක්ෂණයක් මඟින් සියලුම විකුණුම් බලකා මොඩියුලයන් ගිණුම්වල සිට ඊයම් දක්වා, අවස්ථාවන් සිට වාර්තා දක්වා සහ ව්යාපාරවල සිට සම්බන්ධතා දක්වා ආවරණය කරයි. සියළුම පරීක්ෂණ වලදී මෙන්ම, විකුණුම් බලකා පරීක්ෂණයක් කිරීමට හොඳ (effective ලදායී හා කාර්යක්ෂම) ක්රමයක් සහ නරක ක්රමයක් තිබේ. ඉතින්, විකුණුම් බලකාය හොඳ පුහුණුවක් පරීක්ෂා කරන්නේ කුමක් ද? නිවැරදි පරීක්ෂණ මෙවලම් භාවිතා කරන්න - විකුණුම් බලකාය පරීක්ෂා කිරීම


මාස එකහමාරකින් විතර මුකුත් ලියාගන්න බැරිවුනා.අලුත් අවුරුද්දෙ මාසෙකුත් ගතවුනා.ලියාගන්න වෙලාවක් ලැබුනෙ නැ වගෙම හිතට හරියන දෙයක් ඔලුවට ආවෙත් නැ ලියන්න.
එත් මේක පාලුවට අරින්න හිත දෙන්නෙත් නැ.බිරින්දැ මට වඩා හොදට ලියනව කියල හැමොම කියන නිසා එයාටත් කිවුව මොනවහරි ලියන්න.එත් එයාටත් දරුවො දෙන්නගෙ වැඩත් එක්ක වෙලාව හොයා ගැනිම ගැටලුවක් වුනා.
ඔන්න ඔය කතාවත් එක්ක මට මතක් වුනා මම එක සැරයක් කතාවක් ලියපු ඩි ජෙ අරා කියපු තව කතාවක්.බලන්නකො කියවල.
ඔන්න පැස් මම ඊයෙ වැඩ ඇරිල ගෙදර යනව.වෙලාව හවස 4.30 විතර ඇති.(අපෙ දෙශකය වැඩකරන තැනමද කොහෙද වැඩ කරන්නෙ ).මිදුලෙ දරුවො දෙන්න රෑ ඇදපු ඇදුම පිටින්ම සෙල්ලම.වැලි මඩ නාගෙන.වතුර මිදුල පුරම හලල.ගෙට ඇතුල්වෙනකොට සාලෙ පුරාම බඩු .සෙල්ලම බඩු,පුටු කොට්ට බිම හැම තැනම.ඇදුම් පුටු උඩ.දුවිලි පිරිල. පොඩි දරුව චු දාපුව තැන තැන.
එහෙන්ම ගියා කුස්සියට.කුස්සියෙ ඊයෙ රෑට උයපු භජනයි උදෙ උයපු භාජනයි ඉදුල් පිටින් සින්ක් එකෙ.කැම කාපු පිගන එහෙමමයි.මියෙ දෙන්නෙක් ලෙව කනව.කැරපොත්තො ගනනාවක් පියාබනව නිකන් උන්ගෙ ගෙදර වගේ.
දැන් මට අම්බානකට තදවෙලා.කො මෙ ගෑනී.මෙහෙමද ගෙදර තියාගන්නෙ.
බාතෘම එකට යන්න බැ.වොශින් මැශින් එක පිරෙන්න කිලුටු රෙදි.හොදල නැතුව. අම්මප දැන් මට මෙ ගැනිව ඩිවොස් කරන්න තරම් තරහයි.
කෙලින්ම ගියා උඩ තට්ටුවෙ කාමරේට.මෙන්න ඉන්න්නව ගෑනි සගරාවක් බලබල ඇද උඩට වෙලා.දැන් මගෙ තරහ උපරිමෙට නැගල.මම ඇහුව
"මෙනවද ඔයා මෙ කරන්නෙ ගෙදරට වෙලා"කියල
ගැනි හිමිහිට මගෙ දිහා බලල කියනවා
"ඔයා හැමදාම අහනවනෙ මම මෙනවද ගෙදරට වෙලා කරන්නේ කියල.
ඔය තමයි මම හැමදාම කරන ටික නොකරාම තත්වෙ "


කොරෝනාවෛරසය දරුවන්ට පහසුවෙන් ආසාදනය නොවන අතරම ඔවුන් වෛරස් ප්රවාහකයන් වන බවට මතයක් පවතින නමුත් ළමුන් සමඟ ගතකිරීම Covid-19 වෛරසය ආසාදනය වීම අතින් දරුණු අනතුරුදායක තත්වයක් නොමැති බව අළුත්ම පර්යේෂණ වාර්තාවකින් පැවසෙයි.
පසුගිය පෙබරවාරි සහ අගෝස්තු මාස අතර සිදුකරන ලද එම සමීක්ෂණය මගින් එවැනි නිගමනයට පැමිණ තිබෙන්නේ ළමුන් සමඟ සහ ළමුන්ගෙන් ඈත්ව සිටින පුද්ගලයන් වශයෙන් ජීවත්වෙන වයස අවුරුදු 65ට අඩු වැඩිහිටියන් අනූලක්ෂයක තොරතුරු ඔවුන් වෛරසය බෝවීම අතින් මුහුණදෙන අනතුරුදායක තත්වයන් සමඟ සංසන්දනය කිරීම මගිනි.
වයස අවුරුදු 18ට අඩු වයසේ ළමුන් සමඟ එකම නිවසක ජීවත්වීම කොරෝනාවෛරසය ආසාදනය වීමෙන් බරපතල මට්ටමින් රෝගාතුර වීමේ හෝ මරණයට පත්වීමේ අනතුරක් එල්ල නොකරන බව ඉහත කී සමීක්ෂණය මගින් පෙන්නුම් කරයි.
“ළමුන් පාසලේ සිට ගෙදර පැමිණීම මගින් වෛරසය නිවසේ සෙසු අයට බෝවීමක් සිදුවෙන්නේ නැහැ,” එම සමීක්ෂණයට හවුල් වූ විද්යාඥයෙක් පවසයි.
‘ජීවත්වීම හැදෑරීම’
ඉහත කී සමීක්ෂණය සිදුකරනු ලැබ තිබෙන්නේ ‘සනීපාරක්ෂාව සහ ඝර්ම කලාපීය වෛද්ය විද්යාව පිළිබඳ ලන්ඩන් විද්යාතනය (LSHTM) සහ ඔක්ස්ෆර්ඩ් සරසවිය (University of Oxford) විසිනි. එම හැදෑරීම මගින් අනාවරණය වී තිබෙන්නේ, ප්රාථමික පාසල්වල පන්තිවලට සහභාගි වෙන බාලවයසේ දරුවන්ගෙන් නිවසේ වැඩිහිටියන්ට Covid-19 වෛරසය ආසාදනය වීම හෝ රෝහල්ගතවීම අතින් වැඩි අනතුරුදායක තත්වයක් මතු නොකරන බවය.
සමීක්ෂණයේ දී ඉස්මතු වූ තවත් කරුණක් වූයේ, ළමුන්ගෙන් තොරව ජීවත්වෙන වැඩිහිටියන්ට වඩා ළමුන් සමඟ ජීවත්වෙන වැඩිහිටියන් මරණයට පත්වීමට ඇති ඉඩකඩ 25%කින් පමණ අවම වන බවකි.
ද්විතීයික පාසල් අධ්යයන වියේ පසුවෙන ළමුන් සමඟ ජීවත්වෙන වැඩිහිටියන්ට Covid-19 වෛරසය ආසාදනයවීම අතින් ඇත්තේ කුඩා අන්තරායකි. එය 8%ක් පමණක්ය යන්න සමීක්ෂකයන්ගේ නිගමනය වෙයි. එහෙත් එම අනතුරත් රෝහල්ගත කරනු ලැබීමට තරම් දරුණු එකක් නොවේ.
එසේම ළමුන්ගෙන් ඈත්ව ජීවත්වෙන වැඩිහිටියන්ට වඩා ළමුන් සමඟ ජීවත්වෙන සම වයසේ වැඩිහිටියන් සාපේක්ෂව ඇතැම්විට වඩාත් නිරෝගීවීමේ ප්රවනතාවක් පෙන්නුම් කරන හෙයින් ඔවුන් කොරෝනාවෛරසයෙන් මරණයට පත්වීමට ඇති ඉඩකඩ 27%ක් තරම් පහල මට්ටමක පවතී.
දුම්බීම, සමාජ-ආර්ථික දුෂ්කරතා, ජනවාර්ගිකත්වය සහ නිදන්ගත සෞඛ්ය ප්රශ්න ආදියත් සමීක්ෂකයන් විසින් සැලකිල්ලට ගනු ලැබ ඇත.
‘මහා හානියක් නැහැ‘
සමීක්ෂණයට සහභාගි වූ විද්යාඥයකු වන ‘සනීපාරක්ෂාව සහ ඝර්ම කලාපීය වෛද්ය විද්යාව පිළිබඳ ලන්ඩන් විද්යාතනයේ (LSHTM) මහාචාර්ය ලියෑම් ස්මිත් මෙසේ සඳහන් කරයි.
“දරුවන් සමඟ ජීවත්වෙන ජනතාව පොදුවේ වඩාත් යහපත් ශරීර සෞඛ්යයෙන් පසුවෙන බව අපි දන්නවා. කවර හේතුවක් නිසා හෝ එවැනි වැඩිහිටියන් මරණයට පත්වීමට ඇති අනතුර පහල මට්ටමක පවතිනවා.”
“රෝහල්ගත කරනු ලැබීම සහ මරණ වැනි නරක කෝවිඩ් ප්රතිවිපාකවල ඉතාම සමාන රටාවක් අපි දකිනවා. ඉතින්, දරුවන් පාසලේ සිට ගෙදර පැමිණීම නිසා වෛරසය පැතිරීම අතින් පවතින සමස්ත අනතුරක් අපට පේන්නේ නැහැ,” මහාචාර්ය ස්මිත් පවසයි.
ඔහු වැඩිදුරටත් ප්රකාශ කරනුයේ මෙවැනි අදහසකි.
“අපට පාසල් විවෘතව තබාගැනීමට හැකිනම්, බොහෝ දෙනෙක් කැමැති වෙනවා ඇති. පාසල් පවත්වාගෙන යාම අපේ ළමා පරපුරට ඉතාම වැදගත්. සිදුකරනු ලබන අධ්යාපන කටයුතු මගින් සමානත්වයට අදාළ එක කොටසක් සම්පූර්ණ කෙරෙනවා. ළමුන් සමඟ ජීවත්වීම මගින් සමස්ත වශයෙන් හානිදායක තත්වයක් උද්ගතවෙන්නේ නැහැ.”
ආචාර්ය බෙන් ගෝල්ඩෙකර් (Dr Ben Goldacre) ඔක්ස්ෆර්ඩ් සරසවියේ තොරතුරු දත්ත විද්යාගාරයේ (DataLab) අධ්යක්ෂවරයා ලෙස කටයුතු කරයි. ඔහුත් ඉහත සඳහන් කරන ලද සමීක්ෂණයට සහභාගි වූ විද්යාඥයෙකි. එක්සත් රාජධානියේ බලපැවැත්වෙන දෙවන ‘ලොක්ඩවුන්’ අදියරේ දී ලැබෙන තොරතුරු දිගටම විශ්ලේෂණය කෙරෙන බව ආචාර්ය බෙන් ගෝල්ඩෙකර් (Dr Ben Goldacre) පවසයි. මෙම දෙවන ‘ලොක්ඩවුන්’ අදියරේ දී එක්සත් රාජධානියේ බොහෝ පළාත්වල පාසල් දිගටම විවෘතව පවත්වා ගනිමින් පවතී.
“මේ ප්රතිපත්තිමය මැදිහත්වීමේ සූක්ෂම දැනුමට අදාළ දත්ත තොරතුරු අපට හැකි පරිදි හැකි ඉක්මණින් ලබාගැනීම වැදගත්. මොකද? අපත් සමඟ ජීවත්වෙන ජනතාවට හානිකර නිසා මේ කෝවිඩ් පිළිබඳ කතාව ජීවිතය පිළිබඳ හැදෑරීමක්,” ආචාර්ය ගෝල්ඩෙකර් සඳහන් කරයි.
මෙහි සාකච්ඡාවට ගත් සමීක්ෂණයට සමාන තවත් සමීක්ෂණයක් ස්කොට්ලන්තයේ ‘ග්ලාස්ගෝ’ සරසවියේ මහජන සෞඛ්ය පිළිබඳ කථිකාචාර්යවරයකු වන ආචාර්ය ඩේවිඩ් මැක්ඇලිස්ටෙයාර් (Dr David McAllister) විසින් ද සිදුකරනු ලැබ ඇත. එම සමීක්ෂණයේ දී පෙන්නුම්කරනු ලැබ තිබෙන්නේ මෙවැනි තත්වයකි.
“පාසල් යන වයසේ ළමුන් ජීවත්වෙන කුටුම්භයක් ඉතා අනතුරුදායක සෞඛ්ය ප්රශ්නවලින් පෙළෙන වැඩිහිටියන් සඳහා සුදුසු ස්ථානයක් නොවේ.”
Text by bbc sandesaya


අද උදෑසන අරලියගහ මැදුරට පැමිණි අගමැතිවරයා සමීප මාධ්යකරුවන් දෙදෙනෙකු සමඟ සිරිකොත ගියේ එහි සූදානම්ව තිබූ කැවුම් කිරිබත් පාටියකටය. එය අවසන් කළ ඔහු පාර්ලිමේන්තු ගියේ එදිනට නියමිතව තිබූ අලුත් මහාධිකරණ පිහිටවීමේ පණතට අදාළ විවාදයට එක්වීමටය. ඔහු මුලින්ම ගියේ සිය කාර්යාලයටය. එහි සිටි මැති ඇමතිවරුද අගමැති පිලිගත්තේ උණුසුම් ලෙසය.
“මේ ජයග්රහණයෙන් එජාපයට ලොකු ගැම්මක් ලැබුණා. මේ ගැම්ම දිගටම පවත්වාගෙන යන්න ඕනෑ. මීට වඩා ශක්තිමත් ජනමාධ්ය මෙහෙයුමක් අපට අවශ්යයි” එජාප නියෝජ්ය නායක සජිත් ප්රේමදාස කීය.
” ඒකාබද්ධය පලාත් පාලන ඡන්දයෙන් ගත්ත ගැම්ම එයාලම විශ්වාසභංගය හරහා වළලා දැම්මා කියලයි ජනතාව දැන් කියන්නේ” නවීන් දිසානායක කීය.
“පක්ෂ ප්රතිසංවිධානයත් කඩිනම් කළ යුතුයි. ඒ වගේම ජනතාවට සෘජුව බලපාන ප්රශ්න ගැනත් මූලිකත්වය දෙන්න ඕනෑ” අගමැති කීය.
“විශ්වාසභංහය බාරදී දින 14ක් තුල එය ඡන්දයට ගැනීමෙන් ඔබතුමා තුල තිබූ ශක්තිය රටට පෙන්නුවා. ඒකාබද්ධය හැදුවේ මේක කල්දාල ඇඟ බේරගන්නයි” දයා ගමගේ කීය.
“විශ්වාසභංගය එක්ක ශ්රීලනිපය ඉවරෙට ඉවරයි. පොහොට්ටුව පරවුණා. එජාපය පිබිදුණා. මේක අගමැතිතුමාට හා එජාපයට වෙස්වලාගත් ආශිර්වාදයක් වුණා” නවීන් දිසානායක කීය.
“හොඳයි, හොඳයි, භේද පසෙකලා පක්ෂය කා ආණ්ඩුව වෙනුවෙන් සියලුදෙනාම මෙතනදි කැපවීම අපි ලැබූ ලොකුම ජයයි” අගමැති කීය.
“සියලු ජාතීන්, සියලු ආගම්, සියලු කුල ගෝත්රවල අය මේ විශ්වාසභංගයේදී ඔබතුමා එක්කයි හිටියේ. එක්සත් ජාතික පක්ෂයේ හරය යලිත් සනාථ වුණා. වසර 03කට පසු ඡන්ද 122 ක් ලැබීම විශාල ජයක්” නවීන් දිසානායක මෙන්ම සජිත් ප්රේමදාස කීවේ එකම කතාවකි.
“කෙහෙලියට ගම්මන්පිලට පාර්ලිමේන්තු ලොබියේදී මේ විශ්වාසභංගය ගෙනාවට මම ස්තූති කළා. මහින්දත් හමුවුණා. මේ කළ සේවයට ගම්මන්පිලට වීරවංශට ඇමතිකම් දීල කලගුණ සලකන්න මම සූදානම් කියල කිව්වම මහින්ද බඩ අල්ලං හිනා වුණා” අගමැති කීවේ කාගේත් සිනා මැදය.
“පරාද වුණාම ඒකාබද්ධය කියන්නෙ අපි සල්ලි දීල දිනුවලු. උතුරට රහස් පොරොන්දු දුන්නලු. ”දයා ගමගේ ඇසුවේ අගමැතිගෙනි.
“ ඒකාබද්ධයේ හා ශ්රීලනිප සමහරු නම් මහින්දටත් හොරෙන් සල්ලි ඩීල් දාල කියල කතා යනවා. අපි දිනුවේ ප්රතිපත්තිමය පදනමකින් මේ අයට දැන් කියන්නෙ“ගෝවා පාර්ශවය” කියලයි ” ලක්ෂ්මන් කිරිඇල්ල කීවේ සිනා මැදය.
“ එජාපය බිහි කරපු විශ්වාසභංග බබා අපි නලවන්න ගියා කියල බැසිල් බැනලාලු.ඒකාබද්ධ අය අතර ගුටි බැට හුවමාරුවෙන තත්වයක් ඇතිවෙන්න ගියාලු” රන්ජන් රාමනායක කීවේ ඔහුට ලැබුණු තොරතුරක් මත පදනම්වය.
“ දෙමළ සංධානයට අපි කිසිම පොරොන්දුවක් දුන්නේ නෑ. 2015 ජනපතිවරණ එකගතා ඉටු කරන්නැයි ඔවුන් ඉල්ලීම සාධාරණයි.ඊට අමතරව හිරවූ ඉඩම් ගැන බලන්න කියනවා.උතුරේ සංවර්ධනය මීට වඩා වේගවත් කරන්න ඉල්ලනවා. චෝදනා නැතුව රදාවාගෙන ඉන්න දෙමළ අයට චෝදනා දාලා නඩු අහල වැරදිකරුවන් නම් දඩුවම් හෝ නැත්නම් නිදහස් කරන ලෙසත් ඉල්ලනවා.දෙමළ අයට රැකියාත් ඕනලු. ඒවා සාධාරණ ඉල්ලීම් ” අගමැති කීදේ සියලු දෙනා අනුමත කලහ.
“ආණ්ඩුවේ ඉදන් ආණ්ඩුවට විරුද්ධව ඡන්දය දුන් අය ඉවත් කරන්නැයි එජාපයේ 33 ක් අත්සන් කල ලිපියේ පිටපතක් මටත් ලැබුණා. ජෝන් සෙනෙවිරත්න, අනුර යාපා , එස්.බී.,සුසිල්, චන්දිම ඉල්ලා අස්වෙනවලු. ඒ අයට මේ ලණුව දුන්නේ ශ්රිලනිපයේ ඉහලින්ම කියලත් ඔවුන් දැන් කියනවලු.දයාසිරි අස්වෙන්න බෑ කියල අඩනවලු.විශ්වාසභංගයට පක්ෂව ඡන්දය දුන් සියලු දෙනා ආණ්ඩුවෙන් යා යුතුයි. ” ලක්ෂ්මන් කිරිඇල්ල කී දේ අගමැති ඇතුලු සියළු දෙනා අනුමත කළහ. “ නියෝජ්ය කතානායකත් පක්ෂග්රාහී නිසා එයාටත් ඉඩ දිය යුතු නෑ. ”කිරිඇල්ල වැඩි දුරටත් කීය.
“ විශ්වාසභංගයට අත්සන් කල මුතුහෙට්ටිගම දැන් අහනවලු මම අත්සන් කලාද කියල. එයා හා අත්සන් කල මුස්ලිම් මන්ත්රී ඡන්දෙන් වැලකුනේ සුසිල්ලාට කොකා පෙන්නලායි. ” පී හැරිසන් කීවේ සිනා මැදය.
“ ඉදිරි වසර 02 තුල ජනතාවට සහන, තරුණ පිරිසට රැකියා හා රටට වේගවත් සංවර්ධනයක් ගේන සැලසුමක් අපි දියත් කරමු. ” සජිත් ප්රේමදාස කල යෝජනාවට අගමැති ඇතුලු සියලු දෙනා එකගත්වය පල කලහ.


ඉතින් යාළුවනේ.. මේ අවුරුද්දේ නිකුත් උන අති සුපිරි රූපවාහිණි කතා මාලාවක් සිංහල උපසිරැසි යොදලා ඔයාලට අරගෙන ආවා. IMDb වෙබ් අඩවියේ 9.4/10ක් තරම් ඉතා ඉහල ඇගයීම් අගයක් ලබාගෙන තියෙන මේ රූපවාහිණි කතා මාලාවේ පළමු කතා සමය කතා 8කින් සමන්විතයි. මෙම කතා මාලාවේ පරීක්ෂක රස්ට් කෝල්ගෙ චරිතය The Wolf of Wall Street (2013) හි Mark Hanna ගෙ චරිතය රඟ දක්වන සුපිරි නළු Matthew McConaughey විසිනුත් පරීක්ෂක මාටින් හාට්ගෙ චරිතය The Hunger Games: Catching Fire (2013) හි Haymitch Abernathy ගෙ චරිතය රඟ දක්වන සුපිරි නළු Woody Harrelson විසිනුත් රඟ දක්වනවා. මෙහි පළමු කොටස රූපවාහිනියේ ප්රදර්ශණය උනේ 2014 ජනවාරි 19 වෙනිදායි. කතාව සුපිරියි කියලා තව අමුතුවෙන් විස්තර කියන්න ඕන නෑනේ.
මෙහි කතාව ගෙතිලා තියෙන්නේ එකට එක්ව වැඩ කල රහස් පරීක්ෂකයින් දෙදෙනෙක් ගැනයි. එයින් රස්ට් කෝල් කියන්නේ ටිකක් අමුතු ගතිපැවතුම් තියෙන රහස් පරීකෂකයෙක්. මොහු අනිත් රහස් පරීක්ෂකයන් වගේ පොඩි සටහන් පොතක් තියාගෙන ඉන්න කෙනෙක් නෙවෙයි. බදු අයකරුවන් වගේ ලොකු ලෙජරයක් යන යන තැන අරගෙන යන කෙනෙක්. ඒ නිසාම අනිත් නිලධාරීන් මොහුව හඳුන්වන්නේ “බදු අයකරු” කියලා. හැබැයි මොහු දක්ෂ පරීක්ෂකවරයෙක්. අපරාධයක් උන ස්ථානය ගැන ඉතා හොඳින් පරීක්ෂා කරන මොහු ඒ ගැන හැම දෙයක්ම තමන්ගෙ ලෙජරයේ සටහන් කර ගන්නවා. ඔහුගෙ හවුල් කාරයා වන මාටින් හාට් කියන්නෙත් ඒ වගේම දක්ෂ රහස් පරීක්ෂකයෙක්. විවාහකයෙක් වන මාටින්ට සුන්දර බිරිඳක් හා දියණියන් දෙදෙනෙක් සිටිනවා.
මේ වෙනකොට රස්ට් පොලිසියේ රස්සාවෙන් අයින් වෙලා පෞද්ගලික ආරක්ෂක ආයතනයක් පවත්වාගෙන යන කෙනෙක්. හැබැයි මාටින් නම් තාම පොලිසියේ රාජකාරී කරනවා. ඔවුන් දෙදෙනා එකට වැඩ කල කාලයේ ඇමරිකාවේ ලුසියානා ප්රදේශයේ සිදු වන මිණීමැරුමක් සම්බන්ධයෙන් මොවුන් දෙදෙනා සිදු කල පරීක්ෂණයක් ගැන ඒ දෙදෙනා කරන විස්තරයක් වටා තමයි මේ පළමු කොටස ගෙතිලා තියෙන්නේ.
කාලෙකට කලින්, මාටින් හා රස්ට් එකට වැඩ කරන කාලයේ ඉරැත් නැමති ප්රදේශයේ වගා බිමක් තුල කාන්තාවක්ව මරලා දාලා තියෙනවා. ඇගේ හිසේ අං තට්ටුවක් පලඳලා, පිටේ අමුතු ආකාරයක සංකේතයක් ඇඳලා, පිහියකින් දෙතුන් වතාවක් ඇනලා, යම් කිසි ගුප්ත පූජාවක් සිදු කරන ආකාරයට තමයි ඇගේ මිණිය රඳවලා තියෙන්නේ. ඒ අවට ලී කෝටු වලින් හදපු අමුතු විදිහේ ත්රිකෝණාකාර කූඩු වගේකුත් එල්ලලා තියෙනවා. හැබැයි ඇගේ මිණියෙන්වත් ඒ අවටින් වත් මිණිමරුවා ගැන කිසිම සලකුණක් හොයා ගන්න ලැබෙන්නෙ නෑ.
ඉතින් යාළුවනේ… කවුද මේ මරලා දාලා තියෙන කාන්තාව? ඇයි එහෙම මරලා දාලා තියෙන්නේ? මේ කාන්තාවගෙ මරණය පිළිබඳ අභිරහස අපේ රහස් පරීක්ෂකයින් දෙපලට විසඳන්න පුළුවන් වේවිද? වසර ගණනාවකට පසුව පහුගිය සිද්ධියක් ගැන මොවුන් දෙදෙනාගෙන් විස්තර විමසන්නෙ ඇයි? රස්ට් කෝල් මොන විදිහේ පුද්ගලයෙක්ද? මේ දෙන්නා එකිනෙකා සමග සහයෝගයෙන් වැඩ කරාවිද? කියලා කතාව බලලම දැනගන්න. එහෙනම්…, හැමෝටම ජයවේවා!!!


www.ada.lk
2021 සැප්තැම්බර් මස 26 වන ඉරිදා
තායිවානයේ ප්රජාත්නත්රවාදී ප්රගතිශීලී පක්ෂයේ අපේක්ෂිකා සායි ඉන්ග් - වෙන් මෙවර ජනාධිපතිවරණය ජයග්රහණය කරමින් එරට ප්රථම ජනාධිපතිවරිය ලෙස ඉතිහාසයට එක්ව තිබේ.
59 හැවිරිදි වියේ පසුවන ඉන්ග් වෙන් නියෝජනය කරන පක්ෂයේ ජයග්රහණය චීනයට අතුල් පහරක් වී ඇත්තේ, එය තායිවානය චීන පාලනයෙන් මිදිය යුතුය යන මතයේ දැඩිව සිටි පක්ෂයක් නිසාය.
කෙසේ වෙතත්, මෙම ඓතිහාසික ජයග්රහණයෙන් පසුව ජනතාව ඇමතූ එරට නව නායිකාව පවසා සිටියේ මේ ඇරඹුම අලුත් යුගයක් බවයි.
එමෙන්ම, තායිවානය සම්බන්ධ තීන්දු තීරණවලදී සෙසු පක්ෂ සමග සමගිව කටයුතු කරන බවත් ඇය සපථ කළාය.
මෙහිදී, චීන පාලනයෙන් මිදීම සම්බන්ධයෙන් අදහස් දැක්වූ ඇය කියා සිටියේ මෙම සංවේදී ප්රශ්නයේදී දෙරටම ප්රකෝපකාරී නොවී, වඩාත් සන්සුන් මනසින් යුතුව ඊට පිළියම් සොයනු ඇති බවයි.
popular news
ගෙදරදීම පොල්තෙල් සිඳින අත්යන්ත්රයක්
චීනයට පක්ෂව ලංකාව ඇතුළු රටවල් 65කින් ඒකාබද්ධ ප්රකාශයක්
ඒලියන්ත වයිට් කොවිඩ් නිසා ජීවිතක්ෂයට
ඇස්ට්රාසෙනිකා ඩොලර් 3ට ෆයිසර් ඩොලර් 5ට දුන්නත් රජය ගත්තේ නෑ
ඉදිරියේදි එන්නත්කරණය සිමා කරන්න සිදු වේවි
සුබෝධනි වාර්තාවේ යෝජනා ඉටු කරන්න බෑ
ඔබේ අදහස් එවන්න.
ඔබේ අදහස් සිංහලෙන්, ඉංග්රීසියෙන් හෝ සිංහල ශබ්ද ඉංග්රීසි අකුරෙන් ලියා එවන්න.
ඔබේ අදහස් එවන්න.
Reply To:
Eranda - cb chds hcdsh cdshcsdchdhd


2012 වසරේ නොවැම්බර් මාසයේ 10 වන දා සිදු වූ වැලිකඩ බන්ධනාගායේ රැදවියන් විසිහත් දෙනෙකු ඝාතනය කිරීමට අදාල නඩුව, ඊයේ විශේෂ ත්රීපුද්ගල මහාධිකරණය හමුවේ විභාගයට ගැනුණි. මෙහිදී සාක්ෂි ලබා දුන් හිටපු සහකාර පොලිස් අධිකාරී, පී.ඩබ්ලිව් කුඩාබණ්ඩාර මහතා, අධිකරණය හමුවේ පවසා සිටියේ, බන්ධනාගාරයට ඇතුළු වූ යුද හමුදා නිළධාරින් කිහිප දෙනෙකු ඔවුන් අතේ තිබුණු නම් ලැයිස්තුවක් පෙන්වා, තමන්ගෙන් ඒ නම් සදහන් පුද්ගලයන් පිළිබදව විමසා සිටි බවයි.
අදාල නම් ලැයිස්තුව රැගෙන ආ හමුදා නිළධාරීන්, එම ලැයිස්තුව නම් කළේ, ”ගෝඨාගේ ලැයිස්තුව” ලෙස බවද, ඒ මහතා අධිකරණය හමුවේ පවසා සිටියේ ය. ”ගෝඨා” ලෙස අදාල හමුදා නිළධාරීන් හැදුන් වූ වේ, හිටපු ආරක්ෂක ලේකම් ගෝඨාභය රාජපක්ෂ මහතා බවද ඔහු පැවසී ය.
ඊට අමතරව, එම මොහොතේ වැලිකඩ බන්ධනාගාරයේ නොසිටි සිරකරුවන් දෙදෙනෙකු පිළිබදවද එම හමුදා නිළධාරීන් තමන්ගෙන් විමසා සිටි බවද පොලිස් අධිකාරීවරයා ප්රකාශ කළේ ය.
හමුදා නිළදාරීන් බන්ධනාගාරය තුළ සිදු කළ මෙහෙයුම අතර තුරේ දී, සිරකරුවන්ගේ විලාපය තමන්ට ඇසුණු බවත්, අපිව මරා දමන්න එපා යැයි කියමින් ඔවුන් විලාප දුන් බවත්, තමන්ගේ නම කියමින්, ඔවුන්ව බේරා ගන්නා ලෙස තමන්ගෙන් ඉල්ලා සිටි බවත්, නමුත් තමන් සිටියේ කිසිවක් කරකියාගත හැකි තත්ත්වයක නොවන බවත් පොලිස් අධිකාරීවරයා පැවසීය.
ඊට අමතරව, සිවිල් ඇදුමුන් සැරසුණ තවත් පුද්ගලයන් දෙදෙනෙක් හමුදා නිළධාරීන් සමග සිටි බවත්, ඔවුන්ගෙන් එක් අයෙක් පොලිස් පරීක්ෂක නියෝමාල් රංගජීව ලෙස තමන් හදුනාගත් බවත් පොලිස් අධිකාරීවරයා ඔහුගේ සාක්ෂියට එකතු කළේ ය.


වොල්ගග්රාද් දුම්රිය ස්ථානයේ මරාගෙන මැරෙන ප්රහාරයක්
දකුණු රුසියාවේ වොල්ගග්රාද් නුවර මධ්යම දුම්රිය ස්ථානයට මරාගෙන මැරෙන බෝම්බ ප්රහාරයක් එල්ල වීමෙන් අනතුරුව, සියලු දුම්රිය ස්ථාන සහ ගුවන් තොටුපොළවල ආරක්ෂාව තර කරන මෙන් රුසියාවේ ආණ්ඩුව නියෝග කළේය.
වොල්ගග්රාද් නුවර දුම්රිය ස්ථානයට එල්ල වූ ප්රහාරයෙන් දාහතර දෙනකුවත් මරුමුවට පත් වූ අතර, තවත් විශාල පිරිසක් තුවාල ලබා සිටී.
අලුත් අවුරුදු නිවාඩුවට අදාළ චාරිකා වෙනුවෙන් ඇති විශාල පිරිසක් දුම්රිය භාවිතා කරන අවස්ථාවකයි, එම ප්රහාරය එල්ල වූයේ.
ලබන වසරේ සෝචි නුවර පැවැත්වීමට නියමිත ශීත කාලීන ඔලිම්පික් උළෙලට පෙරාතුව ප්රචණ්ඩ ක්රියා උත්සන්න කිරීමට සන්නද්ධ කණ්ඩායම් උත්සාහ දරන බවට අවධානය පළ වෙමින් පවතී.
මරාගෙන මැරෙන ප්රහාරයට ගොදුරු වූ සියලු දෙනා වෙනුවෙන් අවශ්ය සියලු පියවර ගන්නා මෙන් ජනාධිපති ව්ලදිමීර් පූතින් නියෝග කළේය.
මරාගෙන මැරෙන ප්රහාරය එල්ල කළේ කාන්තාවක විසින් බව රුසියාවේ ත්රස්ත මර්ධන ආයතනය පවසයි.


සිංහල ජන කවිය තුළ දැකිය හැකි විශේෂ ලක්ෂණ කීපයකි. එදිනෙදා ජීවිතය හා බැඳුණු සිදුවීම් හා හැඟීම් ජන කවියේ අන්තර්ගතය වේ. එමෙන් ම සරල උපමා හා රූපක ආදියෙන් රසවත් වී ඇත. භාව පූර්ණ වාග්මාලාව ජන කවියාට සහජයෙන් උරුම වූවකි. ජන කවිය විවිධ විරිත්වලින් රස ගැන්වේ. ඒ ඒ කාර්යයේ රිද්මය හා බැඳුණු විරිත ජන කවියේ ප්රධාන ලක්ෂණයකි. නැළවිලි ගී ගැයෙනනේ ඉතා ම ලයාන්විත වූ නාද මාලාවකිනි. ඔරු හා පාරු පැදවීමේ දී තොටියා වෙහෙස වන ආකාරය රිද්මයානුකූල ව පාරු කවියේ විරිත හා බැඳේ. ගොයම් කවි හා නෙඵම් කවි, ඒ ඒ කාර්යයනගේ රටාව අනුව ගැයෙයි. ඔංචිල්ලාව පැද්දෙන තාලයට ඔංචිලි වාරම් කවි ගායනා කෙරේ. පොදුජනයා අතරේ භාවිත වන සරල ජීවන රටාව හා බැඳුණු සිංහල ජන කවියේ විශේෂිත අංගයක් වූ ‘දැනමුතුකමට කී කවි’ හෙවත් ‘උපදෙස් දීම සඳහා කී කවි’ ගණයේ ලා සැලකෙන ජන කවි කීපයක් මෙහි දැක්වේ. මේ උපදෙස් කවි සෑම දේශයකට ම ඔබින, සෑම කාලයකට ම ගැළපෙන ඒවා ය. ඕනෑ ම තරාතිරමක, ඕනෑ ම වයසක පසු වන කෙනෙකුගේ ජීවිතය හැඩ ගස්වා ගැනීමට ඒවායින් ලබා දෙන උපදෙස්, උපකාර වේ.


ආදරණිය C,
අප වෙන් වී වසර ගණනකි. ඔබ කොහේ හෝ සිටින්නේ සතුටින් විය යුතුය. වස්සානය උදා වු පසුව වැටෙන වැහි මේ තරම් සුවදායක වන්නේ ඒ නිසාවෙනි. වැහි වැටෙන තැනක රැදෙන්නට ඔබ තවමත් කැමැත්තෙන්නම්, මගේ පුංචි කුටියේ කවුළුව තවමත් නොවැසුව වනම පවතී. ඉතිං ඔබ අනාරාධිතවම පැමිණෙන්න.
තුරල් වෙමින් පවතින වැස්ස ඔබ ගැන මතක සජ්ජායනය පටන් ගෙන ඇති බැවින් කුටියේ විදුලි පහන් මා නිවා දමා අඳුර තුළ ගුළි ගැසීය යුතු ය. මා තුහින වැස්සට කැමති බව ඔබ දන්නවානේ. ඒත් C, මේ වැහි බිංදු වලත් තැවරි ඇතැයි සිතන ප්රේමයක්, අහේතුකව මට පාළුවක් ගෙන එනවා. මා එය කොයි තරම් දරා ගත යුතුයි ද C ? ඔබ කියන්න, ඒ කොතෙක්ද? එතෙක් මා මේ පාළුව දරන බවට අද ද ඔබට පොරොන්දු වෙමි. මේ වස්සානය ම එයට සාක්ෂිකරුවා කර ගන්න. මම වැස්සට කොතෙක් පෙම් කරනවාදැයි ඔබ දන්නවා නේද c. මා වඩාත් පෙම් කළ කිසිවකට බොරු නොකළ වග ඔබ හැරෙන්නට දන්නා කෙනෙකුන් ගැන මට සිතා ගන්නටවත් බැහැ. ආදරේ කරන දෑ හදවතට බොහෝ සමීප තැනක බොහෝම පරිස්සමට බලා ගන්නට හැකි, මා හැරෙන්නට ඔබ දන්නා වෙනත් කෙනෙකුන් සිටිනවද C ? සිටිනවා නම් ඒ මගේ සන්තානයෙන් ඔබ සතුවු, ඔබ යළිඳු මට නොඳුන් කොටසක් විය යුතුමයි C.
“වස්සානය උදා වී ඇත්තේ සිනාසීමටයි.” ඉඳහිට ඔබ ලියන කවියක එසේ ලිය වෙනවා ඇති. මගේ සිනාව ඇත්තේ ඔබ සිනාසෙන තැනකනම් C, මට ඇහෙන්නට ඔබ සිනාසෙනවද? මටත් සිනාසිය හැකි පරිදි ඔබ ඔබේ සිනහවක් ඉතිරි කර යනවද?
වැහි අස්සේත් ඉදහිට තැනක පත්තු වෙන රතිඤ්ඤා හඬට තිගැස්සෙන කුඩා බලුපැටවා හෙම්බත්ව ගොසින් C. මේ ලියන මොහොතේ මගේ කකුල් දෙක ළඟ වැතිරගෙන ඌටම ආවේනික තාලෙකට මාත් එක්ක දුක බෙදා ගන්න උත්සහ කරනවා. කුඩා පැටවාගේ එක චලනයක වේගයෙන් මට ඌ හඳුනා ගත හැකිය C. ඒ විදිහට හෝ තමන්ගේ දුක බෙදා ගන්න කෙනෙකුන් සිටින එක මොනතරම් වාසනාවක්ද C? කුඩා පැටවා මට වඩා වාසනාවන්තයැයි ඔබත් සිතනවද C?
ඔබ නොමැති තැනක, ඔබේ අතැඟිලි වල උණුසුම නොදැනෙන තැනක, ඔබේ සිනහව මගේ දෑස් මතට නොවැටෙන විටක තවදුරටත් වාසනාව පිළිබඳ බලාපොරොත්තු දල්වා ගෙන හිද පලක් තියෙනවද C, මේ ලෙසටම වාසනාව මා වෙතට බොහෝ දුරකින් තිබුණාවේ. ඔබ කොතැන සිටියත් ඒ හිඳින තැන හිඳ ඔබේ සිනහවෙන් බිඳක් සුළඟ හා මුහුව ආදර ගෙන ඔබට නොදන්වාම මා වෙතට පා උනාවේ. මේ හදවතින් පතන පැතුමක් නොවන බව ඔබ දන්නව ද?. එය නැගෙන්නේ මගේ මුළු සන්තානයෙන්මයි. ඔබට එය ඇදහිය හැකිද C?
A,
2019.04.16


By Chamila Karawita
කොළඹ ප්රදේශයට අත්යවශ්යව පවතින සියලු පහසුකම් සහිත ජාත්යන්තර තලයේ ක්රිකට් ක්රීඩාංගණයක අඩුපාඩුව වත්මන් ආණ්ඩුව සමඟ සාකච්ඡා කොට දියගම පිහිටා ඇති මහින්ද රාජපක්ෂ ක්රීඩා සංකීර්ණය පිහිටා ඇති භූමි භාගයේ ඉදිකිරීමට බලාපොරොත්තුවෙන් සිටින බව ශ්රී ලංකා ක්රිකට් ආයතනයේ උප සභාපතිවරයකු වන රවීන් වික්රමරත්න මහතා අවධාරණය කර සිටියි.
ශ්රී ලංකා ටෙලිකොම් ආයතනය සමඟ එක්ව ශ්රී ලංකා ක්රිකට් ආයතනය විසින් පාදුක්කේ පිහිටා ඇති ශ්රී ලංකා තාක්ෂණික විශ්වවිද්යාල භූමියේ ඉදි කිරීමට බලාපොරොත්තු වන ජාතික මට්ටමේ ක්රීඩාංගණය පිළිබඳව දැනුවත් කිරීම වෙනුවෙන් පැවැති මාධ්ය හමුවේදී වික්රමරත්න මහතා ඉහත අදහස් පළ කර සිටියේය. එසේ ඉදිකිරීම් ආරම්භ කිරීමට නියමිත ක්රීඩාංගණය, අනාගතයේදී ජාත්යන්තර ක්රීඩාංගණයක් කරළීමේ බලාපොරොත්තුවක් පවතින්නේද යන්න මාධ්ය විසින් කරන ලද විමසීමේදී ඒ මහතා මේ පිළිබඳව කරුණු හෙළි කර සිටියේය.
රජයට අයත් දියගම ප්රදේශයේ අක්කර ගණනක ඉදිකොට තිබෙන මහින්ද රාජපක්ෂ ක්රීඩා සංකීර්ණයට අයත් අක්කර 18 ක භූමි භාගයක් ඒ වෙනුවෙන් වෙන්කොට අවසන්ව තිබෙන බව සඳහන් කර සිටි උප සභාපතිවරයා ඒ පිළිබඳව අග්රාමාත්ය මහින්ද රාජපක්ෂ මහතා ඇතුළු වත්මන් ආණ්ඩුවේ සහාය අපේක්ෂා කරන බවද සඳහන් කර සිටියේය.
“මේ ඉදිකරන්න යන ක්රීඩාංගණය ජාතික මට්ටමට සරිලන පහසුකම් සහිත ක්රීඩාංගණයක්. ඒකෙන් ජාත්යන්තර ක්රීඩාංගණයක් කියන එක අදහස් වෙන්නේ නෑ. අන්තර්ජාතික ක්රීඩාංගණයක් නම් අවම වශයෙන් අක්කර 17 ක් 18 ක් වත් භූමි ප්රමාණයක් තියෙන්න ඕන” යි පවසන උප සභාපතිවරයා, “දිවා/රාත්රී තරග පැවැත්වීම සඳහා අපිට කොළඹ තියෙන්නෙ ආර්. ප්රේමදාස ක්රීඩාංගණය පමණයි. අපිට විදුලි ආලෝකය භාවිතයෙන් තරග පැවැත්වීම සඳහා පහසුකම් සහිත තවත් ක්රීඩාංගණයක අවශ්යතාවය පවතිනවා. විශේෂයෙන්ම කොළඹ අවටින්. මං හිතන්නේ ඒ සඳහා තියෙන හොඳම භූමිය තැන තමයි දියගම මහින්ද රාජපක්ෂ ක්රීඩා සංකීර්ණයට වෙන් කරලා තියෙන භූමි ප්රමාණය”යි වැඩිදුරටතු කරුණු දැක්වීය.
“එතැනදී අපි බලාපොරොත්තු වෙනවා මේ ගැන වත්මන් අග්රාමාත්ය මහින්ද රාජපක්ෂ මහතා ඇතුළු වත්මන් ආණ්ඩුව සමඟ සම්බන්ධ වෙලා මේ කටයුතු ලෑස්ති කරන්න. ඒ ක්රීඩාංගණය සඳහා සියළුම පහසුකම් අපි ඇතුළත් කරනවා. විශේෂයෙන් තරග නැරඹීම සඳහා ප්රමාණවත් පහසුකම් සපයා දෙන්න”යි වික්රමරත්න මහතා කරුණු දැක්වීය.
අදියර 3 ක් යටතේ තාක්ෂණික විශ්වවිද්යාල භූමියේදී ඉදිකිරීමට නියමිතව තිබෙන ජාතික තලයේ ක්රීඩාංගණයේ ඉදිකිරීම් කටයුතු ලබන පෙබරවාරි 09 වැනිදා තොරතුරු සහ ජනමාධ්ය, උසස් අධ්යාපන, තාක්ෂණ සහ නවෝත්පාදන අමාත්ය ආචර්යය බන්දුල ගුණවර්ධන සහ අධ්යාපන, ක්රීඩා සහ යෞවන කටයුතු අමාත්ය ඩලස් අලහප්පෙරුම මහතාගේ සහභාගිත්වයෙන් ආරම්භ කෙරෙනු ඇත.
මේ අතර මේ වැඩපිළිවෙළ සම්බන්ධතව වැඩිදුරටත් කරුණු පැහැදිළි කර සිටි ශ්රී ලංකා ක්රිකට් ආයතන සංවර්ධන අංශයේ ප්රධානී කමල් ධර්මසිරි මහතා පවසා සිටියේ ආර්. ප්රේමද්ස ක්රීඩාංගණයේ එකවර තරග නැරඹීම සඳහා අවස්ථාව උදාවන්නේ විසි අටදහසකට ආසන්න (28,000) ප්රේක්ෂක සංඛ්යාවක් වන නමුත් දියගම ඉදි කිරීමට නියමිත ක්රීඩාංගණයේදී ප්රේක්ෂකයින් 50,000 කට තරග නැරඹීමට හැකි වන පරිදි ඉදි කිරීමට සැලසුම් කර ඇති බව සඳහන් කර සිටියේය.
“ප්රේමදාස ක්රීඩාංගණයේ අපිට ප්රේක්ෂකයින් ඇතුළු කරන්න පුලුවන් 28,000 ක් පමණ. නමුත් හොඳ තරග පැවැත්වෙන කොට ඒ වගේම සෙනගක් ඉන්නවා එළියේ ටිකට් ගන්න. උප සභාපතිතුමා කිව්වා වගේ කොළඹ තරගයක් පැවැත්වෙනකොට ප්රේක්ෂක අවශ්යතාවය ඉතාමත් ඉහළයි. ඒකනිසා තමයි අපි දියගම ක්රීඩාංගණයේ ප්රේක්ෂකයින් 50,000 කට තරගය නරඹන්න පුලුවන් විදියට ඉදිකරන්න සැලසුම් කරලා තියෙන්නේ. මේ වන විට ඒ භූමියේ අක්කර 30 ක පමණ ප්රමාණයක් අපිට හිමිව තිබෙනවා. ඒක තමයි අපි ජාත්යන්තර මට්ටමට රැගෙන එන්න බලාපොරොත්තු වෙන්නේ”යි වැඩිදුරත් කරුණු පැහැදිළි කර සිටියේය.
මෙම මාධ්ය හමුව සඳහා ශ්රී ලංකා ක්රිකට් ආයතන උප සභාපති රවීන් වික්රමරත්න සහ සංවර්ධන අංශ ප්රධාන කමල් ධර්මසිරි මහත්වරුන්ට අමතරව ශ්රී ලංකා ටෙලිකොම් තාක්ෂණික විශ්වවිද්යායේ මෙහෙයුම් අධ්යක්ෂක රංජිත් ගුණවර්ධන සහ එම ආයතනයේ උපදේශක මංජු ආරියරත්න යන මහත්වරුන්ගේ ප්රධානත්වයෙන් පැවැත්විණ.


නර්මදා යාපා කියන්නේ 2018 වසරේ ලංකාවේ විවහාක රූ රැජිනයි ඉතින් ඊට කලින් ඉදලාම නිරුපිකාවක් නිවේදිකාවක් වගේම නිලියක් ලෙස නර්මදා අප අතරට පැමිණියා.
ඒ වගේමයි නර්මදා පළමු විවාහයෙන් වෙන් වී දෙවෙනිවර විවහාවුනේ කායවර්දන ශිල්පියෙක් සමගයි ඔවුන් දෙදෙනාගේ පළමු දරුවා ලැබෙන්න ඉද්දි ඔවුන් දෙදෙනා කරපු photo shoot එකක් නිසාත් නර්මදා ලංකාවේ කා අතරත් කතාබහට ලක්වුනා.
පළමු විවාහයේන් වසර හතක එකට හිටපු නර්මදාට විවහාක රූ රැජින තරගය දිනන්නත් උදවු කරලා තියෙන්න පළමු සමියාලු ඊටපස්සේ යම් කිසි සිදුවීම් නිසා ජනක එයාගේ පාරේ ගියා මම මගේ පාරේ ආව කියලා තමයි නර්මදා පවසා තිබුනේ.
ඉතින් පළමු විවාහයෙන් සහ දෙවන විවාහයෙන් දරුවන් දෙදෙනෙක් සිටින නර්මදා දැන් ජිවත් වන්නේ දරුවන් දෙදෙනා සමග තනිවමයි.
ඉතින් ඇය පවසන්නේ කවදා හරි දරුවන් දෙදෙනාගේ අනාගතේ ලස්සන කරන එක කියලා තමයි.
ඉතින් අද අපි කියන්න හදන්නේ ඔබ අප ආදරේ කරන මේ සුරුපිනිය ගැනයි,ඇය දරුවන් දෙදෙනා සමග ගතකරන ජිවිතේ ගැනයි,මේ නර්මදාගේ සහා දරුවන් දෙදෙනාගේ සුන්දර චයාරුප පෙළක් තමා අද අපි ඔබට ගෙනෙන්නේ.


සරසවිය පුවත පළ දරයි සිරි කුලරත්නට රසඳුන පිහිට වෙයි
සිළුමිණ, රසඳුන අතිරේකයට වසර විස්සක් සපිරීම නිමිත්තෙන් මේ වන විට රෝගාතුරව සිටින චිත්රපට අධ්යක්ෂ සිරි කුලරත්නහට මූල්යමය පරිත්යාගයක් සිදු කෙරිණි. ඔහු පිළිබඳව පළමු අනාවරණය කරනු ලැබුවේ සරසවිය පුවත්පත මඟිනි. "එදා වස්තුව, රිදී තැල්ල හැදූ සිරිකුලරත්න අද අසරණයි. ඔබේ ආධාරය ඕනෑ" යනුවෙන් ඔහුගේ වත්මන් තත්ත්වය පිළිබඳ සරසවියේ ලිපියක් පළ විය. ඒ ඔස්සේ අප සහෝදර පුවත්පතක් වූ සිළුමිණ - රසඳුන මැදිහත්වීමෙන් සිරිකුලරත්නට මෙසේ උපකාර කිරීම අගය කළ යුතුය.
ප්රේම සැඳෑවෝ තෙවැන්න එළිදකී
ලෝ ප්රකට කෘතියක් වන ඒ. ඊ. එල් ජේම්ස් ගේ 'ජ්ඪටබර ඉඩචඤඥඵ ධට ට්පඥර'කෘතිය ඇසුරෙන් රංජිත් කුරුප්පු විසින් පරිවර්තනය කළ 'ප්රේම සැඳෑවෝ' ග්රන්ථ මාලාවේ තෙවැන්න පසුගියදා නිකුත් විය. එය සුරස ප්රකාශනයකි. රංජිත් කුරුප්පු 'පවන රළු විය' සිනමා පටයේ තිර රචකයා මෙන්ම අධ්යක්ෂවරයාද වේ. ඔහු එම තිරරචනය වෙනුවෙන් සරසවිය සම්මානයෙන්ද පිදුම් ලැබීය. රංජිත් මීට ප්රථම 'කාන්තාරයේ කුසුම', 'මරණයේ දොරටුව', 'ගිනි මාද සක්මන' වැනි පරිවර්තන කෘතින් රචනා කොට ඇත.
‘සුධාරි’ දොරට වැඩි දා
ප්රවීණ ලේඛක ජයකොඩි සෙනෙවිරත්න විසින් රචිත හැටපස් වැනි නවකතාව 'සුධාරි' දොරට වැඩීමේ උත්සවය පසුගියදා කොළඹ ජාත්යන්තර පොත් ප්රදර්ශනයේදී දයාවංශ ජයකොඩි සහ සමාගමයේ පොත් ප්රදර්ශන කුටියේදී සිදු කෙරිණි. එහිදී ප්රකාශක දයාවංශ ජයකොඩි විසින් 'සුධාරි' නවකතාව ජයකොඩි සෙනෙවිරත්න වෙත පිළිගැන්වූ අවස්ථාව.
ගී ලොව රැජනට සුබ උපන්දිනයක්
මෙම මස 11 වැනිදා (හෙට)උපන්දිනය සමරන හෙළ ගීත කෝකිලාවිය ලතා වල්පොල ගායනවේදිනියට සුබ උපන්දිනයක් වේවා යැයි සරසවිය මෙරට සියලු රසික රසිකාවන් සමඟ ප්රාර්ථනා කරයි. ඇයගේ උපන්දිනය වෙනුවෙන් ලතා වල්පොල මිතුරු හවුල සහ සහන පදනම මඟින් සහනාධාර බෙදාදීමක් ඉහළ ඉඳීබැද්ද මොරටුවේදී සිදු කෙරෙනු ඇත.
විජය නන්දසිරි අවසන් වරට රඟපෑ සුනිල් ටී ගේ හැටහතර මායම් 17දා
සුනිල් ටී ප්රනාන්දු නිෂ්පාදනය කළ හැටහතර වැනි සිනමා නිෂ්පාදනය වූ 'හැටහතර මායම්' ලබන 17 වැනිදා තිරගත වීමට නියමිතය. කතාව, දෙබස්, තිරරචනය, මෙන්ම අධ්යක්ෂණය සුදේශ් වසන්ත පීරිස් විසින් සිදුකර ඇති මෙය හාස්යෝත්පාදක සිනමාපටයකි. විජය නන්දසිරි අවසන් වතාවට රඟපෑ චිත්රපට කිහිපයෙන් එකක් වන 'හැටහතර මායම්' හි මහින්ද පතිරගේ, සුසිලා කෝට්ටගේ, රිචඩ් මානමුදලි, විශ්ව ලංකා, නිරෝෂා තලගල, විශ්ව කොඩිකාර, හර්ෂ ප්රේමරත්න, මේනකා මධුවන්ති, සරත් චන්ද්රසිරි, නිල්මිණි කෝට්ටේගොඩ, ඩී. බී ගංගොඩතැන්න, පවිත්රා වික්රමසිංහ, කපිල සිගේරා, ජීවන් හඳුන්නෙත්ති ආදිහු රංගනයේ යෙදෙති. ගාමිණි මොරගොල්ලාගම කැමරා අධ්යක්ෂවරයා ය. කේෂාන් පෙරේරා සංගීත අධ්යක්ෂවරයා ය. සරත් සමරවික්රම කලා අධ්යක්ෂණයෙන්ද, අනුර බණ්ඩාර සංස්කරණයෙන්ද, කිරන් සොයිසා කොණ්ඩා සැකසුම සහ ඇඳුම් නිර්මාණයෙන්ද රොඩ්නි වැන්ටුවෙස්ට් අංග රචනයෙන්ද මේ සඳහා දායක විය. ගී පද රචනා සුනිල් ධර්මසිරි සහ චතුරංග හෙට්ටිගේ ගෙනි. නර්තන අධ්යක්ෂණය තුෂානි වීරක්කොඩි විසිනි. සුනිල් ධර්මසිරි රේඛීය නිෂ්පාදකවරයා ය.
මෙවර ආවර්ජනා ඒ. ඩී රන්ජිත් කුමාර
සෑම පොහොය දිනකම රාත්රී 7.00ට සිටි හිට්ස් සැටලයිට් නාලිකාව ඔස්සේ විකාශය වන ආවර්ජනා වැඩසටහන මෙවර පොහොය යෙදෙන 14 වැනිදා වෙන්වනුයේ ප්රවීණ ලේඛකයකු මෙන්ම ජනමාධ්යවේදියකු වන ඒ. ඩී රන්ජිත් කුමාර වෙනුවෙනි.
සරසවිය Model Bank රත්නපුර නිව් ඉම්පීරියල් සිනමාහලේ
අප සිනමා ලොවට, ටෙලි නාට්ය කලාවට, නිරූපණ ක්ෂේත්රයට නවකයන් හඳුන්වාදීමේ අරමුණෙන් සරසවිය පුවත්පත අරම්භ කළ සරසවිය ර්ධඤඥත ඕචදඬ මීළඟ අදියර රත්නපුරයට ගෙන එන බව සතුටින් දන්වා සිටිමු. ඒ අනුව මෙම මස 26 වැනිදා රත්නපුර නිව් ඉම්පීරියල් සිනමා ශාලාවේදී සරසවිය ර්ධඤඥත ඕචදඬ මීළඟ අදියර පැවැත්වෙනු ඇත.
රංගනයෙන් මෙන්ම කලා ලොව සෙසු අංශ නියෝජනය කිරීමේ බලාපොරොත්තුවක් ඇති සියලු දෙනාට වයස් භේදයකින් තොරව මේ සඳහා සහභාගි වන්න යැයි සරසවිය ආරාධනා කරයි. මේ මඟින් තවත් පරපුරක් ක්ෂේත්රයට දායාද කිරීම සරසවිය ඒකායන බලාපොරොත්තුවයි. සරසවිය ර්ධඤඥත ඕචදඬහි පළමු අදියර වැලිගම චාන්දනි සිනමාහලේදීත් දෙවැනි අදියර ගම්පහ නයෝමි සිනමාහලේදීත් පැවැත්විණි. ඒ සඳහා ලැබුණු ප්රතිචාරයන් ඉමහත්ය. රත්නපුරයෙන් පසු තවත් නගර කිහිපයකටම සරසවිය ර්ධඤඥත ඕචදඬ ගෙන ඒමට අපි අපේක්ෂා කරමු.
ප්රථම සිංහල බ්ලූ-රේ තැටි එළිදකී මාතලන්, මනුෂ්යත්වය, මධු සිහින, කස්තුරි සුවඳ මුල්වරට
මෙරට සිනමා ලෝලීන්ට ඉහළ තාක්ෂණයෙන් යුතුව සිනමාපටයත් නැරැඹීමේ අරමුණ පෙරදැරිව මුල්වරට බ්ලූ-රේ මාධ්යයෙන් සිනමාපට හතරක් පසුගියදා නිකුත් විය. 'මාතලන්', 'මනුෂ්යත්වය', 'මධු සිහින', 'කස්තුරි සුවඳ' එම සිනමාපටයන් වේ. එම චිත්රපට තිස්ස නාගොඩවිතානගේ ඉදිරිපත් කිරීමකි. පසුගියදා සරසවිය කලාපයකින් මෙම බ්ලූ-රේ තාක්ෂණය පිළිබඳව විශේෂිත ලිපියකින් ආවරණය කෙරිණි. එමඟින් බ්ලූ-රේ තාක්ෂණයේ අවශ්යතාව අනාවරණය කරන ලදී. තිස්ස එම සිනමාපටයන් බ්ලූ-රේ තාක්ෂණයෙන් ඉදිරිපත් කළේ එම අනාවරණය ඔස්සේය.
අකිල සඳ කැළුම් මාමණ්ඩිය වෙනුවෙන් මෙහෙවරක ඔබත් එන්න
නව පරපුරේ රංගන ශිල්පී අකිල සඳකැළුම් පසුගිය දිනෙක අප වෙත දුරකථන ඇමතුමක් දුන්නා. ඔහු අපට පැවසුවේ මෙවැන්නක්.
මගේ බිරියගේ පියා දරුණු රෝගී තත්ත්වයකට පත් වෙලා තියෙනවා. ඔහුය අනිවාර්යයෙන්ම සැත්කමක් කළ යුතු යැයි වෛද්යවරු ප්රකාශ කළා. ඒ වෙනුවෙන් රුපියල් ලක්ෂ විස්සකට අධික මුදලක් වැය වෙනවා. ඉතින් මට හිතුණා ඒ සඳහා මුදල් සොයා ගන්න ප්රසංගයක් සංවිධානය කරන්න. එහි නම 'භාව'. මෙම මස 13 වැනිදා එනම් ඉදිරිදා ආවේ මරියා විදයාලයීය ශාලාවේදී 'භාව' පැවැත්වෙන්න නියමිතයි. මෙහිදී නෙලූ අධිකාරි සමඟින් භාචි සුසාන් ගී ගයනු ලබනවා. අමිල ඩිල්ෂාන් සංගීත අධ්යක්ෂණය කරනවා. නාද සංගීත කණ්ඩායම සංගීතය සපයනවා. නිවේදන කටයුතු සිදු කෙරෙන්නේ කැළුම් ශ්රීමාල් විසින්.
0771852200 මේ අකිලගේ දුරකථන අංකය යි. භාව පිළිබඳ වැඩිදුර විස්තර මේ අංකයට ඇමතීමෙන් අසා දැනගත හැකියි.


අද(18) උදෑසන 9.05 ට පමණ සීදුව නගරයේ පිහිටි පෞද්ගලික බැංකුවක් නාඳුනන පුද්ගලයෙකු විසින් මංකොල්ල කා පළා ගොස් තිබේ.
අද(18) උදෑසන 9.05 ට පමණ සීදුව නගරයේ පිහිටි පෞද්ගලික බැංකුවක් නාඳුනන පුද්ගලයෙකු විසින් මංකොල්ල කා පළා ගොස් තිබේ.
උඩවලව ජලාශයේ වාන් දොරටු විවෘතව ඇති විට එම වේල්ල මතින් ඇති මාර්ගයේ බර වාහන ධාවනයෙන් වැලකී සිටින ලෙස වැඩබලන ආපදා කලමනාකරණ අමාත්ය රංජිත් සියඹලාපිටිය මහතා පවසයි.
අප්රේල් මාසයේ සිට යළිත් වරක් ඇමරිකානු GSP බදු සහනය ශ්රී ලංකීය අපනයනකරුවන්ට විවෘත වන බවත්, කර්මාන්ත හා වාණිජ කටයුතු අමාත්යාංශයේ සංඛ්යා ලේඛන හා දත්තවලට අනුව, අප ඇමරිකාවට කරනු ලබන අපනයන ප්රමාණය ප්රථමවරට ඩොලර් බිලියන 03 ක් දක්වා වැඩි වී තිබීම වාර්තා වී ඇති බව කර්මාන්ත හා වාණිජ කටයුතු අමාත්ය රිෂාඩ් බදියුදීන් මහතා පැවසීය.
ශ්රී ලංකා පොලිසිය අලුත් අවුරුද්ද වෙනුවෙන් සංවිධානය කරනු ලැබු අලුත් අවුරුදු චාරිත්රාණුකූල තේපැන් සංග්රහය පසුගිය දා පොලිස්පති පූජිත් ජයසුන්දර මහතාගේ ප්රධානත්වයෙන් පොලිස් මූලස්ථාන පරිශ්රයේදි උත්කර්ෂවත් ලෙස පවත්වන ලදි.
කතානායක කරූ ජයසූරිය මහතාගේ ආරාධනාවකට අනුව ඉරාන පාර්ලිමේන්තුවේ කතානායක අලී ලරිජානි මහතා (Ali Larijani) හෙට (18) සිට 20දා දක්වා ශ්රී ලංකාවේ සංචාරයක නිරතවීමට නියමිතය.
පළමු වසරට ළමුන් ඇතුලත් කිරීමේ දී ළමුන් තෝරා ගැනීමට අදාළ තොරතුරු තවදුරටත් විනිවිදභාවයකින් යුක්තව ජනතාවට අනාවරණය කිරීමට අවශ්ය පියවර ගන්නා ලෙස අධ්යාපන අමාත්ය අකිල විරාජ් කාරියවසම් මහතා නිලධාරීන්ට උපදෙස් ලබාදී තිබේ.
හුණුපිටිය, ගංගාරාම විහාරස්ථානය හා අරලියගහ මන්දිරය විසින් සංවිධානය කරනු ලබන 'බුද්ධ රශ්මි ' ජාතික වෙසක් මංගල්යය හා ඊට සමගාමිව අරලිය ගහ මන්දිරයේ පවත්වනු ලබන සර්වඥ ධාතූන් වහන්සේ ඇතුළු කෞතුක භාණ්ඩ ප්රදර්ශනය අප්රේල් 29 වන දින ප.ව 7.00ට අරලියගහ මන්දිරයේ දි ජනාධිපති මෛත්රිපාල සිරිසේන මහතාගේ හා අගමැති රනිල් වික්රමසිංහ මහතාගේ ප්රධානත්වයෙන් විවෘත කෙරේ.
ලන්ඩන් නුවරදී පැවැත්වෙන 2018 පොදු රාජ්ය මණ්ඩල රාජ්ය නායක සමුළුව සඳහා සහභාගීවීමට ගොස් සිටින ජනාධිපති මෛත්රිපාල සිරිසේන මැතිතුමා බි්රතාන්ය අග්රාමාත්යවරිය වන තේරේසා මේ මහත්මිය හමුවීමට නියමිතය.
පොදු රාජ්ය මණ්ඩලීය රාජ්ය නායක සමුඑවට සහභාගී වීමට ලන්ඩන් නුවරට ගොස් සිටින ජනාධිපති ගරු මෛත්රීපාල සිරිසේන මැතිතුමා, ඊයේ (16) ලන්ඩන් නුවර බෞද්ධ විහාරයේ දී හිසතෙල් ගෑමේ චාරිත්රය සදහා එක්විය.
සිංහල සහ හින්දු අලුත් අවුරුද්ද වෙනුවෙන් ශ්රී ලංකා නාවික නෞකා පරාක්රම ආයතනය විසින් සුදානම් කර තිබූ නාවික සම්ප්රදායානුකූල උත්සවය ඊයේ (16) නාවික හමුදාධිපති, වයිස් අද්මිරාල් සිරිමෙවන් රණසිංහ මහතාගේ ප්රධානත්වයෙන් සමරනු ලැබීය.
ලන්ඩන් නුවරදී පැවැත්වෙන 2018 පොදු රාජ්ය මණ්ඩල රාජ්ය නායක සමුළුව සඳහා සහභාගීවීමට දිවයිනෙන් පිටත්ව ගිය ජනාධිපති ගරු මෛතී්රපාල සිරිසේන මැතිතුමා, ඊයේ (15) රාති්රයේ ලන්ඩන් නුවර හීත්රෝ ජාත්යන්තර ගුවන්තොටුපොළ වෙත ළඟා විය.
අලුත් අවුරුදු උත්සව සමය වෙනුවෙන් මගී ජනතාවගේ පහසුව සඳහා ශ්රි ලංකා දුම්රිය දෙපාර්තමේන්තුව විසින් විශේෂ දුම්රිය සේවාවක් පවත්වාගෙන යාමට කටයුතු යොදා ඇත.
අලුත් අවුරුදු උත්සව සමය කලයේ, ගෙවුණු පැය 24 තුළ බීමත්ව රිය පැදවූ රියදුරන් 140ක් අත් අඩංගුවට ගත් බව පොලීසිය නිවේදනය කරයි.
ලන්ඩන් නුවරදී පැවැත්වෙන 2018 පොදු රාජ්ය මණ්ඩල රාජ්ය නායක සමුළුව අද (16) සිට අපේ්රල් 21 වනදා දක්වා එක්සත් රාජධානියේ දී පැවැත්වෙයි.
මගී ප්රවාහන සේවයේ යෙදෙන ත්රිරෝද රථ සඳහා මීටර් අනිවාර්ය කිරීම ලබන මැයි 20දා සිට ක්රියාත්මක කරන බව මාර්ග ආරක්ෂාව පිළිබඳ ජාතික සභාවේ සභාපති වෛද්ය සිසිර කෝදාගොඩ මහතා 'මව්බිම'ට පැවැසීය.